
Šesta in deveta zapoved: 


Ne prešuštvuj! 
Ne želi svojega bližnjega žene! 


L 


Predragi v Gospodu! Pozvan, da vam zopet 
govorim postne govore," nisem bil topot za tvarino 
nič v zadregi. Že dolgo obravnavam ob nedeljah - 
veliko poglavje o zapovedih božjih. Zakaj bi s tem 
važnim poglavjem ne nadaljeval namesto ob ne- 
deljah ob petkih v postu? Ravno smo dospeli do 
dveh zapovedi, o katerih bo prav, da me posluša 
še številnejše občinstvo. To sta tisti dve zapovedi, 
ki sta postavljeni, da bi zajezili greh, zaradi kate- 
rega se pogubi največ ljudi; greh, ki je tako nizek, 
da bi se po apostolu med kristjani niti imenovati 
ne smel; greh, ki oropa človeka ne samo nad- 
naravne milosti in ljubezni božje, marveč največ- 
krat tudi naravnega razuma in proste volje; greh, 
ki omadežuje in oskruni vse, kar je v človeku in 
gnusnimi predstavami, spomin z ogabnimi slikami, 
voljo z nedovoljenimi željami, oči s prepovedanimi 
pogledi, jezik z razuzdanim govorjenjem, ušesa z 
umazanim poslušanjem, drugo telo z nesramežlji- 
vimi dejanji. Ni težko uganiti greha in zapovedi. 
Greh je nečisti greh, in zapovedi sta šesta in de- 

veta zapoved: Ne prešušivujl Ne želi svojega bliž. 
njega žene! — Zavedam se, da je ta tvarina koč- 
ljiva. Toda nihče izmed vas, ki dobro hočete svojim 
dušam, ne bo poslušal mojih besed tako, da bi 
iskal v njih svojega naslajanja, greha in pogube — 
marveč vsi jih boste sprejemali s sveto resnobo, 
v svoje poučenje, opominjanje in zveličanje. Zato 
pogumno začnem v imenu Gospodovem. Vse, kar 
bom povedal sem do dna premislil. Razen iega 
iz srca prosim Boga in prečisto Devico Marijo, da 
bi bilo vse, kar bom govoril, samo v vaš časni in 
večni blagor. — Najprej čujmo, kaj šesta in deveta 
božja zapoved prepovedujetal — 


x" 


Predragi! V zmoti bi bil, kdor bi mislil, da je 
v šesli in deveti božji zapovedi prepovedano samo 
to, kar njuno besedilo izrecno izraža, namreč 
samo prešuštvo in nezvestoba v zakonu. V božjih 
zapovedih so nasploh s kratkimi in tehtnimi bese- 
dami poudarjene le gotove skupine dolžnosti ali 
grehov, niso pa naravnost označene vse poedine 
čednosti, oziroma grehi. Tako pravi precej prva 
zapoved samo: V eruj v enega samega Bogal a 
smo čuli, da ne zapoveduje samo vere, marveč 
tudi upanje, ljubezen in češčenje božje. Tako go- 
vori peta zapoved samo o ubijanju,in vendar 
so s to besedo mišljene vse poškodbe bližnjega 
na telesu in na duši. Zakaj bilo bi zelo neskladno 
reči, da pela zapoved prepoveduje samo človeka 

ubiti, ne prepoveduje pa n. pr. s poškodovanjem 
narediti iz njega pohabljenca. Toisto je pri šesti in 
develi zapovedi: Ne prešuštvuj! Ne želi svojega 
bližnjega žene! sta dva kratka, jedrnata izraza za: 
vse, kar je v obeh zapovedih prepovedano.' In kaj 
je to? To je vse tisto, pravi Katekizem, kar žali 
čistost in kar napeljuje v nečistost" — 

Čistost —, nečistost —. Naj ta dva pojma te- 
meljito pojasnim v luči vere. Kaj je čistost? Čistosi 
je izpolnjevanje božje volje glede na razmnože- 
vanje človeškega rodu. In nečistost? Nečistost je 
prelamljanje te božje volje. Bog namreč, ki je prva 
dva človeka ustvaril — moža in ženo ju je ustvaril 
(4 Moz 1, 27) —, je tudi hotel, da se človeški rod 
ohrani in razmnoži ter posede zemljo. Razmnože- 
vanje človeštva bi bil Bog lahko uredil tako, da bi 
dobili vsi ljudje, podobno kakor Adam in Eva, svoj 
poslanek neposredno od Boga samega, brez so- 
delovanja koga drugega. Toda kakšna bi potem 
bila človeška družba! Ljudje bi ne imeli ne očetov 
ne mater ne bratov ne sestra ne družin ne sploh 
sorodnikov. Človeštvo bi bilo brez najtesnejših in 
najnežnejših vezi ljubezni in skupnosti. Take člo- 
veške družbe vsedobri Stvarnik ni maral. Zato je 
v svoji neskončni modrosti ukrenil drugače, tako, 
da se ohranjuj in razmnožuj vsa človeška družina 
po posameznih družinah, ki naj bodo nekak odsev 
samega božanstva, v katerem je na nedopovedljiv 
način Sin rojen od Očeta od vekomaj in Sveti Duh 
od Očeta in Sina izhaja, in kjer so tri božje osebe 

neskončno blažene v medsebojni ljubezni. Dal je 
tedaj Bog človeku od svoje stvariteljne sile, da se 
more po njem samem ohraniti in razraščati njegov 
rod na zemlji. Kolika moč pa tudi kolika čast in 
dostojanstvo! Človek, od Boga po božji podobi 
ustvarjeni in za večno srečo namenjeni, more po 
skrivnostnem sodelovanju z božjo stvariteljno voljo 
roditi zopet človeka, po isli božji podobi ustvar- 
jenega in za isto večno srečo namenjenega... 
Resnično, neizmerna odlika, s katero je Bog odli- 
koval človeka Zato pa človek ne sme nikoli zlo- 
rabljati božanske sivariteljne sile, marveč se je 
sme in mora posluževati le tako, kakor mu jo je 
Bog izročil. Bog pa mu jo je zopet izročil samo na 
ta način, da je človeka — moža in ženo — združil 
v neločljivi življenski zvezi, v zakonu. Sv. Pismo 
jasno govori: Bog je blagoslovil Adama in Evo — 
glej, prvi zakonski blagoslov — in je rekel: Nara- 
si in množita se in napolnita zemljo. (1 Moz 1, 
ei krn! nal že pri cilju, moji časliti poslu- 
kako je to Meto ala, pedali: Šija 

onsko zvezo, sklenjeno v 


S a - Bog povzdignil še v nadnaravno 
'ezo milosti, v zakrament. Iz te 
slišali, je že jasno: sze raba 


Bog je ohranjenje ; 

aje anjenje in razmno- 

> a ešketja rodu, za katero je položil moči 

Nea a kaka na življensko skupnost 
e, na zakon. To je i volj žja: 

po zakonu in sam SA e> 


J ko o po njem] Kdor to volj žj 
izpolnjuje, kdor ne stori in bi tudi ne hotel Na 

izven zakona ničesar, kar meri na ohranitev in rast 
človeštva, in v zakonu ničesar, kar je proti temu 
namenu — ta je čist. Kdor pa to voljo božjo pre- 
lamlja, kdor, sledeč poželenju in hlepeč samo po 
tisti slasti, s katero je Bog iz najmodrejših name- 
nov združil stvariteljno moč v človeku, živi ali bi 
tudi le hotel živeti izven zakona tako, kakor bi bil 
v zakonu, ali v zakonu tako, kakor nasprotuje 
glavnemu namenu zakona — ta je nečist. — V šesti 
in deveti zapovedi je Bog še posebej izrečno pre- 
povedal vsako nečistosi, čeprav je prepovedana 
že po naravni postavi, to se pravi, po tej volji božji, 
ki smo jo glede na ohranitev in množitev človeštva 
pravkar premišljevali. — 

Kaj torej šesta in deveta zapoved bolj po- 
drobno prepovedujeta, ko prepovedujeta vse, kar 
žali čistost? Jasno in gotovo je, da prepovedujeta 
vsa nečista dejanja, namreč, izven zakona vsakršno 
rabo moči, ki naj bodo po božji volji vir človeškega 
življenja, v zakonu pa vsako zlorabo le-teh. De- 
janja ima predvsem v mislih apostol, ko govori 
Efežanom: Nesramnost pa in vsaka nečistost... 
naj se med vami niti ne imenuje, kakor se spodobi 
svelm ... To namreč vedite in umevajte, da noben 
nesramnež in nečistnik nima deleža v kraljestvu 
Kristusovem in božjem (Efež 5, 3, 5) in Korinčanom: 
Bežite pred nečistostjo!... Ali ne veste, da je vaše 
telo tempelj Sv. Duha, ki je v vas, in da ga imate 
od Boga in niste svoji? U Kor S, 18, 19.) Ne veste 
li, da so vaša telesa udje Kristusovi? Ali naj vza- 

mem ude Kristusove in jih napravim za ude hot- 
nice? Tega ne! (Ib. 15) — Med dejanja nekako 
spadajo nespodobni dotiki in pogledi, izvirajoči iz 
poželenja in hlepeči po nedovoljeni nasladi. Tudi 
ti so prepovedani. — Potem so prepovedani ne- 
spodobni pogovori, šale in pesmi ter radovoljno 
in sladostrastno poslušanje le-teh. Razuzdanega 
govorjenja ne vadi svojih ust, zakaj ono je pre- 
grešno, govori Sv. Duh že v Starem Zakonu (Sir 
23, 17), in sv. Pavel svari pred nespametnimi ali 
grdimi besedami (Efež 5, 4) ter opominja: Ne va- 
rajte se, slabi pogovori kvarijo dobre nravi. (1 Kor 
15, 33.) — Dalje so v šesti in deveti zapovedi pre- 
povedane nečiste želje, kakor deveta zapoved to 
izrečno poudari: Ne želi svojega bližnjega žene! 
in kakor zagotavlja Kristus sam, govoreč: Jaz pa 
vam pravim: Vsak, kdor gleda žensko, da jo po- 
želi, je že prešuštvoval ž njo v svojem srcu. (Mt 5, 
28.) — Želje so prepovedane zato, ker se iz njih 
dejanja rode; a ker se želje rode iz misli, so končno 


prepovedane vse prostovoljne nespodobne misli.. 


Prostovoljne nespodobne misli ima, kdor vedoma, 
rad in z grešnim dopadenjem premišljuje nečiste 
reči, si jih v spomin kliče, v domišljiji predstavlja, 


odbijamo — take misli niso prostovoljne in torej 
ne grešne. Zaradi njih naj se nihče ne vznemirja, 

ludi če se mu vsiljujejo pogosto in pogosto. Lahko 
je človek med vednim bojem z njimi nežnejše čist 
nego ofrok, ki je brez izkušnjave. — 

Vse to, kar smo našteli, žali čistosi' in je greh. 
In dobro si v spomin vtisnimo: Vsak nečisti greh, 
ki ga človek stori popolnoma radovoljno, tudi že 
sam greh v mislih, je smrtni greh. Tu ni nič malega 
greha, če sta le zavednost in prosta volja popolni. 
Odkod ta strogost? Odtod, ker vsak nered v teh 
rečeh sega do samih temeljev človeške družbe, do 
samih korenin življenja človeškega na zemlji. — 
Zato pa morata zlasti tako važni dve zapovedi 
prepovedovati ne le greha samega, marveč tudi 
vse nevarnosti in priložnosti, ki v greh napeljujejo." 
O teh nevarnostih in priložnostih — vsaj glavnih 
— bom pozneje več govoril. A danes poglejte le, 
če ni nebroj tega, kar v nečistost napeljuje! O, vse- 
povsod preži greh na dušo: Preži iz izložb pro- 
dajalen, kjer so nastavljene nespodobne podobe, 
narejene po geslu: Obleko je iznašla potreba, a 
umetnost — moj Bog, kaj vse naj bo umetnost! — 
umelnost nima s potrebo nič opravka. Preži greh 
iz oken knjigarn, kjer vabijo knjige in spisi, v 
katerih se z besedo in sliko smeši čistost, zago- 
varja, hvali, poveličuje pa nečistost. Preži greh po 
vseh cestah in ulicah mesta, po vseh igriščih in 
šetališčih, koder hodi današnje ženstvo ne samo v 
gizdavih oblekah, kakršnih ne zahteva njihov stan 
in ne dopuščajo njihove gmotne razmere, marveč 
v oblekah, naravnost izzivajočih in tako v greh 

vabečih, da se z nobenim izgovorom mode izgo- 
varjati ne dajo. Preži greh vsepovsod, kjer je pri- 
lika, da osebe obeh spolov predomače in prepri- 
jazno med seboj občujejo. Preži v vseh tako ime- 
novanih znanjih, ki so agonija — zadnje ure — 
umirajoče nedolžnosti, kakor pravi sv. Hieronim." 
Preži po vseh slabih in izprijenih tovarišijah. Preži 
po današnjih vsenavzkriž namešanih kopališčih. 
Preži po plesiščih, kjer rajajo plesi, katerim se brž 
pozna, da jih je civilizirani svet prevzel od golih 
divjakov. Preži greh iz pohujšljivih predstav po 
gledališčih in kinih; po gostilnah preži, kjer divja 
pijanska nezmernost, ki se po besedah istega sv. 
Hieronima ne da ločiti od nečistosti, in tako dalje. 
— Vse te nevarnosti — zares jih je brez števila! — 
so takisto prepovedane v šesti in deveti zapovedi, 
in ne ogibati se jih, je greh, večji ali manjši, kakor 
je že bolj ali manj verjetno, da bo slabi človek v 
njih padel. 


x 


Predragi v Gospodul To je, kar smo hoteli 


vedeti danes: kaj šesta in deveta zapoved prepo-' 


vedujeta. Vse, kar žali čistost; vse, kar napeljuje 
v nečistost. Veliko je tega, in mi si že danes zač- 
nimo izpraševati vesi, če in koliko zadolženja 
zoper te dve zapovedi je na naših dušah, da ga v 
sv. velikonočni spovedi odkritosrčno in skesano 
vržemo s sebe. In danes in vsak dan prosimo Boga 
obilne milosti, da bi mu mogli v teh dveh zapo- 
vedih zmerom bolj natanko služiti. Le če bo milost 


s 

obvladala našega duha, in duh telo, le tako bomo 
čisti. In polem bo živelo telo po duši in duša po 
Bogu, in duh ne bo služil telesu v pogubljenje, 
marveč telo duhu v življenje. Molimo s sv. Avgu- 
štinom: O Bog! naj vlada moja duša v telesu in 
moj razum v duši in tvoja milost v razumu in tvoja 
volja v vsi moji notranjosti in zunanjosti." Amen. 


Predragi v Gospodu! Z moderno-poganskim 
duhom prešinjeni človek vam bo dejal, da nečistosi 
ni ne greh ne nesreča. Za spolno udejstvovanje 
— vam bo govoril — ni nikakršnih nravnih zako- 
nov, nobene morale. Vse zapovedi in prepovedi v 
tem oziru so prazne vraže, svojevoljne šege in 
navade ali pa tudi gola hinavščina. Katoliška Cer- 
kev bo morala frde zahteve krščanske etike v tem 
poglavju revidirati, ublažiti, izpremenjenim časov- 
nim razmeram prilagoditi, tako po priliki, kakor je 


lo storila s postno postavo. — Takega naziranja je" 


poln današnji svet; zašlo je v moderne povesti in 
romane, v repertoarje gledališč in kinov, v tako- 
zvane poljudno-znanstvene knjige in Spise, v pre- 
davanja raznih ljudskih govornikov in celo v po- 
govore modernih ženskih krogov." — Nas, vernih 
kristjanov, to ne sme motiti. Mi moramo poslušati 
ne, kako sodi svet, ki v Boga ne veruje, marveč, 
kako sodi Bog, ki mi vanj verujemo. Bog pa sodi 
tako, da je nečistost velik greh, velika zabloda 
človeškega duha in srca. To zagotovo spoznamo 
po kaznih, s katerimi je Bog večkrat kaznoval ne- 


čistost že iukaj na zemlji. Oglejmo si nekatere 
teh kazni? — 

Predragi! Odprimo prvo knjigo Mozesovo in 


.premišljujmo tisto silno katastrofo, ki je zadela 


človeštvo kmalu ob njegovem začetku, katastrofo, 
ki je tudi najbolj iznajdljiva nevera utajiti ne more, 
ker ni zapisana samo v sveli knjigi, marveč je 
ohranjena tudi v sporočilu vseh narodov, kulturnih 
in nekulturnih. Mislim namreč vesoljni potop, ko je 
Bog z vodami iz tal in izpod neba razlil po zemlji 
tisto strašno povodenj, ki je pokončala vse člove- 
štvo, razen edine družine Noetove. Kaj je bilo 
vzrok, da je Bog s tako šibo udaril svet? Vzrok je 
bila splošna spačenost človeških otrok, splošna 
razbrzdanost po nečistem grehu. Bog sam je na- 
vedel ta vzrok, rekoč: Moj duh ne bo ostal v člo- 
veku vekomaj, i.j. ne več dolgo. Zakaj ne? Zato, 
ker je meso (1 Moz 6, 3), t. j., ker se je človek vdal 
mesenemu poželenju. Otroci božji so se dali za- 
peljati od otrok tega sveta, t.j., dobri od hudobnih, 
in vsi so začeli živeti življenje grešne čutnosti. — 
A zdaj pomislite, kako je naredil Bog konec člo- 
veški hudobiji! Česar ne beremo nikjer več v Sv. 
Pismu, to beremo tukaj: Bog je bil človeka žalo- 
sten in se je kesal, da ga je ustvaril. (1 Moz 6, 6) 
Zato pa je tudi z neznanskim srdom sklenil nje- 
govo pogubo: Potrebil bom — ali slišite ta silni 
izraz? — potrebil bom človeka, katerega sem 
ustvaril, z zemlje! (Ib. 6, 7.) Ah, Gospod, ali brez 
prizanašanja? brez usmiljenja? Da, brez prizana- 
šanja! brez usmiljenja! Konec vsega mesa je prišei 
predme ... in jaz jih bom pokončal. (6, 13.) Ali vse 


Knjiga postave Ili, 3 

sploh? vse ljudi? Razen čistega: Noeta.iri njegove 
družine — vse! In ne samo ljudje — tudi vse tisto, 
kar je ustvarjenega za ljudi, naj občuti težo božje 
roke! Pokončal bo Gospod v svoji jezi vse, od 
človeka do najmanjše živali, ki jo je ustvaril člo- 
veku na službo; črva bo poiskal, ki se v zemlji 
skriva, in ptico, ki skozi oblak leti, bo dosegel: — 
Potrebil bom človeka, ki sem ga ustvaril, z zemlje; 
pa ne le človeka, ampak tudi živino, laznino in plice 
pod nebom. (6, 7.) Ah, kakor da so omadeževana 
z nečistostjo človeško tudi ta bitja! In še več! Ka- 
kor da je oskrunjena zemlja sama, kakor da je iz- 
kvarjena in prokleta v grdi pregrehi tudi ona — naj 
bo tudi ona pokončana pod vodami: Jaz jih bom 
pokončal z zemljo vred. (6, 13.) Sirašnol... In vsi 
vemo, da Bog ni le zagrozil, marveč je tudi storil. 
Ko je Noe dodelal barko in rešil vanjo sebe in svojo 
družino in po dvoje živali in ptic — kakor je bil Bog 
odredil —, so vode, izpuščene iz brezen zemlje in 
zatvornic neba, pokončale vse druge stvari, ki so 
se še gibale na zemlji. Sv. Pismo to pokončanje na 
koncu ponavljaje zatrjuje, kakor bi hotelo izrečno 
poudariti, naj nihče ne dvomi o njem. — In pokon- 
čane so bile, pravi, vse stvari, ki so se gibale: na 
zemlji: ptice, živina, zverina in vsa laznina, ki lazi 
po zemlji, in vsi ljudje, in vse, kar diha in živi na 
zemlji, je pomrlo. In zopet: In pokončal je vse stvari, 
ki so bile na zemlji, od človeka do živali, laznino in 
ptice neba, vse je bilo potrebljeno z zemlje. (7, 21 — 
23.) To je ena zgodba. — 

Čujte drugo! Dogodila se je neposredno za 
prvo in je tembolj pretresljiva, ker je šlo pravza- 
prav za en sam nečist pogled. — Bog se je bil po 
vesoljnem potopu v svojem srdu potolažil. V Noetu 
in njegovi družini je hotel, da mu zraste nov člo- 
veški rod, boljši in čistejši od prvega. Obljubil je 
Noetu, da ne bo zemlje več pokončal z vodami: 
Glej, jaz naredim zavezo z vami in z vašim zarodom 
za vami, in za vsako živo stvar, ki je z vami, za 
ptice, za vso veliko in malo živino zemlje, ki je šla 
iz barke, in za zverine zemlje..., nikoli več ne 
bodi pokončano z vodami potopa, karkoli živi. 
6, 9—11.) Da, moji častiti poslušavci! Toda tega 
ni obljubil Bog, da ne bo sploh več kaznoval ne- 
čistosti, kjerkoli jo dobi. Poslušajte! Noe je začei 
obdelovati zemljo in je vinograd zasadil. In ko je 
vino pil, pravi Sv. Pismo, se je (ker še ni poznal 
vinske moči) omotil in je ležal razodet v svojem 
šotoru. (9, 20—21.) In tedaj eden njegovih sinov, 
Kam po imenu, ni poznal prave srčne nežnosti in 
sramežljivosti.. Vrgel je bil sirov pogled na očeta 
v šotoru in je zunaj šotora o tem govoril svojima 
bratoma. Ta dva pa, Sem in Jafet, sta obsodila 
ravnanje Kamovo ter pokazala občudovanja vred- 
no spoštovanje do očeta in neizrečeno rahločutno 
sramežljivost. In glejte, kaj se zgodi! Noe prekolne 
Kama v njegovem sinu Kanaanu, in Bog izpolni 
njegovo kleiev. Preklet bodi Kanaan, suženj bodi 
sužnjih svojih bratov!... Hvaljen bodi Gospod, 
Semov Bog; Kanaan bodi njegov suženj! Razširi 


ne 

naj Bog Jafeta, on naj prebiva v Semovih šotorih, 
in Kanaan bodi njegov suženj! (9, 25—27.) Glejte, 
Sem in jJafet blagoslovljena, Kam preklet. Ali se 
ni tako dopolnilo? Ali se ne dopolnjuje do danes? 
Potomci Semovi so bili Izraelci, izvoljeno ljudstvo 
božje, iz katerega je prišel Odrešenik. Potomci 
Jafetovi so vsi tisti beli narodi, ki so za Judi bili 
deležni nauka in blagoslova Kristusovega. In po- 
tomci Kamovi? To je črni zamorski rod; rod, ki je v 
vseh stoletjih imel na sebi očilne znake zaostalosti; 
rod, ki se nikoli ni mogel dvignit do višje omike, do 
kulture, kakršna je blažila druge narode; rod, v ka- 
terem krščanstvo ni nikoli pognalo globokih kore- 
nin; rod, ki je zmirom nosil stamotni jarem suženj- 
stva, da je bila njegova usoda po svoji bednosti 
skoraj živalski podobna... Ali ni to strašna kazen? 
Kletev, tako grozno izpolnjena nad celim človeškim 
plemenom ... kletev, od stoletja do stoletja se razli- 
vajoča — kakor drugi podedovani greh. Moj Bogl — 

Toda čujte šel Vi sami se spominjate Sodome 
in Gomore. Tudi grehi teh mest so utrudili poirplje- 
nje božje in Bog je govoril: Vpitje iz Sodome in Go- 
more čedalje večje prihaja (namreč vpitje za ma- 
ščevanje), in njih hudobija je grozovito velika. 
(1 Moz 18, 20.) A kakšni grehi so to bili? Ali grehi, 
ki jih ima svet za velike: poboji, umori, ropi, požigi? 
O ne, marveč bila so dejanja, ki jih ima svet za 
terjatve narave: dejanja čutrie sladnosti, nečistosti. 
Ljudje so hodili za željami mesa, ne meneč se za 
Boga in vest, so uživali in se izživljali — prav 

kakor to hoče svet. A kazen? Veste jo. Strašno 
razdejanje! Strašno razdejanje teh in še dveh dru- 
gih mest! Pokončanje mest — in prebivavcev ter 
dežele naokoli! Z ognjem in žveplom!... Sveti 
Bogl... Gospod je tedaj deževal — ali slišite? 
kakor dež, kakor ploha je to bilo — Gospod je 
tedaj deževal žveplo in ogenj z neba, pripoveduje 
sveta knjiga, in je pokončal ta mesta in vso deželo 
naokoli, vse prebivavce mest in vso zelenjavo po 
polju. (19, 24—25.) Tudi vso zelenjavo po polju... 
Temelje mest je izžgal, tla sama, ki so jih nosila. 

Izginila je ona krasna pokrajina, napajana od Jor- 
dana, ki je bila po besedah Sv. Pisma podobna 

zemeljskemu raju. Na kraj prej obdelane in rodo- 

vilne zemlje je stopilo tisto Mrtvo morje, ki je še 

danes žalosten spomin jeze božje. Tako slano je 

in toliko težkih snovi ima v sebi, da se zdi, kakor 

bi bilo ukovano in bi imelo svinčeno površino. 

Nobena žival ne more živeti v njem: še morska riba 

v njem precej pogine. Prekletstvo božjel — 

Ali naj naštevam še in še? Ali naj pripovedu- 
jem, s kakšno težko palico je udarjal Bog celo po 
posebnih prijateljih svojih, če jih je nesreča vrgla v 
prepad nečistosti? O Davidu naj pripovedujem, ki 
ga je Bog s toliko ljubeznijo vodil od mladosti, 
izbral in mazilil za kralja..., potem pa, ko je padel 
v prešuštvo, kako ga je tepel v njegovi lastni dru- 
žini, po njegovih lastnih otrocih, da je David jokal, 
jokal v bridkosti svojega srca vse dni svojega živ- 
ljenja? — O Salomonu naj govorim, ki mu je Bog 

dal modrosti, ki je presegala modrost vseh Jutrov- 
cev in Egipčanov, in je bil modrejši od vseh ljudi 
(5 Kr 30—31), in so prihajali od vseh ljudstev poslušat 
njegovo modrost in od vseh krajev zemlje (Ib. 34)..., 
potem pa, ko se je pokvaril v nečistosti, kako ga je 
Bog prepustil poželenju njegovega srca, da se je 
pogrezal čedalje bolj, čedalje bolj, dokler ni tujim 
ženam na ljubo zagazil celo v malikovanje, njegovo 
kraljestvo pa je precej po njegovi smrti zapadlo po- 
gubnim vojskam in notranjim homatijam v plen? ... 

O, in če zapustim sveto zgodovino in bi ho- 
tel in utegnil govoriti o posvetni povestnici davnih 
stoletij, ali bi mar ne vedel pokazati več nego eno 
celo ljudstvo, ki je zapravilo svojo čistost — pa je 
zapravilo tudi svojo srečo; ki se je pogreznilo v 
razuzdanost — pa se je pogreznilo tudi v barbar- 
stvo; ki se je potopilo v sladnost — pa se je poto- 
pilo tudi v solze in kri lastnih otrok? ... 


LJ 


Toda bodi dovolj, predragi! Zdi se mi, da sem 
povedal zadosti. Če Bog tako kaznuje nečistost, je 
menda vendar gotovo, da jo zelo sovraži; je gotovo, 
da je nečistost velik greh, ki Boga hudo žali. ln to 
bi nam moralo biti kristjanom vzroka dovolj, da bi 
bežali pred nečistostjo. — Sv. Afra je pred svojim 
izpreobrnjenjem lahkomiselno in nečisto živela. Ko 
jo je sv. škof Narcis pokristjanil, je dala grešnemu 
življenju slovo. Deželni sodnik Gaj je to izvedel in 
je poklical Afro predse. Dejal ji je: Čujem, da si 

postala kristjana. Toda zastonj spoznavaš Kristusa. 
Kristus nima več dopadenja na tebi, ki si bila ne- 
čistnica. Kristjana ne more biti nečistnica —, daruj 
bogovom!" —.O, kako resnično besedo je izrekel 
fa pogan, dasi je hotel ž njo le hudobno zbosti sveto 
spokornico: Kristjana ne more biti nečistnical Kri- 
stjan ne more biti nečistnik. — Kristjan se boji Boga, 
ki nečisti greh hudo kaznuje. Ali se ga ti nič ne bo- 
jiš, mladenič, v nečistost potopljeni? In ti mladenka, 
onečaščena od nje? In ti mož zakonski, ti žena, ki 
tudi mečeta od sramotne krivde oči po tleh? Seve- 
da se ga bojite: glej, trepetate pred smrtjo in sodbo, 
pred večnostjo in peklom ... Ah, pridite tedaj, spo- 
korite se, očistite se! Kristjan ne more biti nečistnik, 
če se res Boga boji. — Pa ne samo bati se ga, kri- 
stjan mora tudi ljubiti Boga, katerega nečisti greh 
tako zelo žali. Ali ga ti nič ne ljubiš, mladenič v 
nečistost potopljeni? In ti mladenka, onečaščena 
od nje? In ti mož, zakonski, ti žena, ki tudi mečeta 
od sramotne krivde oči po tleh? Seveda ga vsaj malo 
ljubite, vsaj začetek ljubezni božje je v vas: glej, 
tako hudo vam je v duši, če se spomnite dobrot 
božjih, kaj vse je vaš Bog za vas storil, kaj vse je 
za vas irpel, a vi mu povračate z nehvaležnostjo ... 
Ah, pridite tedaj, spokorite se, očistite se! Kristjan 
ne more biti nečistnik, če le malo Boga ljubi. — 
Usmiljen je Gospod, vse je pripravljen odpustiti, 
pozabiti. Samo približajte se, obžalujte, obtožite se, 
čisto življenje za prihodnost obljubite! Kristjan ne: 
more biti nečistnik. Amen. ; 


HI. 


Predragi v Gospodu! Na vprašanje: Zakaj se 
moramo prav posebno varovali grehov zoper či- 
stost? odgovarja Katekizem: Ker so ti grehi, in sicer 
že same misli, ako so popolnoma prostovoljne, 
smrtni grehi; ker ne skrunijo samo duše, temveč 
tudi človekovo telo, ki je tempelj Sv. Duha; ker 
imajo silno strašne nasledke. Prvo, da so vsi popol- 
noma prostovoljni nečisti grehi, celo samo v mislih, 
smrtni grehi, smo že slišali, in tudi, zakaj. Zato, ker 
ni nikjer drugod od prostovoljnih misli in želja tako 
blizu do dejanj, kakor le-tu, in je torej že s prosto- 
voljno nečisto mislijo zelo ogrožen tisti red, po ka- 
terem hoče Bog, da se človeški rod množi in odgaja 
na zemlji. Tudi ono drugo smo že koj v uvodu prve- 
ga govora omenili, da namreč ponižuje in skruni 
nečisti greh celega človeka po vseh njegovih duš- 
nih in telesnih zmožnostih; da onečaščuje njegov 
razum, domišljijo, spomin, voljo — pa tudi njegove 
oči, ušesa, jezik, vse ude telesa, celo telo. Nečistost 
je kakor kuga. Kuga v najkrajšem času zastrupi ce- 
lega človeka, pokvari in spravi v razkroj ves njegov 
organizem ter bolnika strašno izpači. Tako prešine 
nečistost s svojim strupom ne samo človekovo du- 
šo, marveč tudi njegovo telo in ga vsega izkvari 

ter ogrdi. — Preostane, da premislimo še tretje, o 
čemer govori Katekizem, namreč zle posledice, raz- 
dejanje, v katero pahne grešnika nečista strast. To 
storimo danes malo obširneje. — 


Predragi! Grški slikar Zevksis je imel v svoji 
sobi sliko, predstavljajočo mladeniča z vinskim 
grozdom v roki. Ta grozd je bil naslikan tako na- 
ravno in resnično, da so od videza premoteni pri- 
letavali skozi okno ptiči in ga kljuvali. Vsak, kdor 
je podobo videl, jo je močno hvalil in se je čudil 
redki umetnini. Samo Zevksis je menil, da ima slika 
veliko napako. Kakšno napako pa? Kdor je grozd 
v mladeničevi roki naslikal tako živo, da se zdi 
kakor pravi vinski grozd na trti, do katerega zle- 
tavajo pliči — je dejal Zevksis —, ta naj bi bil še 
mladeniča upodobil tako pristno in resnično, da bi 
se zdel živ človek in bi morali ptiči, ki bi se pri- 
bližali, iz strahu pred njim precej zopet odbežali. 
Podobno stavi nečista strast človeku pred oči 
samo to, kar je v nečistem grehu zapeljivega: tisto 
naslado, ki človeka vabi in nase vleče; ne pokaže 
mu pa tudi gorja vseh posledic, pred katerimi bi 
moral vsakdo strahoma bežati, čim bi se, od izkuš- 
njave premoten, nečistemu uživanju približal." — 
Težke posledice nečistega greha so gotovo nešteti 
drugi grehi, ki iz tega umazanega studenca prite- 
kajo. Krščanska morala pozna sedem grehov, ki 
jih imenujemo poglavitne grehe, ne ravno zato, ker 

da so največji izmed. vseh grehov, temveč zalo, 
ker je vsak izmed njih glava ali izvor mnogih dru- 
gih grehov. K tem poglavitnim grehom prištevamo 
tudi nečistost. Sicer je med njimi na prvem mestu 
napuh, ker je po besedah Sv. Pisma napuh začetek 
slehernega greha (Sir 10, 15) in je bistvo vsakega 
' greha zares v jem, da se človek ošabno upre božji 
postavi. Toda če pogledamo v življenje in se vpra- 
šamo, iz katerega poglavitnega greha izvira največ 
hudobije in nepokorščine do Boga in njegovih za- 
povedi, moramo brez dvoma reči, da iz nečistosti. 


Nečista strast sploh ne upošteva in ne spoštuje. 
nobene božje zapovedi. Vzemite prve tri, ki se 


ozirajo na Boga in nam nalagajo zlasti notranje in 
zunanje češčenje božje. Katera pregreha odvrača 
človeška srca najbolj od Boga in božjih reči, jih 
najbolj napolnjuje z otopelostjo, s pristudo in mržnjo 
do molitve in vseh bogoslužnih dejanj? Ali ni to 
nečistost? Vprašajte n. pr. ljudi, ki:so izgubili vero, 
kje je vzrok njihovi neveri. Morda vam bodo dejali, 
da ne morejo svoje pameti več spraviti v sklad s 
skrivnostmi vere. O, pojdite mi s tisto njihovo pa- 
mefjo! Ali je niso toliko in toliko let voljno uklanjali 
pred veljavo božjega razodetja? Odkdaj je naen- 
krat ne morejo več ukloniti? Ali ne odtedaj, ko so 
zašli na napačna pota, da se njihovo življenje več 
ne zlaga z nauki in zapovedmi vere, zlasti še s 
šesto in deveto zapovedjo? Odtakrat nočejo več 
verovati, ker vera obsoja njihovo nečisto življenje. 
Naj mi reče kdorkoli, da je neveren —, jaz mu 

rečem nazaj, da je tudi nečist; in v sto slučajih se 
ne bom petkrat zmotil. Ni zastonj dejal božji Zve- 
ličar: Blagor čistim v srcu, zakaj ti bodo Boga gle- 
dali. (Mt 5, 8.) Naj se uče tisti, ki so neverni, krotiti 
v sebi nečisto stras!, naj se uče spet nedolžnega 
življenja, pa se bodo naučili tudi zopet verovati! — 
In kako je potlej z zunanjim češčenjem božjim? 
Kdo se tu več in večkrat pregreši kot nečistnik? 
Kdo sramotneje prelamlja obljube in prisege, ki jih 
je dal in prisegel žrtvam svoje strasti? Kdo bolj 
brezobzirno onečaščuje Gospodove dni z razbrz- 
danim razveseljevanjem? Kdo se ne boji oskruniti 
celo svetih krajev s pohotnimi mislimi, željami, 
morda še s hujšimi rečmi? Kdo se bolj gotovo 
božjeropno približuje zakramenioma sv. pokore in 
sv. Rešnjega Telesa kot nesrečni nečistnik, bodisi 
da mu pri spovedi manjka pravega kesanja, bodisi 
da v napačni sramežljivosti svoje grehe zamol- 
čuje? — Pa pojdimo dalje! Vzemite četrto za- 
poved! Kdo tako gazi dolžnosti, ki jih ta nalaga. 
kakor človek, vdan nečisti pregrehi? Če se ic ne- 
čisla strast polastila srca sinovega ali hčerinega, 
potem je konec ljubezni, spoštovanja in pokorščine, 
ki jih dolgujejo otroci svojim staršem; potem sta 
sin, hči gluha za vsako svarjenje in opominjevanje; 
potem jima je vseeno, če s svojim grešnim in raz- 
uzdanim življenjem izkopljeta očetu, maleri prerani 
grob. In ali ni prav ta strast velikokrat kriva, da 
postanejo starši morivci duš svojih lastnih otrok? 
— Vzemite peto zapoved! Ali ni nečistost vir naj- 

večjih grehot zoper lastno življenje in zoper živ- 
ljenje bližnjega? Izven vsakega dvoma je, da ima 
velika večina dandanes tako :zelo namnoženih 
samomorov svoj vzrok v tej zablodi. Nobena druga 
stvar ne pritira toliko ljudi do strašnega dejanja, 
da si sami vzamejo življenje, katerega niso sami 
gospodarji, kot ogenj te strasti, bodisi da strast- 
než ne more doseči, za čemer slepo drvi, ali pa je 
tako prenasičen uživanja, da prevzame dušo slud 
nad izgubljenim, sramotnim življenjem. In grehi 
zoper življenje bližnjika? Naj spomnim grozno do- 
godbo iz samega Sv. Pisma, nečuven zločin moža, 
ki je bil maziljenec Gospodov. Glej, vojskne čete 
kralja Davida so razpostavljene na bojnem polju 
proli sovražnikom izvoljenega ljudstva. Tu sporoči 
David, ki je bil ostal v Jeruzalemu, poveljniku Joabu, 
naj mu pošlje iz šotorišča Urija, Hetejca, moža, ki 
je bil kralju vdan z dušo in telesom, na čigar zve- 
stobo se je lahko varno zanesel vsakčas. Kaj li 
hoče David temu možu, da ga kliče neposredno 
pred bitko k sebi? Ali hoče poslati po njem važno 
vojno naročilo poveljujočemu Joabu? Res ga kmalu 
odpravi nazaj k Joabu z zapečatenim pismom — 
toda kakšnim! Pismo se glasi kratko: Postavite 
Urija spredaj v boj, kjer je bojevanje najhujše, in 
ga zapustite, da pobit umrje! (2 Kr 11, 5) Sveti 
Bog! Ali svojo lastno smrtno obsodbo nese Urija pi- 
sano v šotorišče? — Da, predragil — Toda kaj pa 
je hudega storil zvesti vojščak Davidov, da je za- 
služil smrt? — Nič ni storil, — Kako nič? Ali je 

David zblaznel, da izdaja sovražnikom svojega 
najboljšega, najvdanejšega vojščaka, da ga tira v 
smrt? — Zblaznel, da, če hočete, David je zblaznel. 
Nečista strast ga je naredila blaznega, mu je vzela 
razum. Davidovo oko je bilo v neočuvani uri ob- 
viselo na Bersabeji, ženi Urija, Hetejca, in Urija, 
Hetejec, je postal napotje Davidovemu grehu — 
zato naj umrje! Ali ni to grozno?... Ah, in od 
tistihmal, ko je bilo spisano zločinsko pismo za 
Urija, koliko človeških življenj je terjala taista strast 
od tistihmal do danes? Ali si ni neštetokrat po- 
iskala žrtev — podobno kakor takrat — med naj- 
boljšimi prijatelji, med najbližnjimi sorodniki, med 
očeti, med materami, med možmi, med ženami, 
med brali, sestrami, otroki? — Vzemite slednjič še 
vse ostale zapovedi! Ali so nečistemu človeku le 
oddaleč svete? Ali mu je sveto imetje bližnjega, 
kadar ga potrebuje, da zadosti svojemu poželjenju? 
Ali mu je svelo dobro ime bližnjega, kadar gre za 
to, da ga ujame v svoje zanke, ali pa, da prevali 
sramoto svojega greha na njegove rame? Ali mu 
je sveta resnica, kadar kaže tajiti lastne grehe in 
zločine? — Glejte, moji častiti poslušavci, medlo 
sliko nravne propalosti, ki se kakor blato razliva 
iz studenca nečistosti po človeških potih! Ali niso 
to res strašno žalostne posledice nečistega greha? 

Toda niso to vse posledice! Treba je pomisliti 
še vse druge stiske, sramoto, revščino, kazni, ki 
človeka pahne vanje nečistost. ME GV pre- 
tresljiva je v Sv. Pismu parabola o izgubljenem 

sinu. Neki mladenič prešerno zapusti očetovo hišo 
— ah, mladost je norost! — in v družbi slabih to- 
varišev zapravi očetovo dediščino z lahkomišlje- 
nim in razuzdanim življenjem. Potem pa pride po- 
treba in stiska. Zaničevan od ljudi, zapuščen od 
tovarišev svojega greha, je primoran sin bogatega 
in uglednega očeta sprejeti kar najbolj poniževalno 
službo svinjskega pastirja. Beden, v sramoti in 
lačen se želi nasititi s hrano, ki jo uživajo nečedne 
živali, ali nihče mu je ne da. (Lk 15) — Povejte, ali 
ni to zgovorna slika mnogih ljudi, ki se vdajo ne- 
čistemu grehu? Ali ne zapravljajo tudi oni časnega 
imetja: sinovi dediščin po očetih? možje tistih za- 
služkov, s katerimi so dolžni preživljati svoje dru- 
žine? Ali ne ugonabljajo nečistniki moči in zdravja 
in lepote svojih teles? A kar je mnogo več — ali 
ne mečejo od sebe bogastva milosti in prijateljstva 


in sinovstva božjega? In ko so v vrlincu čutne na- % 


slade prišli ob vse, kaj je njihova usoda? Tudi oni 
so prezirani od ljudi -poštenjakov, zapuščeni veliko- 
krat celo od svojih najmalopridnejših sodrugov; 
tudi oni pasejo v sramoti in bedi in lakoti nečedno 
čredo svojih umazanih misli in želja in dejanj — 


pa ne morejo nasititi svojih praznih in nesrečnih . 


src... Resnično, pravi dvojniki izgubljenega sina! 
Samo da je oni šel vase in se je spokoril in vrnil 
k očetu, toliko nečistih siromakov današnjih dni 
pa ne mara o pokori in izpreobrnjenju slišati ni- 
česar. Vsa opominjevanja ne izdajo nič, vse pri- 
. dige — če jih sploh kdaj slišijo — nič, vsa svar- 

jenja v izpovednici — če morda o Veliki noči kdaj 
tja zaidejo — nič, vsi svarilni zgledi nič... Razum 
je slep, volja je otrpla! Ah, in tako romajo ti ubožci 
po zemeljski puščavi, razdejani in nesrečni... In 


kakšen bo konec? In če bo nespokoren — kaj 


potem? Ali mislite, da Bog, ki je nekoč tako pre- 
silno kaznoval nečiste grehe, kakor smo to zadnjič 
videli, da jih zdaj ne kaznuje več? O še! Če ne v 
tem življenju, pa v onem! Če ne več s potopom in 
ognjem in žveplom lu na zemlji, pa s potopom v 
tistem mrtvem morju, ki tam na drugem svelu va- 
lovi iz brezbrežnosti v brezbrežnost, pa s tistim 
ognjem, ki v večnem brezdnu nikoli ne ugasne... 
O, in če mora biti tam po besedah Tomaža Kemp- 


"čana kaznovana vsaka pregreha po svojem poseb- 


nem zadolženju — kako bo kaznovana nečistost, 
ki bolj nego vsak drugi greh osvaja celega člo- 
veka! Če mora biti maščevano vse, kar je nečisti 
človek grešil z močmi svoje duše: z razumom, spo- 
minom, domišljijo, voljo — vse, kar je zagrešil z 
močmi svojega ielesa: z očmi, z ušesi, z jezikom, 
z vsemi udi in počutki — kakšno bo to maščevanje? 
Če morajo biti kaznovani in maščevani vsi grehi, 
ki so kakor iz grdega studenca privreli iz poglavit- 
nega greha nečistosti — kakšen bo ta pekel!" 


Moji častiti poslušavci! Kako moramo blagro- 
vali one srečne kristjane, ki se niso nikoli v živ- 


- ljenju omadeževali z gnusobo nečistostil O, sto- 

tisočkrat zahvalite Boga, vi izvoljeni, čisti, neoma- 
deževani! Zdaj, ko ste slišali, kam vse nečistost 
lahko zvodi, kako grozne so lahko njene posledice, 
čujte s podvojeno skrbjo nad zakladom svoje ne- 
dolžnosti! Bojte se! En sam korak v izprijeno dru- 
ščino, en nesramežljiv pogled, ki vzdrami čutnost, 
en pohujšljiv pogovor, ki ste mu vi radovedni po- 
slušavci, ena stran opolzke knjige, ki ste ji lahko- 
miselni bravci, ena sama predrznost, ki si jo dovoli 
na vas oseba drugega spola — je lahko začetek 
vaše velike nesreče, strašnega padca, pogube. 
Zato ne odnehajte v boju! Čim trši boj, tem večja 
zmaga. — Vsi fisli pa, ki jim dušo teži nečisti greh, 
morda že z neštetimi hudimi posledicami, hitro z 
izgubljenim sinom nazaj k Očetu! Hitro, da ne bo 
prepozno! To Veliko noč, ker za prihodnjo se nič 
ne vel... Vstal bom, reci vsakteri moško in od- 
ločno, in pojdem k svojemu Očetu in mu porečem: 
Oče, grešil sem zoper nebesa in pred teboj. (Lk 
15, 18.) O, kako se bodo razveselili tega sklepa 
sveti angeli božji in prečista Devica Marija in Jezus, 
ženin čistih duš! V svoji krvi bo opralo nedolžno 
Jagnje božje vse vaše grehe, vi siromaki, ki bi bili 
skoro utonili v nečisti povodnji, in dalo vam bo 
zopet svoj mir in večjo tolažbo in radost, nego 
vam jo vse poželjenje mesa dati more, Amen. 


IV. 


Predragi v Gospodu! Kakor mi je težko, ven- 
dar moram, govoreč o Vl. in IX. zapovedi, pokazati 


' dudi posebej na nekatere najbolj pogubne nečiste 


yrehe — grehe v dejanju —, to pa zato, ker si da- 
našnji svet nič iz njih ne stori, čeprav gazi po njih 
čez kolena. In dasi mi je povzdigniti glas prav po- 
sebno zoper dvoje zakonskih zločinstev, vendar 
skoraj ne morem pustiti neomenjenega tudi tistega 
greha, s katerim zlasti mladi ljudje tako često in 
jako kruto ponižujejo svojo sveto mladost, ko z 
osludno samoskrunitvijo ne uklepajo le svoje duše 
v strašni suženjski jarem, ki ga potlej tolikokrat 
sami vzdihujoč preklinjajo in zastonj s sebe vreči 
poizkušajo —, marveč ropajo tudi svojemu, k polni 
moči se razvijajočemu telesu življenjsko silo in ve- 
selo zdravje in vedro svežost in lepoto. Oj grešniki 
zaznamovanil... Ni jih težko spoznati po prezgodaj 
motnih in žalostno obrobljenih očeh, po prezgodaj 
uvelem licu, prezgodaj irudnem koraku in kleca- 
sočih kolenih, po prezgodaj odbegli čilosti duha, 
po opešanem spominu, na tleh ležeči volji... Dvig- 
nde se, vi pomilovanja vredni siromaki! Vse moč: 
zberite in recite: Nič več!... V pogostni spovedi 
in sv. obhajilu ozdravite. Brez tega zdravila pa ne. 


Knjiga postave. Ill. 3 

To vedite in zato hitite tja, da bedno ne poginete, 
da se ne pogubite, da se ne pogubite za čas in 
večnost! — Toda bodi — kakor sem nameraval — 
ta greh s tem samo spomnjen. Več pa moram iz- 


pregovoriti o dveh drugih težkih težkih zablodah, 


ki ležita kakor dve gori na premnogih zakoncih 
današnjega modernega časa. To sta: prešuštvo, 
ki ga VI. in IX. zapoved izrecno imenujeta, in pre- 
prečevanje spočetij. — 
x 
Predragil Koj je prešuštvo, vsi vemo. Kršitev 
" zakonske zvestobe je; greh zakonskega moža z 
drugo žensko, zakonske žene z drugim moškim; 
dvojni greh, če sta le-ta druga ženska in drugi 
moški tudi zakonska. A kako — greh? Saj se ven- 
dar prešuštvo po današnjih povestih in romanih, po 
dramah in operah in operetah če že ne proslavlja 
in poveličuje, pa gotovo opravičuje in slika kot po- 
vsem nedolžna zadeva ali kvečjemu kot zelo raz- 
umljiv in odpustljiv prestopek... Da, predragil To- 
da umazana ta literatura in lažiumetnost, ki se roga 
vsaki morali, ki s svojo pikantnostjo meri le na niz- 
ko, živalsko čud v človeku, pač ne more biti merilo 
za presojanje moralnih vrednot. Merilo je postava 
. božja. Po tej postavi pa je prešuštvo velika pregre- 
ha. Pregreha je takorekoč že zoper drugo zapoved, 
ker zakonski človek prelamlja s prešuštvom prise- 
go zvestobe, ki jo je bil prisegel pred poročnim 
oltarjem; pregreha je zoper sedmo zapoved, ker 
krade en zakonec drugemu njegove zakonske pra- 

vice; a najbolj očividno je težka pregreha zoper 
šesto in deveto zapoved, ker jima naravnost in kru- 
to v obraz bije. Zastonj je vsak izgovor, pravi sv. 
Bernard, s katerim bi hotel nezvesti zakonec svoje 
sramotno dejanje kakorkoli opravičiti. Prešuštvo je 
in ostane prešuštvo v vseh okoliščinah; je in ostane 
hudobija, smrtni greh, naj je bilo dejanje storjeno pod 
kakršnokoli pretvezo, iz kateregakoli vzroka. Bodisi 
da je zakon brez otrok, ali da je eden zakoncev od- 
soten ali bolan, naj bosta zakonca v potrebi, ali naj 
imata celo drug drugega dovoljenje — nič ne more 
tako grešnega dejanja izgovoriti, olepšati, oprati." 
Kdor bi dvomil o velikosti te pregrehe, ta naj po- 
gleda, kaj pravi Sv. Pismo. Oba naj smrti umrjeta, 
prešuštnik in prešuštnica! je pisano že v Starem 
Zakonu (3 Moz 20, 10), in sv. Pavel, ki našteje pre- 
šuštvo med tistimi hudobijami, ki izključujejo od 
nebeškega kraljestva, pravi kratko in ostro: Pre- 
šuštnike bo sodil Bog. (Hebr 13, 4.) Da, Bog jih bo 
sodil, nezveste zločince! Zato naj se nikar ne čudi- 
jo, če se že morda v tem življenju zgrnejo kazni 
božje nad njihovimi glavami, če jih Bog že tukaj 
začne tepsti in se maščevati nad njimi. Ena občutna 
kazen jim gotovo ni prizanesla: grizoča, huda vest. 
Vsaj ta je gotovo njihov neizprosni sodnik in rabelj, 
ki jih neprestano trapi in mori. Zadosti je, da po- 
gleda tak nezvestnež svoji zvesti ženi, taka nezvest- 
nica svojemu zvestemu možu v oči, zadosti je, da 
vidita svoje nedolžne otroke — in nepopisno mora 
peči očitanje v duši... In tisli večni strah, da pride 


se 

pregreha, ki je morda še skrita, da pride na danl... 
Tisti strah mora biti hud, saj se prešuštni človek 
velikokrat, da bi zakril svoj sramotni greh, okriviči 
še z drugimi grehi in hudobijami... Kadar pa se 
njegova grdobija odkrije in razzve, tedaj se izpolni, 
kar pravi knjiga Pregovorov: Kdor pa je prešuši- 
nik ..., nečast in sramoto si nabira in njega grdoba 
se ne bo izbrisala. (Preg 6, 32—33.) 

Toda, če bi že zavoljo svoje pregrehe irpel 
prešuštnik sam, naj bi le trpel! Huda vest, sramota 
in drugo gorje, ki si ga nakoplje na glavo, bi mu 
morda vsaj odprli oči, mu pretresli srce in ga na- 
ravnali zopet nazaj na pot poštenja in krščanske 
dolžnosti, nazaj k Bogu — kakor se je s pokoro 
povrnil k Bogu kralj David. Ampak ali ne irpe za- 
woljo njega tudi drugi, nedolžni? Ali ne trpi cela 
prešuštnikova družina in — naravnost rečem — 
cela človeška družba? Kjer se srce enega zakonca 
tako daleč odtuji drugemu, tam ni več hišnega. miru 
in družinske sreče. Kakšno večjo bolest si morete 
misliti za enega zakonca, nego je zavest, da. mu 
drugi prelamlja zvestobo, da hodi po prepovedanih 
potih, da išče svoje, namišljene sreče zunaj zakona 
in družine? Uboga ženal... Ubogi možl... Ali ne 
bo njuna bolest prekipela v obup in sovraštvo? 
Vem jaz, da so plemenite duše, ki tudi ta križ nosijo 
tiho in potrpežljivo. Toda, če ga. ne, če si lajšajo 
srce s tožbami in joki, predbacivanji in hudimi 
očitki — kdo se bo temu čudil? — Da v taki hiši 
ne more biti prave vzgoje otrok, je jasno. Kjer ni 

več lepe edinosti med očetom in materjo, tam sploh 
manjka podlage za veliko nalogo vzgoje. Prešuštni 
zakonec tudi nima ljubezni in skrbi za otroke. Ra- 
zen tega gorje, če oiroci opazijo razdor med star- 
šema in opazijo morda celo vzrok razdora!....Kje 
bo potem njihova ljubezen, spoštovanje, pokoršči- 
na? In če je prešuštni oče, prešuštna mati s svojim 
slabim življenjem naravnost kamen spotike, po- 
hujšanja, da zaidejo na slaba pota tudi otroci? ... 
O! — Nič ne bom govoril še o drugih ranah, ki jih 
seka ta pregreha družinam: o sramoti, ki kakor 
slana pada na vse družinske člane; o sovraštvih, 
ki se razpletajo med bližnimi in daljnimi sorodniki; 
o zapravljanju premoženja, zato da se streže strasti; 
o zanemarjanju stanovskih dolžnosti; o vseh nedo- 
povedljivih gmotnih in moralnih škodah, ki nazadnje 
toliko družin pritirajo v propast... Rečem pa še, 
kar sem že spomnil: da ta pregreha izpodkopava 
tudi blagor človeške družbe sploh. Zakaj prešuštvo, 
pravi izkušen mož, je velikokrat samo prvi sklep 
v dolgi verigi zločinov. Če si človek enkrat upa, 
storiti ta usodni korak in poteptati vse, kar imajo 
narava in čast in vera svetega in vzvišenega, potem 
ga ne drži nobena ograja več na navzdolnji poti 
zločina. Vsa plemenitejša naravna čuvstva, glas 
vesti, stare šege in navade, javno mnenje, obstoječe 
postave — vse ne premore nič proti strašni strasti." 

In to je, moji častiti poslušavci, kar sem morai 
o prešuštvu povedati z iskreno prošnjo do Boga, 
da bi nikdar ne bila prizadeta od te kuge nobena 

hiša med vami, ki ste kristjani. Lacedemonci so bili 
pogani, a njihov postavodajavec Lykurg ni zapisal 
nobene postave zoper to pregreho. Na vprašanje 
nekega jujca, zakaj ne, je odgovoril špartanski 
veljak: Zato, ker med Lacedemonci prešuštva ni" 
O drugi zakonski nečistosti, o preprečevanju 
spočetij, sem dolgo premišljeval, kako bi govoril, 
da bi ne bila napačna nobena moja beseda. Potem 
mi je prišel na pomoč Bog, ki je dal, da sem dobil 
v roke pastirski lisi, katerega so poslali svojemu 
narodu škofje cele Nemčije, zbrani l. 1943. na grobu 
sv. Bonifacija v Fuldi. Tam notri svarijo pred to 
pregreho, ki se je bila že pred vojsko razpasla tako, 
da je ne samo v vrstah vernih kristjanov, marveč 
tudi brezvercev in veri sovražnih mož, po časopisih, 
brošurah, letakih, po medicinskih, naravoslovnih, 
" socioloških in drugih znanstvenih knjigah, po shodih 
in parlamentih v vseh jezikih Evrope in Amerike 
vsebolj odmeval klic: Tako ne sme iti dalje! Belo 
pleme je na tem, da s samomorom konča." — A po 
vojski je postalo zlo še hujše. Pravijo, da so krive 


poslabšane socialne razmere. Te so res povsod. 


dosti bedne. Toda v še slabših in bednejših raz- 
merah včasih ljudje te pregrehe niso poznali... 
Gotovo je tudi, da se. ni pričela med siromašnimi, 
marveč med tako zvanimi boljšimi sloji. Z višave se 
je usul plaz v nižave. Vendar bodi temu kakorkoli. 
Povedal bom neglede na to, kar je nujno potreba 
vedeti. Povedal pa bom z besedami omenjenega 
škofovskega pisma, zato da povem vse, kar je prav. 


D 

Zelo sem pazil, ko sem prevajal, da je tudi slovenski 
izraz nežen in deviški." — 

Velik greh je — tako govorijo škofje — hoteti 
zmanjšati število otrok s tem, da se zlorablja zakon 
v golo naslado in se vedoma in hotoma njegov 
glavni namen preprečuje. To je velik greh, zelo 
velik greh, naj bo že storjen s kakršnimikoli sred- 
stvi in na kakršenkoli način. Nobeno pomanjkanje 
ne more biti tako moreče, nobena korist tako veli- 
ka, nobena moč strasti tako silna, da bi bila opravi- 
čena lolika kršitev naravnega in božjega zakona. 
Naj brezverni svet le ocenjuje tako ravnanje kot 
previdnost in življensko modrost —, toda tudi tukaj 
veljajo besede sv. apostola Jakoba: Taka modrost 
ne prihaja od zgoraj, ampak je pozemeljska, čutna, 
hudičeva (Jak 3, 15); da, resnično je izum hudob- 
nega duha, tega ubijavca od začetka. (Jan 8, 44.) 

Gorje zakonskim ljudem, ki se temu ubijavcu 
vdajajo, ki po besedah prerokovih zavezo sklepajo 
s smrtjo in s peklom pogodbo delajo. (Iz 20, 15.) 
Na njih se uresničuje, kar govori psalmist: Ljubili 
so prekletev in jih bo zadela; niso hoteli blagoslova, 
lorej se od njih odmika. Oblekli so prekletev kakor 
oblačilo, in šla je kakor voda v njihovo notranje, in 
kakor olje v njihove kosti. (Ps 108, 18.) Namesto 
otrok, ki jih niso hoteli, prihajajo v hiše temne sile 
maščevanja: telesno hiranje, srčne in dušne bolezni, 

" Odkar je bilo to pridigano, je izpregovoril tudi Pij XI. 
svojo najvišjo pastirsko besedo v okrožnici Casti con- 
nubii. 

zakonski prepiri, muke slabe vesti, in na vsem dru- 
žinskem življenju leži kakor mora črni oblak pre- 
kletstva — prekletstva smrinega greha. — — — 

Kako velike vrednote so tu ogrožene: svetost 
zakona, čast moža, dostojanstvo žene, zdravje dru- 
žin, pravica otroka, njegova pravica do življenja 
samega, blagor naroda in prihodnost domovine] 

Zato dvigamo glasno svoj klic in opominjamo 
in rotimo v imenu našega Gospoda Jezusa Kristusa 
vse starše in zakonce: Posvečujte svoj zakon v 
vsem; ostanite zvesti svoji zakonski dolžnosti; no- 
site hrabro in požrtvovalno njeno breme z neome- 
jenim zaupanjem v Boga; ne dajte se od nje odvr- 
niti ne po lažnivih zapeljevanjih ne po slabih zgle- 
dih ne po hudem poželenju svojega mesa. Pomnite 
resnobni opomin apostolov: Častit bodi zakon v 
vsem ..., kajti nečistnike in prešuštnike bo sodil 
Bog. (Hebr 13, 4) — 

Če bi pa bili nekateri, omamljeni od zlega ča- 
sovnega duha, podlegli izkušnjavi in zašli na pota 
hudobnih, te prosimo in rotimo z besedami Sv. Pis- 
ma: Odidite iz njihove srede ter se ločite (od njih), 
pravi Gospod, in nečistega se ne dolikajte: in jaz 
vas bom sprejel ter vam bom Oče, in vi boste meni 
sinovi in hčere, govori Gospod vsemogočni. (2 Kor, 
6, 17.) Povrnite se k svoji dolžnosti, obrodite vredne 
sadove pokore, in prekletstvo bo zapustilo vaše 
hiše in blagoslov božji bo na njih počival. — 

Ako bi pa bili katoliški zakonski ljudje — kar 
Bog obvaruj! — iako zakrknjeni in zaslepljeni, da 

bi božji zapovedi pokorščino odrekli, našemu opo- 
minjevanju uho in srce zaprli in še naprej hodili po 
takih hudobnih potih, naj vedo, da se sami izklju- 
čujejo od sv. zakramentov. Zakaj, dokler v svojem 
grehu vzirajno, ne morejo biti deležni odveze." — 


Predragi! To je pridiga katoliških škofov, to je 
beseda Cerkve, to je nauk in zapoved božja; temu 
ni dodati ničesar. Amen. 


V. 


Predragi v Gospodu! Zadosti dolgo smo se 
mudili pri tem, kar šesta in deveta božja zapoved 
prepovedujeta; zadosti dolgo smo gledali va 
greh in zopet greh ter njegovo revščino. Čas je že 
da pogledamo tudi čednost, ki je nečistemu grehu 
nasprotna in nam je v teh dveh zapovedih zapove- 
dana. To je čistost. Čisti in sramežljivi moramo biti 
v mislih, željah, besedah, dejanjih." Tako hočeta 
šesta in deveta zapoved, tako zahteva naše zve- 
oreh nM nič nečistega ne pojde v nebeško 

jestvo. (Raz 21, 26.) Samski n j iti 
ne želeti ne z naslado mislili Niet gah je 0 
ozirom na razmnoževanje človeškega rodu dovolil 
in posvetil samo v zakonu. Zakonski zopet ne smejo 

a storiti ne želeti ne z dopadenjem misliti ničesar, 
kar poglavitnemu namenu zakona nasprotuje. To je 
čistost, ki je za vse dolžnost, kakor smo že koj ; 
prvem govoru slišali. Toda vi prejkone veste in vam 
je morda prav zdaj na mislih, kaj pravijo k temu 
moderni ljudje. Pravijo, da je čistost, vsaj izven- 
zakonska čistost ali popolna zdržnost nemogoča 
Nagon je presilen, razlagajo, narava terja svoje 
pravice, katerih ji nihče ne more odtegniti brez 
kazni. Kakor je jesti in piti neobhodno potrebno, 

jako je neobhodno potrebno udejstvovati se spolno. 
Zdržnost pomeni škodo za človeški organizem, po- 
meni bolezen. — Ali je to res? Ali je torej brez- 
uspešen in nespameten tvoj trud in napor za čistost, 
o mladina? Zelo važno se mi zdi, da najprej to 
moderno zmoto zavrnem; potem pa naj zapojem 
pred vami visoko pesem dragoceni čistosti! — 


» 


' Predragil Trditi, da čistost ali popolna zdržnost 
od vse spolnosti ni mogoča, ni samo zmotno, mar- 
več je tudi nesramno. Milijoni ljudi so mogli in še 
morejo biti čisti. Da nič ne rečem o sto- in stotiso- 
čih mladostnikov in drugih neporočencev obeh 
spolov, pomislimo samo tiste, ki so se k čistosti 
zavezali z obljubo, kakor: duhovniki, redovniki, re- 
dovnice. Ali pa bomo dejali — kakor se tuintam 
tudi namiguje —, da so vsi ti sami hinavci in skriti 
grešniki? To ravno je nesramnost, ki jo je zmožen 
samo najpropalejši podlež! In vedite, da tudi po- 
samezni padci v teh vrstah dokazujejo prav tako 
malo, da je čistost nemogoča, kakor malo dokazu- 
jejo posamezne krivice, da je nemogoča pravičnost, 
ali posamezne goljufije, da je nemogoča poštenost, 
itd. Tisti ni čist, kdor noče biti. Kako bi le mogel 
Bog zahtevati čistost, o kateri bi vedel, da ni mo- 
goča? Kako bi mogel terjati popolno obvladanje 
nagona, katerega je sam položil v človeka, če bi 
bil ta nagon nepremagljiv? Bog noče od nas nič 

nemogočega. — Po drugi strani pa, ali bi ne bilo 

V mu | ežja dela 
EI, s lisoč konjskih sil, na gumb pritisne 

ok mu gon juj 
a palec goni stroje, razsvetljuje mesta 


v lastnem telesu, t 
kloniti in 


1 e nagon za 
trajno nepremagljiv. Spolni nagon je pa, kakor bi 


vo, nepremaglji — 
Pa tudi tisto, kar trdijo glede ča JES ka Že 
izkušnja sama uči drugače. Razentega cela vrsta 
učenjakov in slovečih zdravnikov, tudi nekatoliča- 
nov, odločno zanika, da bi spolna vzdržnost človeka 
obremenjevala s kako boleznijo. Naj navedem le 
dvoje, troje takih izjav nekatoliških zdravnikov. — 

V svoji skoro tridesetletni praksi, pravi eden, sem 
imel priliko obžalovati neizrečeno veliko žrtev pol- 
tenosti, pa niti ene žrtve krepostne zdržnosti. — 
Drugi: Neprimerno in lahkomiselno se je govorilo 
o nevarnostih zdržnosti pri mladih ljudeh. Priznati 
moram, da, če so take nevarnosti, jih jaz ne poznam 
in jih kot zdravnik še nisem konstatiral, čeprav mi 
ni manjkalo priložnosti za opazovanja na tem polju. 
— Tretji: Zdržnost zdravju ni škodljiva, nasprotno, 
je vir najkrepkejšega razvoja v volji, ki prihaja 
v dobro poklicni izobrazbi" — In tako bi lahko 
navajal še in še. Toda čemu? Rajši vprašam mo- 
derne ljudi: Če je čistost vzrok boleznim, kje pa 
imate posebne bolnišnice za čiste, kakor jih imate 
za nečiste bolezni? Kje so zdravniki-specialisli za 
obolele vsled zdržnosti, kakor jih je na stotine za 
obolele vsled razuzdanosti, za venerične?... 
Ne, predragi! Čistost je neškodljiva in vse- 
stransko mogoča. Treba se je le z milostjo po- 
truditi zanjo. Vredna pa je truda najboljših duš. 
Zakaj — poslušajie! — čistost je čast, čistost je 
plemenitost, čistost je moč, je prostost, je lepota, 
j osil — 
m pora je čast. Dvoje kraljestev se takorekoč 
srečuje v tebi, o človek: kraljestvo angelsko in 
živalsko. Z angeli imaš skupno duhovno, neumrjoče 
dušo, z živalmi telo. Gre za to, kdo ima nadoblast 
v tebi: angel ali žival. Sramota je, če v tebi pod- 
leže duh, če žival zasede vladarski prestol in pod- 
jarmi in prisili dušo, da služi nasladam mesa. 

Čistost te obvaruje te sramote. V čistosti je zma- 
govalka tvoja duša, ona sedi na tronu, in telo ji 
mora služiti. Tako si, človek, to, kar hoče v tebi 
imeli Bog: podoba božja, otrok božji. Bog je zgolj 
duh. Tudi tebe čislost poduhovi, da živiš skoro, 
kakor bi ne imel telesa. Tvoja notranjost je urejena, 
poteze tvojega prvotnega izvora od Boga so vidne 
na tebi. Razum, osvetljen od vere, varno vodi vsa 
tvoja dejanja; vole ti ne upogibajo viharji strasti, 
ne mečejo je po tleh. Za nobeno ceno se ne daš 
zapeljati v dejanja, katerih bi se moral sramovati; 
nikoli ne žrtvuješ minljivim vabam časnosti pravih 
koristi večnosti. O, častno je tvoje čisto življenje — 
čistost je čast! 

In plemenitost je. Kdo bi ne bil rad plemenit? 
Plemenitost je v lepem, blagem, nad vse sirovo in 
prostaško vzvišenem mišljenju. Nič človeka jako 
ne oropa plemenitosti nego nečistost. Zamori mu 
— če ne hitro, pa počasi — vsak čut za lepo, 
dobro, resnično, idealno. Misli, želje, besede de- 
Janja nečislnika se plazijo po ileh. Čistost pa je 
polet v višave. Čistost je izvor visokih blagih, 
svetih misli. Čistost očuva duha vsake podlosti. 
Čistost vliva spoštovanje do materinstva, do oče- 
tovstva in vsega, kar je ž njima v zvezi, spoštovanje 
do mladega telesa, ki je orodje božje stvariteljne 
volje. Čistost odgaja človeka v tistem notranjem, 
duševnem viteštvu, v tisti lepi srčni omiki, ki naj 
ju razodeva mladenič, mož v občevanju z dekle- 
tom, z ženo. Ob čistosti postaja zmerom bolj nežna 


sod 

jista sveta sramežljivost, tisti strah pred vsem ne- 
dostojnim, ki je tako mogočno varstvo zlasti mla- 
demu človeku. Čistost je plemenitost! 

Pa tudi moč je čistost. Kako smo ponosni na 
moč! Kaj težkega zmoči, kakšna samozavest, kak- 
šno veselje! Nezmožnost je prezirljiva, zaničljiva. 
Nečistost je nezmožnost, je slabost. Nečisti človek 
podlega svoji strasti, ne more krotiti svojega na- 
gona. Slab je. Ti pa, ki si čist, si močan. Ti ob- 
vladaš silo, ki jih je obvladala že toliko, brez šte- 
vila. Ti zmaguješ v boju, v katerem so padli že 
milijoni. Kakšna duševna moč! Sv. Agato, sv. Ev- 
femijo, trinajstletno sv. Nežo in toliko drugih svetih 
devic je ta moč neusirašeno vedla v mučeniško 
smrt. — Pa tudi telesno moč daje čistost. Nečistost 
slabi telo, mu razjeda živčevje, mu pije kri ini 
mozg, ga ubija z grdimi boleznimi. Čistost čuva 
zdravje, trdi mišice, jekleni celo telo. Vitez križar- 
skih vojska, Gottfried Bouillonski, je z enim mah- 
ljajem z mečem preklal na dvoje junaka v želez- 
nem oklepu. Na vprašanje, odkod ima toliko moči, 
je dvignil desnico in dejal: Ta roka se ni nikoli 
oskrunila z nečistim! — ln kaj pravi Sv. Pismo 
Juditi, ki je z močnim, junaškim udarcem odsekala 
glavo Holofernu, zasužnjevavcu njenega ljudstva? 
- Moško si ravnala, ji pravi, in potrjeno je bilo tvoje 
srce, ker si čistost ljubila. (Jud 15, 11.) Čistost je 
moč. 

In še prostost je. V čem je prava prostost? 
Ne v tem, da ne pozna človek nobene brzde. V 

tem je razbrzdanost. Tudi ne v tem, da se lahko 
nagne k hudemu, k grehu. V tem je nepopolnost, 
grešna slabost. Prava prostost, ki je popolnost in 
dober dar, je svobodnost od vsake neopravičene 
sile, je zmožnost ravnati tako, kakor spoznamo za 
prav. To je prostost od sile strasti in počutnih 
nagonov, od pritiska mesa in krvi. Kako že pove 
naš pesnik? 

To bode edino ti prava prostost, 

če imaš počutke v oblasti, 


to bode najvišja modrost in krepost: 
brzdati in vladati strasti? 


Te modre in krepostne prostosti nimajo ne- 
čistniki. Njim gospodujejo nizki nagoni. Od nasii- 
nosti teh je kakor zvezana njihova volja. Vidijo, 
kaj je prav in dobro, a storiti ne morejo. Sužnji -so 
neukročene sirasti, sužnji sveta, sužnji greha. Ne 
tako čiste duše. Strasti imajo v oblasti, zato jih ne 
zmotijo s prave poti. Čutnost je pokorna močni volji, 
zato jih ne ovira v dobrem. Grešnih navad nimajo, 
v nedovoljena nagnjenja niso zapleteni, zato jih 
ne navade ne nagnjenja ne morejo uklepati v 
spone. O, čistost je resnična in prava prostost! — 

In lepota je slednjič in radost. Lepota ni v 
zunanjem nakitu. Nevemkako oblečen in nakičen 
človek je lahko grd. Grd na duši. Tak je nečistnik. 
Duša čistega človeka pa je lepa, neizrečeno lepa. 
Bog sam, ki je Stvarnik vse lepote, vzklika pri 
pogledu na čisto dušo: O, kako lep je čist rod v 
svetlobi (svoje čednosti)! (Modr 4, 1.) Ta lepota 

čiste duše proseva tudi v telo, v obraz, in ga 
ožarja z nebeškostjo. Pravijo, da so nam iz para- 
diža ostale tri reči: zvezde, cvetlice in otroške oči. 
Tako lepe in rajske kakor nedolžnega otroka pa 
so oči vsakega čistega človeka. Celo njegovo 
bitje je polno miline in lepote. Ko je sv. Alojzij v 
Rimu na univerzi študiral, je nekdo dolgo časa 
zahajal k taistim predavanjem samo zato, da je 
vsak dan videl v angelski lepoti sevajočega ne- 
dolžnega mladeniča. Čistost je lepota. — In radost. 
Radost in pristno veselje že zato, ker je čast in 
plemenitost in moč in prostost in lepota. Saj zato 


. nečisinik ne pozna pravega veselja, ker mu duša 


ječi od bolesti, ko jo mori sramota in podlost, ne- 
moč in sužnost in grdobija greha. Lahko se smeja, 
lahko šali, prešerno poje, piruje, pleše — resnične 
radosti ni v njegovem srcu. Samo čisto srce se 
koplje v blaženem veselju. Nič ne teži čistega člo- 
veka. Nič mu ne stiska prsi. Vest mu ne očita 
grdih padcev. Nobenega strahu nima, da se bo 
pred svetom izvedelo to in to; nobene skrbi, kak- 
šne bodo posledice strasti in greha. Pred nikomur 
mu ni treba povešati oči, pred nikomur zardevati 
v obraz. Najsvetejši Bog in čisti sveti angeli in 
svetniki gledajo z dopadenjem nanj. O, kako ne 
bi od veselja vriskala duša čistega, kako se ji ne 
bi kakor v najlepšem pomladnem solncu smejala 
zemlja in nebol... Blagor čistim! blagor čistim že 
du na zemlji — blagor! 


. 


Knjiga postave, Ill. a 

Predragi! Ali velja nam vsem ta blagor? Kaj, 
če nam več ne velja? Če je odšla od nas naša 
čistost in ž njo vse njene velike dobrine?... 0, 
potem je pač prvo in najvažnejše: Ne obupati! — 
Ne obupati, marveč zaupno zaklicati jo nazaj! Saj 
se bo vrnila. Ne bo več vsa deviška, toda krasna 
bo tudi v spokornem čaru. Samo zaklicali jo z 
močjo in hiteti ji naproti v zakramentu sv. pokorel 
Ah, k spovedi! kdor je nečist zopet zahrepenel 
po čistosti. In vsi moramo vsak hip po nji hre- 
peneti, ko nič nečistega ne pojde v nebeško kra- 
ljestvo, in ko odprta noč in dan so groba vrata... 
K spovedil — in kakor razprostrto knjigo položiti 
pred mašnika svoje srce, da ne ostane neprebrana 
v njem nobena nečista črka... K spovedi! — in 
iz globočine duše ihteti k večnemu Bogu: Usmili 
se me, o Bog, po svojem velikem usmiljenju... 
Operi me bolj in bolj... Čisto srce ustvari v meni, 
o Bog, in ponovi v mojem osrčju pravega duha 
(Ps. 50, 3, 4, 12), 1. i. trdnega duha, ki je stanovijen 
v dobrih sklepih in se ne bo dal več premakniti 
po hudem poželenju." Amen. 


VI. 


Predragi v Gospodu! Danes bi resnično želel, 
da ni že konec teh postnih pridig. Zakaj še marsi- 
kaj bi imel povedati k temu, kar smo dozdaj pre- 
mišljevali o VI. in IX. zapovedi. Zlasti na eno 
vprašanje še bi moral pač odgovoriti v več nego 
enem govoru, ker je neizrečeno važno in polno 
vsebine. To je vprašanje: Katere pripomočke mo- 
ramo rabiti, da se obvarujemo nečistosti in si ohra- 
nimo čistost?" Ker pa me je, žal, prehitel čas, 
moram izkušali, da v enem samem govoru povem 
o tem, kar je največ mogoče. 


Predragi! Za zelo uspešno sredstvo zoper vso 
nečistost smatram jaz že gledanje spolnih zadev 
z vidikov vere. Od Boga so — kakor vse druge — 
tudi vse spolne reči človekove. Moči v dozorelem 
telesu, spolni nagon, nagnjenja, ki iščejo zakona 
in nanj pripravljajo, poglobljena ljubezen med za- 
konci, vse telesno in dušno veselje zakonske skup- 
nosti — vse je od Boga. Bog je vse to človeku 
dal ne v lahkomiselno zabavo, ne v brezsmotrno 
naslado, marveč v izvrševanje velike dolžnosti, v 
ohranjevanje in širjenje človeškega rodu po načinu, 


a 

kakor ga Bog hoče, zalo da se z razumnimi bitji 
množi na zemlji slava božja, v nebesih pa polnijo 
sedeži na veke blaženih in srečnih. Ne v prvi vrsli 
v osebno dobro, marveč v dobro rodu, potomstvu, 
prihodnjemu človeštvu je Bog podelil človeku vse, 
kar je v kakršnikoli zvezi s spolnostjo. Vse, kar 
je v tem oziru zapovedal in prepovedal — po na- 
ravi in po šesti ter deveti zapovedi — je zapovedal 
in prepovedal predvsem iz najvišjega socialnega 
namena: da obvaruje življenjski vrelec človeštva 
vsake škode, vsakega zastrupljenja. Že te misli, 
te gotove resnice — ali ne mečejo na vse spolno 
neke luči, v kateri izgine, kar je nizkega, žival- 
skega, in pred katero se mora ustaviti grešna 
strast? Kdo, ki je prevzet od teh naukov vere, bo 
o spolnih rečeh še grdo mislil, umazano govoril, 
jih z nedovoljenimi dejanji skrunil? Kdo bo v da- 
rovih božjih, ki so dani v prid celemu človeštvu, 
iskal samo sebe, svojega zadovoljevanja, svoje 
naslade? Kdo se bo drznil podlo prevračati od 
Boga hoteni red in imeti za smoter tisto uživanje, 
ki ga je premodri Bog ustvaril zato, da se človek 
ne brani odgovornosti in truda v zakonskem živ- 
ljenju? — Tako in podobno, glejte, nas že sama 
luč vere, če ji damo svetiti v svoje mišljenje in 
življenje, varuje grehov zoper šesto in deveto za- 
poved. To je eno sredstvo. — 

Drugo je beg pred nevarnosimi in zapeljivostmi 
v nečistost. Pri grehih in strasteh, ki niso nečistost 
je morda kdaj prav, pogledati nevarnosti pogumno 

v oči, spoprijeti se z izkušnjavo v odkritem boju. 
Pri nečistosti pa je najbolj gotova zmaga v begu. 
Jaz zase, pravi sv. Hieronim, v boju s pohotnostjo 
rajši zmagujem tako, da bežim, nego tako, da se 
ustavljam. Zakaj, če pred opasnostjo bežim, mi je 
zmaga gotova; če se pa spoprimem ž njo, je lahko, 
da bom premagan. Nihče ne bo šel in legel k stru- 
peni kači; kajli mogoče je, da ga ne piči, a še bolj 
verjetno je, da ga piči in zastrupi. Zato se bo pa- 
meten človek rajši kače ognil, ne pa da bi hodil 
k nji." — Pri nečistih izkušnjavah se spusti v beg, 
če: hočeš zmagati! opominja sv. Avguštin. Ne imei 
bega za sramoto, če si hočeš priboriti palmo či- 
stosti! — Povedali smo že, da je nevarnosti in pri- 
ložnosti za nečistost brez števila. Na nekatera naj 
zdaj, po obljubi, bolj s poudarkom opozorim. — 
Velika nevarnost so slabe druščine. To velja 
za vsak greh, a posebno za nečistost. Le vprašajte 
ljudi, ki so globoko zabredli v nečisto blato, kako 
se je začelo. Večina njih vam bo povedala, da so 
bili pohujšani in zapeljani po izprijenih tovariših. 
Samim bi niti na misel ne prišli taki grehi; grdi 
zgledi in še grše govorjenje drugih jim jih je od- 
krilo in jih potegnilo vanje. Čisto naravno. Naj ob- 
čuje en gobav človek z desetimi zdravimi: ali se 
bo ta edini navzel zdravja od onih desetih? ali 
oni deseteri bolezni od tega enega? Prav gotovo 
bo lo zadnje. Zato pa stran od moralno pokvarjenih 
in propalih ljudi! Krščanski starši, pazite, s kom 
se družijo vaši otroci! Če hočete, da bodo čisli, 

pazite nanje in zlepa in zgrda jih odvračajte od 
slabih tovarišij, odrasle prav tako kakor male! — 
Zelo kočljiva nevarnost za nečiste padce vaših do- 
raslih otrok, starši, so tista tovarištva z osebami 
drugega spola, ki jim pravimo znanja. Pogostno, 
zaupno občevanje z osebo drugega spola vzbuja 
čulno nagnjenje, ki mlade ljudi navadno zvodi v 
greh. Zato zaupno občevanje, znanje, ni dopustno, 
če ni vzroka, ki bi ga opravičeval. Edini vzrok pa, 
ki more znanje opravičevati, je upanje, da se bosta 
mladenič in dekle kmalu vzela v zakon; zakaj nihče 
se ne more siliti, da bi se za življenje zvezal z 
osebo, katere bi niti ne poznal. Kjer pa sploh ni 
upanja, da bi se dva vzela, ali kjer bi bilo to mo- 
goče še-le po dolgem ali nedoločenem času, po 
več letih, ko bo mladenič doštudiral, ko bo službo 
dobil, ali ko dekletu umrje oče, ki zdaj brani, itd., 
tam je znanje nedopustno, tam od znanja proč, 
kdor noče greha! Pa tudi v dopustnem znanju, 1. j. 
takem, za katero vedo oboji starši in ki ima za 
resnični namen bližnji zakon, na katerega se že 
mlada človeka bogoljubno pripravljata, tudi v 
takem dopustnem znanju proč od vsega; kar ga 
dela vendarle nevarnega: proč od prepogozinega 
in predolgega shajanja; proč od shajanja na samem 

na skrivnem ali celo ponoči; proč od sleherne a 
početja, ki bi se ga bilo sramovati pred poštenimi 
ljudmi" — Kar velja o občevanju s pokvarjeni 

nenravnimi ljudmi, to velja še v večji meri o banji 
moralno slabega tiska. Poleg Hiezvemeca 


zlasti 

in veri sovražnega tiska namreč, ki je proti prvi 
božji zapovedi, nas na žalost preplavlja tudi ob- 
sceni, umazani tisk, ki okužuje srca z nečistim 
strupom. Kakor pred onim, tako nas Cerkev od- 
ločno svari pred le-tem. Tiste knjige, pravi sveti 
cerkveni zbor Tridentinski, ki se bavijo s tem, da 
umazane in spotekljive stvari obravnavajo, pripo- 
vedujejo ali uče, morajo biti brezpogojno prepo- 
vedane, ker je treba čuti ne samo nad vero, marveč 
tudi nad nravmi, ki se z branjem takih knjig navadno 
izkvarijo. Prav tako resnobno govori Rimski kate- 
kizem, spisan po naredbi Tridentinskega koncila. 
Med nevarnosti, pred katerimi je treba bežati, če 
naj se očuva čistost, pravi, spadajo tudi knjige, ki 
govore o nesramnih rečeh in nečistih ljubezenskih 
zgodbah, zato ker te knjige z veliko silo podžigajo 
v srcih mladih ljudi ogenj poželjivosti in grešne 
naslade. In povejte, če ne uči vsakdanja izkušnja, 
kako le preveč resnične so ie besede! Kdo bi 
preštel vse one mladostnike obojega spola, ki so 
z branjem opolzkih romanov in druge take zabavne 
literalure ne samo izgubili vse veselje do resnega 
dela, marveč polagoma zamorili tudi srčno čistost 
in zašli v najgrše blodnje nečistosti. Pozor tedaj 
pred takim berilom, in jo tembolj, če morda pri 
najlepšem jeziku in umetniški obliki hrani v sebi 
strup! Kdorkoli vam ga priporoča ali vsiljuje, vas 
vara za vaš denar in za vaše duše. Zopet tukaj je 
dolžnost staršev gledati, kakšne knjige pri- 
hajajo otrokom v roke, kakšni teksti pa tudi kakšne 

ilustracije! — Nadaljna resna nevarnost za čistost 
je ples. Nočem reči, da je vsak ples grešen. Ples 
je sam po sebi indiferentna zabava, ni ne dober 
ne slab. Toda kakor se dandanes plesi izvečine 
vrše, so in ostanejo bližnje priložnosti v greh. Kaj 
pa mislite! Razigrano občevanje z drugim spolom, 
brez nadzorstva, godba, ki razbičava živčevje in 
vso kri razvnema, že na sebi indecentni gibi in 
kretnje, noč, pozna noč, samotno vračanje domov, 
vse to in še drugo — ali ni nevarnost naravnost 
strašanska? Četudi nekateri telesno ne greše, pravi 
sv. Bazilij, se vendar na duši izpridijo in omade- 
žujejo, in znan je izrek našega škofa Slomška: Na 
plesu nedolžnost umira, na poti domov pa umrje." 
Kar dela današnje plese prav posebno nevarne, 
je tista brezstidna ženska noša, nad kakršno bi še 
v polpreteklem času krščanske žene in mladenke 
zardevale prav do vrh glave. Iz te noše gleda po- 
ganski kult nagote, ki se je tudi sicer tako 
cinično razpasel med nami, da pomeni spet po- 
sebno nevarnost, pred katero je le v begu rešitev. 
Zakaj kult nagote, o katerem govore njegovi pri- 
slaši, da utrjuje telesa proti premoči spolnega na- 
gona in zopet upostavlja tisto harmonijo med te- 
lesom in dušo, ki je bila — kakor oni pravijo — 
razdrla po napačnih vzgojnih metodah krščanstva 
ta kuli nagote v resnici le ugonablja človeško arko 
mežljivost. Z ugonobljeno sramežljivostjo pa je 
ugonobljena čistost, in dogaja se prav Neaaralie 
od tega, kar trdijo: spolna strast v telesu si za- 

sužnjuje dušo popolnoma. Naravno; zakaj sramež- 
ljivost je Bog postavil za varihinjo spolne čistosti. 
Zato mora sleherni krščanski človek z ogorčenjem 
odklanjati pogubno propagando za to, da bi te- 
lesna nagota stopala med nas z vedno bolj pre- 
drznim korakom. In osebno se bo vsakdo tembolj 
gotovo obvaroval nečistih zmot, čimbolj bo strani 
od vsega, kar žali čut sramežljivosti.? — 

Žal, da ne morem govoriti o begu pred še dru- 
gimi nevarnostmi in priložnostmi. Spomniti se mo- 
ram namreč še iretjega, neizrečeno važnega sred- 
stva za ohranjenje čistosti, t.j. molitve. Resnično, 
če smo zadnjič zavrnili frivolno trditev onih, ki 
pravijo, da je čistost nemogoča, moramo pa danes 
z vso silo poudariti, da je mogoča le s pomočjo 
od zgoraj, le s pomočjo božje milosti. Te milosti 
nam Bog nikoli ne odreče, če je prosimo. Zato 
moramo moliti. Ko sem izvedel, da ne morem dru- 
gače zdržljiv biti, kakor če da Bog, sem pred Go- 
spoda stopil in ga prosil ter sem govoril iz vsega 
svojega srca, pravi Salomon v knjigi Modrosti. 
(Modr 8, 21.) Tako delajmo tudi mi! Prosimo! mo- 
limol Zlasli v trenutkih, ko hudo hrumi izkušnjava, 
kličimo na pomoč Jezusa: Gospod, hiti mi pomagat! 
(Ps 69, 2.) Gospod, reši me! utapljam se. (Mt 8, 25.) 
Kličimo na pomoč prečisto Devico Marijo: Pod 
tvoje varstvo pribežimo, sveta božja Porodnical 
Mati, podaj mi roko! varuj mel... O vi vsi, pravi 
sv. Janez Krizostom, ki hočele čisto živeti, pribežite 
k Mariji, materi Gospodovi! Tudi sv. angela variha 

kličimo na pomoč: Sveti angel varih moj, bodi z 
menoj! — Molitev za sv. čistost pa najbolje potrju- 
jemo z večkratnim prejemom sv. zakramentov. O, 
v večkratni dobri spovedi in zlasti še v večkratnem 
sv. obhajilu, tam tečejo bogati potoki milosti, tam 
je velika moč doma — zoper vse grehe, zlasti pa 
zoper vse grehe nečistostil Bolj nego vsa druga, 
je to sredstvo priporočeno v tisoč knjigah, priznano 
od vseh svetih ljudi, rabljeno v vseh stoletjih in s 
sijajnimi uspehi kronano. Da, s sijajnimi uspehi —. 
Kdo so bili od nekdaj tisti mladi ljudje obojega 
spola, ki so v najnevarnejših letih sredi največjih 
zapeljevanj živeli lepo in čisto, ne samo po zir- 
nanje, marveč judi po notranje, v svojih srcih, v 
svojih mislih, željah, hrepenenjih? To so bili tisti, 
ki so radi večkrat poklekali v spovednico in k 
obhajilni mizi — in skoro samo tisti... 


x 


Tako sem vam, moji častiti poslušavci, pred- 
stavil najvažnejše pripomočke v boju zoper strast, 
obsojeno v VI. in IX. zapovedi: versko mišljenje o 
spolnih rečeh, beg pred nevarnostmi in molitev s 
sv. zakramenti. Sklenimo oprijeti se sredstev, da 
dosežemo cilj. Če nismo zastonj hodili poslušat teh 
postnih govorov, naj vsak, kdor še ni — ponavljaje 
prosim! — najprej v dobri velikonočni spovedi 
zbriše s svoje duše, kar je morda nečistega greha 
na nji. Z resničnim kesanjem in zelo odkritosrčno 
naj opravi sv. spoved. Pomisli naj na veličanstvo 


59 


božje, na svojo revščino, na smrt in večnost, ki nas 
vse čaka — in naj obžaluje razžaljenje božje. 
Potem naj se odkritosrčno obtoži! Le gotovo — 
čisto odkritosrčno! Nečisti greh ima tudi to hudo- 
bijo v sebi, da bi hotel ostati pred spovednikom 
prikrit ali olepšan... Nikar, predragi! Vun ž njim 
— kakor z grdim izmečkom! — Po dobri spovedi 
prejmi vsak ponižno in pobožno sv. obhajilo. O 
kolika tolažba! Kolika srečal In v sv. obhajilu potlei 
pa povejmo Jezusu slovesno še enkrat, kar smo 
mu že pri spovedi zatrdili: Zdaj, o Jezus, nobene 
nečistosti več! Jaz hočem, ti pomagaj! Daj, da vse- 
kdar o pravem času vidim nevarnosti, ki me lahko 
potegnejo na nečiste steze; da jih vidim in se jih 
skrbno ognem! Daj mi milost molitve za veliko 
čednost čistosti; potrdi mi voljo in sklep, da več- 
krat pohitim k zakramentoma sv. pokore in Reš- 
njega tvojega Telesa po novo moč za boj, ki vem, 
da bo trajal, dokler bo življenje v meni. O Jezus, 
jaz hočem, ti pomagaj! Amen. 


Sedma in deseta zapoved: 


Ne kradi! 
Ne želi svojega bližnjega blaga! 


l. 


Predragi v Gospodu! S sedmo in deseto za- 
povedjo: Ne kradi! Ne želi svojega bližnjega blaga! 
je hotel Bog zavarovati človekovo časno imetje, 
njegovo zasebno lastnino. Človek ne sme človeku 
škodovati na njegovem premoženju, niti samo 
grešno poželeti ne sme tega, kar je bližnjega last! 
Zato sta tidve zapovedi — poleg pete — dobro- 
došli tudi mnogim takim ljudem, ki jim drugih za- 
povedi božjih ni mar. Tudi taki namreč, ki ne ve- 
rujejo v Boga, ne spoštujejo njegovega imena, 
praznikov ne posvečujejo, se nobenega prešuštva 
ne sramujejo, tudi taki si želijo varnosti za svoje 
življenje in imetje. Po drugi strani pa se sedmi in 
deseti zapovedi mnogi rogajo. To so tisti, ki ne 
priznavajo človekove pravice do zasebne lastnine. 
Zasebna lastnina je tatvina, jih boste slišali govo- 
riti; vsak, kdor ima, je to ugrabil drugim, in nje- 
gova pravica je samo kriva pravica močnejšega, 
ki je slabejšega izpodrinil od solastništva. Prava 
pravica na svetu je ta, da je vse vseh: ne le zem- 
ljišča, tovarne, stroji, blago, marveč tudi vsi pri- 
delki in izdelki; ne le reči, ki služijo proizvajanju, 
tako zvana produktivna sredstva, marveč tudi vse 
reči, ki se rabijo ali použivajo, konsumne reči, naj 

bodo skupna lasi. Vse naj ima v rokah družba, 
bodisi že država ali nedržavno organizirano ljud- 
stvo ali delavske občine. Družba naj vodi vse pri- 
delovanje, izdelovanje, naj razdeljuje delo, pa tudi 
to, kar se pridela, izdela in pridobi"? — Tako in 
podobno oznanjajo — nekateri strožje, drugi ne- 
koliko mileje —, in na tisoče jih je, ki prisegajo na 
ta evangelij. Zato moramo, preden govorimo o 
vsebini sedme in desete zapovedi, izpregovoriti 
najprej besedo o zasebni lastnini, pokazati nje 
upravičenost in razpršiti nekatere pomiselke. — 


x 


Predragi! Kaj je bolj upravičeno nego to, kar 
je utemeljeno v človeški naravi? Pravica zasebne 
lastnine pa je taka stvar. To priča že zgodovina 
človeštva. Vsi narodi v vseh časih so zasebno 
lastnino imeli, jo za pravično reč smatrali in s po- 
stavami ščitili. Seveda je bila oblika različna po 
tem, kakor so že živeli razni narodi. Pri tistih 
.prvotnih ljudstvih, ki so se bavila bolj s pastirstvom, 
lovom in ribištvom, gotovo da še ni bilo zasebne 
lastnine glede zemljišč — prav zato, ker teh ljud- 
stev način njihovega življenja še ni vezal na stalna 
selišča. Vemo pa, da so ti narodi že poznali za- 
sebno lastnino z ozirom na živino, šotore, obleko, 
orožje, orodje in sploh reči, ki so jih potrebovali 
iz dneva v dan. Stalno naseljeni narodi, ki so ob- 
delovali zemljo, pa so imeli na ta ali drug način 
tudi zemljišča v zasebni lasti. Čim višja je bila 

stopnja njihove omike, tem bolj je bila pri njih raz- 
vita misel zasebne lastnine. Zdaj pa pazite! Odkod 
je to, kar lahko zasledujemo pri vseh narodih, v vseh 
časih, in sicer tembolj ukoreninjeno in razvito, čim 
višje se popenja kultura narodov? Prav od nikoder 
drugod ne more biti, nego v sami človeški naravi 
je utemeljeno, iz samih človeških naravnih potreb 
in nagnjenj je zrastlo. In tako je torej pravica za- 
sebne lastnine po pričevanju zgodovine v sami 
človeški naravi utemeljena." — 

Toda premišljujmo še druge reči, ki jih morem 
le nakraiko spomniti! Človek je dolžan ohraniti si 
svoje življenje, da ž njim Bogu služi, kar je njegov 
veliki smoter na zemlji. Človek pa potrebuje za 
življenje raznih stvari, mnogo takih, ki morejo slu- 
žiti samo enemu človeku. Ali ne bo dolžnosti, ohra- 
niti si življenje, odgovarjala tudi pravica, prilastiti 
si za življenje nujnih stvari tako, da jih vsak po 
svoji volji uživa in rabi? — Človek je dolžan delati. 
Delo pa je po grehu težka naloga. Sladi jo človeku 
upanje, da si bo z delom kaj pridobil. Misel, da 
postane sam svoj gospod, da si postavi lastni 
dom, pridobi ali pomnoži premoženje, ustvari bla- 
gostanje in srečo, ta misel je za človeka najmoč- 
nejši pogon pri delu, zavoljo nje z veseljem pre- 
naša trud in vročino dneva. Kako pa bi delal, če 
bi ne smel biti nikoli sam svoj? nikoli ničesar ime- 
novati svojo lastnino? če bi moral biti večen suženj 
za druge, za vse? — Pa še, moji častiti poslušavei! 
Vsak človek ima pravico, ustanoviti si družino. Po- 

skrbeti mora torej ne le zase, temveč tudi za rod- 
bino, zlasti za otroke. Če je pa tako, mora imeti 
tudi pravico, pridobiti si razne stvari v last, v svojo 
porabo in v porabo otrok, ne le za hip, marveč 
tudi za trajno, za bodočnost. In zares človeka na. 
rava sama nagiblje, da misli naprej, na bodočnosi." 
In kaj pa naj rečemo o miru in redu in sploh o 
blaginji v človeški družbi, če bi ne bilo zasebne 
lastnine, marveč bi bila zemlja z vsemi dobrinami 
skupna last vseh? Kakšen mir in red bi bil to, če 
bi pri urejanju dela vsak hotel delati to, kar bi se 
mu zdelo prijetnejše, lažje, in bi se težkega, niz- 
kega, grdega dela vsi branili? In kakšen mir in red 
bi bil to, če bi pri razdeljevanju pridelkov, izdelkov, 
dohodkov vsak hotel imeti tisto in toliko, kar in 
kolikor bi poželel? O, to bi bila lepa večna zmeda, 
večna nevolja, večen nemir in prepir! — Kako bi 
bilo z gmotnim in duhovnim napredkom v člo- 
veški družbi? Če bi nihče ne imel sredstev, da 
bi se razmahnil v kmetijstvu, v trgovini, v obrti, 
v industriji? Če bi nihče ne imel sredstev, da 
bi se posvetil vedi, znanosti, umetnosti? Kje bi 
ostala vsa kultura? — In kako strašno bi manjkalo 
v človeški družbi vseh vezi nežnosti, hvaležnosti, 
prijateljstva, ljubezni, ko bi nihče ne mogel raz- 
veseliti bližnjega s prijaznim darom, z ljubeznivo 
. gostoljubnostjo, ko bi nihče ne mogel bližnjemu 
priti na pomoč z materielno podporo — saj bi 
nihče ne imel ničesar, s čimer bi mogel prosto raz- 
polagatil... Vse to je uvidel že poganski modrijan 

Aristotel, zato je že on dejal: Nauk o splošni skupni 
lasti se zdi lep in človekoljuben, a dejansko je ne- 
mogoč." — 

A Bog, pravijo, je vendar ustvaril vse reči za 
vse ljudi —. Res je, predragi! Bog je ustvaril zemljo 
in vse njene dobrine, da bi služile človeštvu in 
njegovim potrebam. Ni pa hotel Bog, da bi bile vse 
stvari skupna last vseh, saj bi tako le slabo služile 
svojemu namenu. Vse stvari so za vse ljudi pač v 
tem smislu, da si lahko vsak prisvoji, kar potrebuje, 
če je tisto še na razpolago, če nima že drugega 
lastnika. Nikakor pa na primer to, kar sem si jaz na 
pošten način pridobil, ni prav tako tvoje kakor moje. 
Pravica, posluževati se po potrebi vseh zemeljskih 
dobrot, ne sme prezirati pravično pridobljene za- 
sebne lastnine, marveč jo mora spoštovati, ker le 
tako moremo ljudje vse zemeljske stvari v miru in 
redu uživati in rabiti, kakor je to volja Stvarnika 
Boga, ki je Bog miru in edinosti. — 

Toda, ali s poudarjanjem lastninske pravice 
vera in Cerkev ne držita z bogatini in pozabljata 
siromakov? Nikakor nel Saj pravita najprej, da je 
vsak človek — naj bo bogatin ali siromak — upra- 
vičen pridobivati in to, kar si je pošteno pridobil, 
v svoji posesti imeti. Ker pa v resnici niso vsi ljudje 
srečni posestniki zemeljskih dobrin, pravita vera in 
Cerkev nadalje, da je nekaj drugega lastnina, nekaj 
drugega pa raba lastnine. Lastnina ne more biti 
splošna, vendar pa mora raba biti kolikor mogoče 
splošna. Prav zato, ker je svet za vse, morajo ljudje 

na svetu drug drugemu pomagati. Tisti, ki imajo, 
morajo pomagali tistim, ki nimajo. Z zasebno last- 
nino so združene svele dolžnosti do splošnosti. 
Človek, ki ima, naj se zaveda, da je pravi gospodar 
vsega Bog, on pa bolj božji oskrbnik nego lastnik 
svetnih dobrin. Sam jih sme uživati po pameti, a jih 
mora deliti tudi drugim, če so v potrebi. Tega ne 
zahteva pravica, zahteva pa ljubezen. V skrajni sili 
pa ima moj bližnji — kakor bomo še prihodnjič po- 
vedali — celo pravo pravico, prisvojiti si od moje 
lastnine toliko, kolikor mu je res nujno potrebno. 
Vzrok je prav ta, ker je zemlja prej namenjena vsem 
ljudem v prid, nego je dana posameznikom v last." 

A bodi lastninska pravica, bi še dejal kdo, toda 
imejmo vsi enako! Kaj bi ne bilo lepše, če bi ne 
bilo ne siromakov ne bogatinov, marveč bi vsi 
živeli v enakem, srednjem blagostanju? — Zares, 
predragi! ni prav, če se kupiči čezmerno bogastvo 
v rokah nekaterih, druge pa tako strašno tare 
pomanjkanje. Zato ima družba, javna oblast, pra- 
vico, z modrimi postavami in uredbami skrbeti za 
to, da je kolikor mogoče mnogo ljudi deležnih 
lastnine, vsaj v skromni, majhni meri, zakaj zares 
sladko je, imeti kaj svojega, je dejal že poganski 
modrec. Toda popolna enakost vseh — to so pa 
tista namišljena nebesa, ki jih na zemlji nikoli ne 
bo, ker jih biti ne more. Kaj, ali naj bi se najprej s 
kruto silo odvzela vsa lastnina tistim, ki jo imajo, 
da bi se potem enako razdelila med vse? Tako 
menda mnogi hočejo in se ne plašijo tudi ne krvi in 

morije. Toda ali bodo nasilje, kri in morija mogli 
pripraviti človeštvu paradiž?... In recimo, da bi 
moglo kdaj priti do neke premoženjske enakosti 
vseh ljudi — kako dolgo pa bo imela obstanek? 
Razdelite danes vse zlato in srebro, premoženje 
vseh posojilnic in bank ene dežele po enakih delih 
med ubožce tiste dežele — doklej bodo vsi enako 
premožni? Ah, meni se zdi, da bodo že čez leto in 
dan eni izmed njih zopet pravi, goli siromaki!... 


. 


Predragi v Gospodu! Ne dajmo se slepiti od 
kakršnihkoli gčsel, ki jih je obsodila Cerkev, ki se 
ne zlagajo z duhom vere in zapovedi božjih. In 
geslo: Zasebna lastnina je neupravičena, je tatvina 
— je tako geslo, kakor je lepo razložil zlasti papež 
Leon XIII. v svoji okrožnici od 15. maja 1891. (Rerum 
novarum) Naj nas ne vodi v izkušnjavo blesteča 
obljuba, da se povrne na zemljo izgubljeni raj, kakor 
hitro bo odpravljena zasebna lastnina in bodo vse 
zemeljske dobrote na ta ali oni način last vseh. 
Izgubljeni zemeljski raj se ne povrne človeštvu 
nikoli več. Od tistega hipa, ko je Bog preklel zemljo 
zaradi prvega greha, je zemlja kraj preizkušnje in 
bo ostalo to do sodnega dne. Preizkušnja za vse 
ljudi —. Eni morajo trpeti zlasti dušne bridkosti; 
drugi telesne bolečine; tretji vsakovrstne nesreče 
in nezgode; nekateri pa prav posebno pomanjkanje 
in uboštvo. Storimo vse, kar moramo, da drug dru- 
gemu lajšamo preizkušnje! Proti Bogu in njegovi 

pravici pa nikar ne grešimo! Kar se po ravni in po- 
šteni poti izpremeniti ne da, to voljno trpimo; vsak 
svoj križ za Kristusom nosimo z velikim zaupanjem 
v božjo neskončno previdnost in z vdano mislijo, 
da nimamo tukaj stalnega mesta, marveč iščemo 
prihodnjega. (Hebr 13, 14.) Amen. 


I. 


Predragi v Gospodul Če bi vam hotel našte- 
vati in opisovati vse različne grehe zoper sedmo 
in deseto božjo zapoved, vse najraznovrsinejše na- 
čine krivičnega škodovanja bližnjemu na njegovi 
lastnini, do katere je vsakdo upravičen — kakor 
smo zadnjič videli —, bi pač potreboval več nego 
en govor. Saj če se morda po številu naredi največ 
grehov zoper šesto in deveto zapoved, se jih pa po 
raznovrstnosti naredi največ zoper sedmo in deseto. 
Zato bom opisal ali vsaj imenoval le najbolj na- 
vadne in take, ki jih mnogokrat ljudje niti za nedo- 
voljena dejanja nimajo. Katekizem odgovarja na 
vprašanje: S čim se bližnjemu po krivici škodi na 
njegovi lastnini? takole: Bližnjemu se po krivici 
škodi na njegovi lastnini s tatvino in ropom, z odrtijo 
in goljufijo, s krivičnim pridržavanjem tujega blaga, 
s prostovoljnim in krivičnim poškodovanjem tuje 
lastnine." — Poglejmo to po vrsti, kolikor v enem 
govoru moremo! — 


. 
Predragi! Tatvina in rop sta si v tem 


podobna, da tat in ropar vzameta po krivici tuje 
blago; razločujeta se pa po tem, da se ropar po- 

lasti tujega blaga pred laslnikovimi očmi in s silo 
velikokrat s poškodovanjem ali .celo umorom last- 
nika — tat pa vzame skrivaj, tako da ga lastnik ne 
opazi." Da je oboje greh, nam pove že zdrava 
pamet, pa tudi apostol Pavel govori: Ne motite se.. 
ne tatovi... ne roparji ne bodo posedli božjega 
kraljestva. (1 Kor 6, 10.) Tudi to je jasno, da je rop 
večji greh nego tatvina, ker ni le zoper sedmo, 
marveč tudi zoper peto božjo zapoved. Navadno je 
smrtni greh. — Kaj pa tatvina? Po splošnem nauku 
je tudi tatvina smrini greh vselej takrat, kadar kdo 
ukrade bližnjemu toliko, kolikor zadostuje, da se ta 
en dan preživi. Potemtakem je smrtni greh tudi že 
pri majhni svoti ali vrednosti, ki jo kdo ukrade siro- 
maku; zakaj siromak malo porabi za življenje enega 
dne. Pa tudi bogatinu ne bo nihče ukradel brez 
smrinega greha tega, kar nasplošno velja za pre- 
cejšno vrednost, n. pr. 100 Din ali morda ludi še 
manj — čeprav bogalin zase na dan mnogo več 
potroši. — Ukrasti malenkostno svoto ali vrednost, 
Je samo po sebi mali greh. Vendar pa zopet smrtno 
greši, kdor krade ali pa ima namen krasti malen- 
kosti toliko časa, da se jih nabere za precejšnjo 
vrednost. — Nič greh pa ni, če kdo v skrajni potrebi, 
to je, kadar gre za to, da si ohrani življenje, skrivaj 
vzame bližnjemu toliko, kolikor neobhodno za življe- 
nje potrebuje. To ni tatvina, ker tat izmakne bližnjemu 
proti njegovi volji, to pa po pameti ne more biti proti 
volji bližnjega, če si kdo z majhnim delom njegove 
imovine reši golo življenje. — Prav tako ni tatvina 

skrivno samoodškodovanje, če se namreč kdo za 
kako stvar, ki je njegova ali mu jo je bližnji dolžan, 
pa mu je noče dati, na tihem sam odškoduje. A tu 
je treba paziti na več reči. Dolg bližnjikov mora 
biti resničen, ne samo namišljen. Včasih mislijo 
posli, da so preslabo plačani za svoje delo, in se 
hočejo sami odškodovati tako, da gospodarju kaj 
vzamejo. To ni prav, to je tatvina; zakaj gospodar 
je dolžan dati poslu le toliko, za kolikor se je ta z 
njim pogodil. Potem mora biti gotovo, da po drugem, 
n. pr. sodnijskem potu, ne morem dobiti, kar je mo- 
jega. Dalje, se ne smem odškodovati za več, nego 
mi po pravici gre. Če mi je kdo dolžan dvajset 
dinarjev, iki mi jih noče vrniti, mu ne smem skrivaj 
vzeti reči, ki jih je vredna petdeset. Slednjič ne 
sme zato nihče drugi krivice trpeti, da bi n. pr. 
kdo drug bil osumljen tatvine, ker si jaz skrivaj 
svojo škodo poravnavam. — 

Dve nadaljnji vrsti grehov zoper sedmo za- 
poved sta odrtija in goljufija. Z odrtijo 
greši, kdor pri posojilih zahteva krivične obresti; 
kdor nepošteno in z umetnimi pripomočki podražuje 
živila ali blago nad njihovo pravo vrednost; kdor 
zlorablja stisko bližnjega sebi v krivično korist ali 
dobiček." — Denar dandanes ni več stvar, koristna 
samo po svoji rabi, kakor n. pr. živina, orodje, živež 
itd., marveč se lahko tudi na razne načine dobička- 
nosno naloži. Če torej komu svoj denar posodim, 
se s tem odpovem nekemu dobičku, ki bi ga sam 
lahko z denarjem naredil. Tudi kako škodo lahko 

utrpim, ker nimam posojenega denarja pri rokah. 
Zato smem za svojo izgubo, za svojo škodo zahte- 
vati neko odškodnino. To so obresti. Te obresti pa 
morajo biti pravične, zmerne. Kdor zahteva previ- 
soke obresti je oderuh in grešnik zoper sedmo 
božjo zapoved. Ako komu izmed mojega ljudstva 
posodiš denarjev ..., ne goni ga kakor terjavec in 
ne teri ga z obrestmi, pravi sv. Pismo. (2 Moz 22, 25.) 
ma Posebne vrste oderuh je tisti, ki umetno dviga 
in navija cene blagu in življenskim potrebščinam, 
bodisi sam ali v organiziranih družbah, kartelih, 
trustih itd. Gredo — posamezniki ali družbe — in 
pokupijo vse žito, vso živino, ves petrolej, vse že- 
lezo, in potlej nastavljajo čezmerne cene, kakršne 
in dokler se jim ljubi. Ali pa narede n. pr. tisti, ki 
imajo največje zaloge življenskih potrebščin, med 
seboj zavezo, da jih ne bodo prodajali drugače nego 
po takih in takih visokih cenah. Že v Starem Zakonu 
je Bog kar najstrožje obsodil taka oderuška dejanja. 
Kdor žito skriva (da ga draži), je preklinjevan med 
ljudstvom, pravi knjiga Pregovorov (Preg 11, 26), in 
prerok Amos kliče: Poslušajte to (vi), ki tarete 
uboge in derete potrebne po deželi. Prisegel je 
Gospod: ... Nikdar ne bom pozabil vseh njih (hu- 
dih) del (Am 8, 4. 7). Ah, kako pa bo pozabil taka 
in še hujša dela kristjanov, in zlasti še, recimo, tistih, 

ki so neusmiljeni dovolj, da zlorabljajo celo stisko 
bližnjega sebi v korist: ki prav zato drago proda- 
jajo, ker vedo, da ljudje te ali one stvari neobhodno 
potrebujejo; ali prav zato bližnjega lastnino: njivo, 

gozd, hišo, domačijo pod vsako dostojno ceno po- 
nižujejo, ker je bližnji zaradi revščine prisiljen jih 
odprodajati; ali, ki prav zato delavce tako slabo 
plačujejo, da ne morejo ne živeti ne umreti, ker 
vedo, da drugod dela ne dobijo ... Gorje jim, brez- 
srčnim odrtnikom! — — Z raznovrstnimi odrtniki 
pa naj se boje zaradi svojih grehov tudi raznovrstni 
goljufi! Moj Bog, kaj je zopet ljudi, ki greše zoper 
sedmo božjo zapoved z goljufijo, ki z vsakovrstno 
prevaro ali zvijačo škodujejo bližnjemu na njegovi 
lastnini! So, ki varajo z napačnim ali ponarejenim 
denarjem. Tu je treba opomniti, da tisti, ki je bil 
ogoljufan s slabim denarjem, prav tako ne sme 
takega denarja naprej oddajati drugim. Če to stori, 
greši takisto, kakor je grešil oni, ki je prevaril 
njega. — Drugi goljufajo s krivo mero in tehtnico, 
kar je bil Bog zopet že ljudstvu Starega Zakona 
ostro prepovedal: Ne delajte nič krivičnega... 


' pri vatlu in tehtnici in meri! Tehtnica naj bo pra- 


vična, uteži poštene, mernik pravičen, šestak pri- 
meren! (3 Moz 19, 35—36.) In zopet: Ne imej v svoji 
mavhi dvojnih tehtnikov, večjega in manjšega; tudi 
naj ne bo v tvoji hiši večjega in manjšega mer- 
nika! ... Zakaj Gospod, tvoj Bog, studi njega, ki to 
dela, in sovraži vso krivico. (5 Moz 25, 13—14, 16.) 
Koliko bolj pa sovraži zopet Bog tako krivico pri 
kristjanih, če jo je studil že pri izraelskem ljudstvu! 
A glej, kristjani so zmožni še vse drugih goljufij. 
Ponarejajo blago, zlato, srebro, drage kamne in 
živila — s ponarejenimi živili greše ludi zoper 

peto božjo zapoved, ker škodujejo bližnjemu na 
njegovem zdravju —; zamolčujejo bistvene na- 
pake ikakega blaga, kake stvari — ne povedo, da 
je blago staro in preležano, da je konj zelo 
plašljiv, na eno oko slep —; zahtevajo večje pla- 
čilo kakor ga delo zasluži — n. pr. obrtniki in 
rokodelci od ljudi, ki ne vedo prav oceniti njihovih 
izdelkov —; ponarejajo v svojo korist listine — 
n. pr. pobotnice, dolžna pisma, pogodbe —; pod- 
kupujejo priče, da pred sodiščem govore njim v 
prid." In še in še! O, koliko je še goljufij in 
kakšnih! A ljudje jih niti za greh nimajo. Saj be- 
remo dan za dnem: Tu si eden sam zažge staro 
slabo poslopje ali pa ga naroči zažgati, da si z 
zavarovalnino pozida novo; tam drugi prepiše vse 
premoženje na ženo, da ubeži dolžnikom; tretji 
napove lepega dne konkurz, potem ko je dejal ma 
varno svojo blagajno; četrti pripravi z lažnivimi 
obljubami kratkovidnega bližnjega ob njegov de. 
nar, za kn age brez konca. — 5, 
otem sta še tretja in četrta skupi 

zoper sedmo. zapoved: Bi oa K ski 
krivičnim pridržavanjem tujega bla : 
ter s prostovoljnim in krivičnim isškadevne 
bis tuje lastnine. Govorimo karmoč 

S krivičnim pridržavanjem tuj ši 
n. pr. kdor ne vrne najdenih, pomkai ali v 
hrambo izročenih reči ali kdor ne plača o en 
času, kar je plačati dolžan.4 Človek, ki kakšno 

svojo stvar izgubi, s jem še ne preneha biti njen 
lastnik. Zato mora tisti, ki tujo izgubljeno reč 
najde, vrniti jo njemu, ki jo je izgubil. Storiti mora, 
kar more, da poišče lastnika. Šele če bi ga po 
skrbnem poizvedovanju ne mogel najti, stvar lahko 
smatra za svojo; toda če bi se lastnik nepričakovano 
pozneje našel, mu jo mora takrat vrniti, če jo še 
ima. — Takisto je dolžnost vrniti posojene ali sprav- 
ljene reči. So ljudje, ki ničesar ne vrnejo. Posodi 
ali daj jim spraviti denar, knjigo, katerokoli drugo 
stvar — nikoli več je ne boš videl. Kje imajo ti 
svojo vest? — Pa judi takih je vse polno, ki ne 
plačajo, kar in kadar so plačati dolžni. Narede dolg 
in ga ne plačajo; vzamejo blago na upanje in ga ne 
plačajo; najemajo dninarje, delavce, imajo v služ- 
bi posle in jih ne plačujejo ali ne plačujejo o pra- 
vem času. Vse grehi zoper sedmo božjo zapoved. 
Slednjič greše zoper sedmo božjo zapoved vsi, 
ki krivično poškodujejo tujo lastnino. To nasplošno 
ne potrebuje posebne razlage. Vendar naj opozorim 
na neke slučaje takega poškodovanja. Posli, de- 
lavci, najemniki, ki slabo opravljajo delo, za ka- 
tero so pošteno plačani, spadajo sem. Takisto starši, 
ki z zapravljivostjo in razuzdanostjo svoje otroke 
spravljajo v revščino in pomanjkanje. Prav tako 
trgovci ali rokodelci in obrtniki, ki z obrekovanjem 
od svojih stanovskih tovarišev odvračajo odjemavce 
in naročnike, in tako dalje." 


- 

Predragi! Kakšna nepregledna vrsta grehov 
in grešnikov! Kaj pa šele, če bi pomislili tudi vse 
tiste, ki so grehov proti tuji lastnini sokrivi: ki 
ukazujejo, svetujejo, pomagajo škodovati bližnjemu 


na njegovi lastnini; ki sprejemajo, kupujejo ali pri-. 


krivajo krivično blago — ni boljši skrivač nego je- 
mač —; ki k grehom zoper tujo lastnino molče ali 
jih ne zabranijo, dasi bi jih mogli in morali nazna- 
niti..." Ah, zares, neumnih je brez števila veliko, 
pravi Pridigar (Pdg 1, 15). Kaj, če ne neumni in 
skrajno nespametni so vsi, ki kakorkoli greše zoper 
sedmo in deseto božjo zapoved! Ne vedo, kako 
težko se je spokoriti grehov nad tujo lastnino, 
ko je treba krivično blago vrniti in škodo popraviti. 
Ne vedo, da samo blagoslov Gospodov daje bo- 
gastvo (Pg 10, 22). Kdor pa krivico seje, bo ne- 
srečo žel (Pg 22, 8). Kdor si hišo s tujim blagom 
zida, si kamenje za svoj grob nabira (Sir 21, 9). 
Premoženje krivičnih posahne kakor potok in se 
poizgubi kakor velik grom v dežju (Sir 40, 13). Gorje 
njemu, kdor grabi, kar ni njegovega! Kako dolgo? 
On si grabi gosto blato (Hab 2, 6). Amen. 


IN. 


Predragi v Gospodu! Poradujmo se trenutek 
ob božičnih jaslicah." Kako smo srečni! To Dete, 
ki leži pred nami, je Bog sam. Objemimo ga s svojo 
vero in svojo ljubeznijo! Pa tudi z upanjem, da, zla- 
sti s svetim krščanskim upanjem. Grešniki smo, a 
božje Dete nam je prineslo odpuščanje in milost. 
Ničesar se več ne bojimo, zakaj on je naš Zveličar, 
kliče Cerkev, proč bo dejal naše krivice in vrgel bo 
v globočino morja vse naše grehe (Mih 7, 19." Če 


bi bili grešili še toliko, če bi bili vse zapovedi božje 


grdo poteptali, nam vendar ni obupati. Po tem novo- 
rojenem Kristusu je mogoča naša sprava z Bogom. 
Treba je le storiti, kar Bog od nas zahteva. Treba 
je greh obžalovati, se ponižno vreči k nogam spo- 
vednikovim, odkritosrčno svoj dolg pripoznati in 
skleniti poboljšanje. Če pa bi bili grešili zoper 
sedmo božjo zapoved, je pač potreba še nekaj 
drugega —: povrniti krivično blago in, kolikor se 
da, popraviti storjeno škodo. To resda ni lahka 
dolžnost, a prav zato ne smemo molčati o nji, mar- 
več povedati moramo, da ji je neobhodno potreba 
zadostiti in da noben izgovor tu nič ne pomaga. — 
—« Govor je bil govorjen na nedeljo po Novem letu. 
- 

Predragi! Ali bomo morali zelo na široko do- 
kazovati, da je treba povrniti krivično pridobljeno 
blago in storjeno škodo, kolikor mogoče, porav- 
nati? Saj to vendar zahteva že naravna pamet. To 
je postava, ki je zapisana v srcih vseh ljudi, pravi 
sv. Avguštin. Tudi hudobneži, ki jim ni mar ne 
božjih ne človeških zakonov, morajo ta zakon pri- 
poznati. Krivica je, škodovati bližnjemu na njegovi 
lastnini. Ta krivica pa traja tako dolgo, dokler ne 
poravnam bližnjemu, za kar sem ga oškodoval. 
Torej sem dolžan poravnati, povrniti, popraviti 
škodo. — 

In zares, kaj pa bi to bilo na svetu, če bi te 
dolžnosti ne bilo, marveč bi vsak smel obdržali in 
za svoje smatrati to, kar je bližnjemu po krivici 
ugrabil! Če bi zadostovalo obžalovati tatvino, rop, 
odrtijo, goljufijo, izpovedati se je — potlej bi pa 
človek z mirno vestjo obdržal zase ukradeno, uro- 
pano, prigoljufano blago in nič več bi ga ne morila 
zavest storjene škode... O, kako bi se še-le po- 
dem razpasle vsakovrstne zločinske pregrehe zo- 
per lastnino bližnjega, če jih je že zdaj toliko, ko 
vsakdo ve, ko v svojem srcu čuti, da to, kar si kri- 
vično osvoji, ne more biti res njegova last, marveč 
bo zmerom klicalo nazaj k svojemu pravemu go- 
spodarju. Da, zavoljo splošne človeške blaginje, 
zavoljo miru in reda in pravice v človeški družbi je 
zapisal v človekovo naravo dolžnost povračevanja 
tisti Bog, ki sicer zemeljsko blago tako malo ceni, 
da ga sam zase ni prav nič maral, ko je v človeškem 

mesu na svet prišel, tako malo ceni, da ga je zapo- 
vedal zaničevati in zapustiti vsem, ki hočejo biti 
njegovi pravi učenci." 

A ni zapisal Bog te postave samo v srca člo- 
veška, marveč jo je razodel še s posebno besedo 
judi v Sv. Pismu. Že v Starem .zakonu je Bog naj- 
odločneje ukazal, da je treba popraviti vsako ško- 
do, ki jo je kdo povzročil bližnjemu na njegovem 
blagu in premoženju. Tako je n. pr. zapovedal Mo- 
zesu: Kdor se pregreši in z zaničevanjem Gospoda 
svojemu bližnjemu shranjeno utaji, kar je bilo nje- 
govi. zvestobi zaupanega, ali mu kaj po sili vzame 
ali ga ogoljufa, ali izgubljeno reč najde in po krivi 
prisegi še zraven utaji, ali karkoli drugega izmed 
več takega stori..., naj povrne vse popolnoma, 
karkoli je hotel po goljufiji obdržati (S Moz 6, 2—5). 
In zopet je dejal Gospod Mozesu: Ako moški ali 
ženska storita katerega izmed grehov tatvine, go- 
kufije in zadržavanja tujega blaga..., naj spoznata 
svoj greh in povrneta storjeno škodo in še povrhu 
peti del njemu, zoper katerega sta se pregrešila. 
(4 Moz 5, 6—7). Da, tako stroga je bila zapoved v 
Stari zavezi, da je zahtevala: Ako tat nima s čim 
tatvine poravnati, naj se (on sam) proda (2 Moz 22, 
3), in le proti povračilu krivičnega blaga je Bog 
obljubil grešniku usmiljenje in odpuščanje: Če hu- 
dobnež zastavljeno reč nazaj da in rop povrne..., 
bo gotovo živel in ne bo umrl (Ezek 33, 15). — V 
Novem Zakonu je vsem znana zgodba o Zaheju, 
v čigar hišo je šel Kristus z besedami: Danes je 


Knjiga poslave. NI. 6 


82 


tej hiši zveličanje došlo, ker je tudi on sin Abra- 
hamov (Lk 19, 9). Pazite, predragi! Kdaj je bilo, da 
je Gospod izgovoril tolažbe polne besede? Zahej 
je zelo želel Jezusa videti in je, ker je bil majhne 
postave, splezal celo na smokvino drevo, da bi ga 
med veliko množico mogel uzreti. Gotovo lepa go- 
rečnost, in Jezusu je bila ta želja in prizadevanje 
Zahejevo gotovo všeč, zato je tudi pogledal na 
drevo, ko je prišel mimo, in je Zaheja tudi dol po- 
klical ter mu dejal, da hoče iti v njegovo hišo. Toda 
ni mu še dejal, da je postal sin Abrahamov po du- 
hu in vreden duhovnih dobrot mesijanskega kra- 
ljestva;" ni še blagroval njegove hiše. Kdaj še-le 
je to storil? Še-le potem, ko je Zahej stopil pred 
Gospoda in rekel: Glej, Gospod, polovico svojega 
imetja dam ubogim, in ako sem koga v čem pre- 
varil, povrnem četverno (Tam, 8). Apostol Pavel 
pa nas v Novem Zakonu s svojim zgledom uči, 
kako sveta nam mora biti dolžnost povračevanja 
vsakršne škode bližnjemu. V pismu apostolovem do 
Filemona beremo namreč, kako je le-temu (File- 
monu) pobegnil neki suženj, ki se je potem zatekel 
v Rim in tam prišel v dotiko z apostolom. Apostol 
pa je sužnja Filemonu nazaj poslal s pisanjem, v 
katerem med drugim pravi: Ako ti je pa storil kako 
krivico (namreč suženj; če te je v kako škodo pri- 
pravil) ali ti je kaj dolžan, to meni vračuni; jaz, Pa- 
vel, pišem lasinoročno: jaz bom povrnil (Fil 18, 19). 

Ne, predragi! dolžnost povračila tujega blaga, 
dolžnost restitucije, kakor pravimo, je gotova in 

stiti, tako neobhodno, da drugače ni mogoče upati 
odpuščanja in zveličanja. To je zelo resnobna stvar. 
Saj je res, da s pokoro zadobimo odpuščanje vseh, 
še lako velikih grehov. Toda s kakšno pokoro, 
predragi? Menda vendar ne s pokoro, ki je samo 
na jeziku, ki je samo zunanja, dozdevna pokora, 
marveč s pravo, resnično pokoro, ki je tudi v srcu. 
Ali pa veste, kaj pravi sv. Avguštin o pokori greš- 
nika, ki ni voljan vrniti krivičnega blaga in popra- 
viti škode bližnjemu? Kdor tuje reči, zaradi katere 
je grešil, ne vrne, če jo vrniti more, pravi, ta ne dela 
pokore, marveč jo le hlini. Ali se je mogoče izraziti 
ostreje? In vendar govori svetnik čisto resnico. 
Kdor se res pokori, kdor v srcu obžaluje in studi 
greh in želi, da bi ga ne bil nikoli storil, ta se ne 


' straši nobene težave, da se, kolikor je na njem, zo- 


pet popolnoma poravna z Bogom in s svojim bliž- 
njim. Ali pa se more to reči o njem, kdor noče 
vrniti bližnjemu, kar mu je po krivici vzel, in ne 
popraviti, kar mu je škodoval? In če se to ne more 
reči, potem njegova pokora ni pokora, marveč hi- 
navščina, ki ž njo nikoli ne bo zadobil odpuščanja 
svojega greha. Naj se le bije na prsi, naj toči solze, 
naj biča svoje telo kakor nekdaj puščavniki — če 
nima volje storjene krivice, kolikor mogoče, popra- 
viti, ne bo opravičen, ne bo greha odvezan. Čeprav 
morda z varanjem spovednika njegovo odvezo iz- 
vabi, čeprav z varanjem samega sebe k božji mizi 
pristopi — ne bo opravičen, ne bo odvezan: sveti 
e 

zakramenti, ki jih po nevrednem prejema, mu bodo 
le še v večjo pogubo! — — j 

In vedite, moji častiti poslušavci, da tu ne po- 
maga nič noben izgovor. Edino, kar velja, je: če 
ne moreš. A v tem slučaju moraš imeti resnično 
voljo vrniti in poravnati, kakor hitro boš mogel. Vse 
drugo, s čimer se opravičujejo ljudje nečistih rok, 
ni nič. — Kolikokrat sem bil že jaz ogoljufan, in 
mnogočesa mi je že zmanjkalo v hiši, pravi eden, 
pa mi nihče ne vrne; dolžnike imam, ki mi ne pla- 
čajo; ljudje mi delajo škodo okrog hiše, na vrtu, na 
polju, po travnikih, a nikogar ni poravnavat. Naj 
drugi meni popravijo krivico, potem jo popravim 
drugim jaz. — Kako nespametno! Ali so tisti, ki jim 
ti nočeš popraviti krivice, vzrok, da nad teboj vzdr- 
žujejo krivico drugi? In potlej: Ali delajo prav tisti, 
ki ne popravijo tebi prizadete škode? ali jim Bog 
to šteje v zasluženje? ali pridejo zato v nebesa? 
Kakšna vprašanja! Napak delajo, in Bog jih bo 
kaznoval, v pekel pridejo, če vztrajajo pri krivici. 
In toisto, prijatelj, reci o sebi: Napak delaš, in Bog 
te bo kaznoval, v pekel prideš, ako pri krivici vzira- 
jaš. Oni naj gledajo zase — ti zase glej: Vrni, pla- 
čaj, kar si dolžan! (Mt 18, 28.) — 

Toda moje dobro ime, kaj pa moje dobro imel 
pravi drugi. Če vrnem, kar sem izmaknil, prigoljufal, 
prioderušil, se sam priznam za tatu, goljufa, ode- 
ruha. Zdaj nihče o meni nič slabega ne ve, vsi me 
imajo za poštenjaka, a potem? — Da, tvoje dobro 
ime, tvoja čast. Velika reč, moj dragi! A vendar, 

kaj je več: tvoja čast in dobro ime na zemlji — ali 
tvoje rešenje in zveličanje v večnosti? Le skrbi za 
svoje dobro ime, a ne na račun večne pogube! Le 
skrbi za svoje dobro ime, a ne na račun krivice in 
škode bližnjega! Ali naj tvoj bližnji, tvoj brat krivico 
in škodo trpi zaradi tvojega slovesa pred svetom? 
O, pojdi s tem izgovorom pred Kristusa sodnika, boš 
videl, kaj ti poreče! Jaz sem bil najčistejši, ti poreče, 
brezmadežni, pa kako je svet skrunil mojo časi! 
A ti, ki si tat in odrtnik in krivičnik, si upaš z ne- 
pretrgano krivico braniti svojo časti... Sicer pa, 
predragi, ali ni častno popraviti krivico in škodo? 
A če se že res tako bojiš za svoj ugled, zaupaj se 
modremu spovedniku, on ti bo pokazal poti in na- 
čine, kako vse, kar si dolžan, poravnaš, in pri tem 
nič na svojem dobrem imenu ne izgubiš. — 

Kaj bodo pa moji otroci imeli, če jaz zdaj s 
povračili razkopljem svoje premoženje na vse stra- 
ni? misli tretji. Ah, otroci, tvoji dediči! Saj bodo 
oni morali storiti, česar ti ne storiš, če vedo, da je 
toliko in toliko krivičnega blaga pri hiši. Če pa ne 
vedo, jim krivično blago vseeno ne bo v blagoslov. 
Krivično blago nikoli nima teka. V nekateri družini 
vsi delajo in se trudijo, pa ne morejo nikamor na- 
prej. Vse se jim rajši obrača na slabo nego na do- 
bro. Premišljujejo, ugibajo, kaj je to, a vzroka ne 
najdejo. O, vi mrivi očetje ali morda še stari očetje, 
dvignite se iz grobov in razrešite jim uganko! Po- 
kažite jim tisti denar, tisti svet, tisto blago, ki ste 
ga bili vi spravili k hiši z goljufijo, z odrtijo, s pod- 

kupovanjem, s krivimi pričamil... To je tisti črv, ki 
gloje na vsem... Zakaj niste ubili tega črva, pre- 
den ste legli v grob?... 

x 


Ne, predragi! Bog varuj vsakega izmed nas, da 
bi škodoval bližnjemu na njegovi lastnini. A če bi 
bil po nesreči kdo grešil v tem, naj obžaluje, se iz- 
pove ter plača, vrne, poravna, kar je dolžan: onemu 
irgovcu, prodajavcu, gostilničarju, kar mu je unesel; 
onemu kupcu, za kolikor ga je prekanil; onemu 
delavcu, poslu, najemniku, kolikor mu je pri plači 
utrgal; onemu gospodarju, za kolikor ga je s sla- 
bim delom oškodoval; onemu siromaku, kar mu 
je preveč obresti iztisnil... Vse naj povrne, po- 
plačal Plačaj, kar si dolžan! Naj posluša evangelij- 
ski glas! Drugače se bo oglasila smrt: Tako, zdai 
je konec. Zdaj glej, čemu ti bo, kar si po krivici 
pridobil. Izpusti iz rok denar, ki si ga nepošteno 
nagrabil; zapusti razkošje in bogastvo, za katerim 
si se po krivih potih gnal; odidi iz hiše, ki se je na 
vseh krajih drže grehi zoper lastnino bližnjega; 
ubog in nag, kakor si na svet prišel, romaj zdaj 
v deželo večnosti po plačilo za svoja lakomna 
delal... Ah, prijatelji, preden bi moral slišati ta 
glas, naj vsak, ki ima kaj na vesti, rajši posluša 
evangelijski klic: Plačaj, kar si dolžanje Amen. 


IV. 


Predragi v Gospodu! Kakor sedma božja za- 
poved prepoveduje bližnjemu po krivici škodovati 
na njegovi lastnini, tako pa zapoveduje pustiti, dati 
in storiti vsakemu, kar mu gre. Dajte vsakemu, kar 
ste dolžni, opominja apostol z ozirom na oblast- 
nike pa tudi z ozirom na vse ljudi. Nikomur ne 
bodite nič dolžni, razen da se med seboj ljubite 
(Rim 13, 7. 8). Prav posebno še zapoveduje sedma 
zapoved povrniti krivično blago in popraviti stor- 
jeno škodo." Videli smo zadnjič, da je ta dolžnost 
tako resnobna, da noben izgovor ne opravičuje nje- 
nega zanemarjenja. In prav zato, ker je vračevanje 
krivičnega blaga in poravnavanje storjene škode 
tako važna zadeva, da velja: ali krivično blago po- 
vrniti in škodo popraviti ali pa dušo pogubiti — se 
moramo danes še enkrat pobaviti ž njo in odgo- 
voriti bolj podrobno na ta-le vprašanja: Kdo mora 
povrniti? komu? kaj ali koliko? in kdaj? 


- 


Predragi! Kar tiče prvo vprašanje: kdo mora 
krivično blago povrniti in škodo popraviti? odgo- 
vor ni tako enostaven, kakor bi kdo mislil. Povrniti 
krivično blago in popraviti storjeno škodo so dolžni 

krivični poškodovavci, in sicer po tej-le vrsti: naj- 
prej tisti, ki ima ali je porabil krivično blago, ozi- 
roma to, kar je zanj dobil; potem tisti, ki je naročil 
napraviti škodo; dalje tisti, ki je dejanski prizadel 
škodo; slednjič vsi tisti, ki so drugače sodelovali 
pri poškodovanju bližnjega ali niso zabranili ali na. 
znanili škode, kakor so bili dolžni." Vzemimo zgled. 
Pivec, mlad fant, naredi pri gostilničarju velik dolg 
na pijači. Gostilničar vidi, da bo denar težko dobil, 
ker fant ne bo zlepa imel denarja. Pregovarja torej 
le-tega, da ukrade v neki trgovini balo blaga, jo 
proda in njemu dolg plača. Fant nazadnje uboga 
ter izvrši tatvino, in sicer z vednostjo trgovčevega 
hlapca. Tatvino zaupa neki ženski, ki prodaja po 
hišah razne reči, zato da bi oprezno prodala tudi 
to blago. Blago kupi neki krojač v dobri veri, da 
je pošteno. Kar naenkrat pa se razzve, da je bila 
ukradena bala blaga irgovcu temu in temu. Čim 
tudi krojač to izve, je dolžan trgovcu blago vrniti. 
A kako, če ga je kupil za pošteno blago? Nič zato; 
zdaj ve, da je tuje blago, ki kliče po svojem pra- 
vem gospodarju. Pravi gospodar ima pravico do 
njega, torej nepravi lastnik dolžnost dati mu ga 
nazaj. Če je krojač blago že porabil, mora povrniti 
njega vrednost. Kaj pa njegova škoda? To je dol- 
žan krojaču poravnati krivični prodajavec. Če 
bi krojač nikakor ne hotel vrniti blaga ali njega 
vrednosti, je dolžan trgovcu povrniti škodo najprej 
krčmar, ki je fanta pregovoril, da je šel krast v 
njegovo dobro. Če bi ta ne hotel, pride na vrsto 

tat sam. Če bi bil tat zakrknjen ali nezmožen pla- 
čati, preide dolžnost na žensko, ki je nesla ukra- 
deno blago prodat, in nazadnje na trgovčevega 
hlapca, ki je za tatvino vedel, pa je ni preprečil 
ali svojemu gospodarju naznanil, kakor bi bil mo- 
ral. — Če v taki vrsti neenakih krivičnikov tisti, ki 
je prej dolžan, povrne in poravna, kar je treba, so 
vsi nižji razdolženi; če pa on ne more ali noče po- 
ravnati, preide dolžnost na naslednjega. Kdor iz- 
med naslednjih krivico poravna, ima pravico terjati 
odškodnino od vsakega teh, ki so poprej dolžni 
poravnati jo. — Kadar je pa več krivičnikov enako 
udeleženih pri krivici, kakor če n. pr. več tatov 
izvrši neko tatvino, so jo dolžni poravnati solidarno, 
to se pravi: dolžni so skupno poravnati škodo; če 
kateri ne more ali noče prispevati, morajo drugi 
poravnati tudi zanj, imajo pa pravico od njega 
izterjati njegov delež."" — Kar je treba posebno 
pomniti, je to, da preide dolžnost poravnavanja 
tudi na dediče. Noben drug greh nima tega, samo 
greh nad tujo lastnino. Če bi bili naši očetje ne- 
verni — kar hvala Bogu niso bili —; če bi ne bili 
spoštovali dni Gospodovih; če bi bili preklinjevavci, 
bogoklelneži, prešuštniki — vse to niso bili, čast 
Bogu, ki nam je dal dobre, krščanske staršel, toda 
— če bi res taki grešniki bili, bi mi, njihovi otroci, ne 
imeli nobene dolžnosti popravljati njihovih grehov 
za njimi. Celo če bi bila moj oče, moja mati komu 
ukradla čast in pošteno ime, bi jjaz, njihov sin, 
ne bil po njihovi smrti dolžan vračati jo, ako je 

sama nista vrnila. Pač pa, če bi bil prejel med 
njihovo dediščino kaj krivičnega blaga, bi ga pa 
bil pod grehom dolžan vrniti, čeprav nisem jaz 
grešil. Vrniti bi ga moral, ker bi pač bilo tuje blago. 
Tako je to. Čeprav velja povsod drugod: Sin naj 
ne nosi očetove hudobije (Ec 18, 20), velja pa tukaj 
beseda taistega Ecehiela: Očetje so kislo grozdje 
jedli in otroci imajo skomine v zobeh. (Tam, 2) — 
Toliko na vprašanje: Kdo mora povrniti krivično 
blago in popraviti storjeno škodo? — 


Drugo je: Komu je treba povrniti in popraviti? 


Povrniti krivično blago in škodo popraviti je treba 
oškodovancu; če tega ni, njegovim dedičem; če 
lastnika ali dedičev ni najti, se mora tuje imetje 
obrniti v dobre namene: dati ubožcem ali dobro- 
delnim napravam. Napačno je, če kdo, ki ga teži 
juje blago in ve, komu ga je dolžan vrniti, namesto 
da vrne blago pravemu lastniku, svojo slabo vest 
s tem miri, da deli miloščino ubogim, češ, saj tako 
tudi vračujem. Dajati miloščino je dobro delo, o 
tem nihče ne dvomi. Toda.ireba je deliti miloščino 
od svojega, ne pa od tujega blaga. Dajati miloščino 
od krivičnega imetja, ni ne zaslužno ne spravno 
delo pred Bogom. Zakaj siromak, kateremu deliš 
jako miloščino, pravi sv. Avguštin, je sicer vesel in 
prosi zate Boga; toda tisti, ki si ga okradel in ogo- 
ljufal, kliče maščevanje nale iz nebes. Čigav glas 
bo Bog uslišal? V osebi siromakovi se usmiljuješ 
Jezusa Kristusa; v osebi bližnjega, kateremu last- 
nine ne vrneš, pa delaš krivico istemu Jezusu Kri- 

stusu. Povej, ali bi bil ti zadovoljen, če bi hotel kdo 
tebi vzeti tvoj denar in ga dati ubogim? Ne, praviš, 
to jaz sam lahko storim, če hočem. Take miloščine, 
ki prihaja od krivice, storjene bližnjemu, se morajo 
pošteni siromaki braniti! kliče sv. Ambrož. Kar da- 
ješ od tujega blaga, pravi sv. Janez Krizostom, to 
ni miloščina, čeprav ubožcem daješ. Kdor drugim 
odjemlje, kar je njihovega, ta ni usmiljen, čeprav 
razdeljuje cele zaklade med uboge. Če si le en 
vinar ukradel in daš stole zlata v miloščino, s tem 
tistega vinarja še nisi povrnil. Tako Krizostom. Z 
eno besedo: Kristjan, ki si oškodoval svojega bliž- 
njega, moraš pod grehom to škodo njemu samemu 
povrniti, če ti je oškodovanec znan ali če lahko 
izveš zanj. Še tako velika darežljivost, še tako 
obilna miloščina te ne more tega odvezati. Treba 
je vrniti krivično blago pravemu lastniku. Če je ta 
že mrtev, treba ga je vrniti njegovim otrokom, na- 
slednikom, dedičem. Šele, če nikogar teh ni več 

najti, ga boš dal v dobre namene, recimo ubogim 

— pa ne kot miloščino, marveč kot dolžno dajatev, 

ki te veže pod grehom." — 

Tretje vprašanje je: Kaj ali koliko je treba po- 
vrniti ali popraviti? Odgovor: Ne manj nego to dn 
toliko, kar in kolikor je kdo bližnjemu po krivici 
vzel, za kar in za kolikor mu je škode naredil. Ne 
smem se tedaj, če morem povrniti vse in popol- 
noma, ne smem Se N. PI. delati revnejšega, nego 
sem, zalo da se moj oškodovanec zadovolji le z 
delnim povračilom, kakor pravi modri Sirah: Marsi- 

kateri bi lahko povrnil, pa se vendarle brani in ko- 
maj polovico posojila vrne in še to šteje kot naj- 
deno. (Sir 29, 7.) Ne samo, da moram povrniti vse 
krivično blago, marveč nadomestiti moram bliž- 
njemu tudi korist, ki bi jo od tistega blaga imel, in 
poravnati škodo, ki jo je trpel, ker ga ni imel. Re- 
cimo, da je kdo ukradel drugemu deset tisoč di- 
narjev in bi ga vest po nekaj letih prignala do tega, 
da jih vrne: vrniti mora z zneskom tudi obresti za 
vsa leta. Če bi pa oškodovanec brez tistih deset 
tisoč dinarjev ne mogel n. pr. vzdržati svoje trgo- 
vine in bi zato ž njo propadel, mu mora krivični 
škodljivec povrniti tudi vso to škodo. Ali vidite, 
predragi, kakšen dobiček prinaša krivično blago? 
Treba je včasih povrniti dvojno, trojno, četverno, 
če se hočeš rešiti v večnosti. — 

Slednjič še: Kdaj je treba vrniti? Krivično blago 
se mora vrniti in storjena škoda popraviti čimpreje, 
brez odlašanja, kakor hitro je mogoče. Kdor tako 
ne stori, neprenehoma greši s krivičnim pridržava- 
njem tujega blaga. Če ne more kdo takoj povrniti 
vsega, naj povrne vsaj toliko, kolikor mu je mo- 
goče, in potem skrbi, da si po pravični poti čim- 
preje pridobi toliko, da bo povrnil in poravnal vse. 
Le ne odlašaj, češ: bom povrnil na smrtni postelji, 
bom dal zapisati v testament. Lepa tvoja spokor- 
nost, če boš povrnil šele na smrtni postelji, takrat, 
ko boš moral tako in tako slovo vzeti od krivičnega 
pa tudi sploh od vsega svojega imetja! To je, kakor 
če irgovci na morju zmečejo v viharju del svojega 

blaga v morje, da se vsa ladja ne potopi. Kako 
radi to store, si lahko mislimo!... Tudi ti na smrtni 
postelji ne boš vračal iz ljubezni do Boga in do 
bližnjega, marveč iz samega strahu pred smrtjo. — 
Boš dal zapisati v testament, praviš. Kaj pa, če te 
smrt zgrabi, preden bo testameni spisan? Kako 
bo potem. s tvojo dušo, ko lahko povrneš zdaj 
precej — pa nočeš? Nočeš — in zato krivičnega 
greha odvezan biti ne moreš. Nočeš — in zato rajši 
v grehu vztrajaš. Nočeš — in tako vsak hip svojo 
dušo v nevarnost večne pogube staviš. O prijatelj, 
pazi! zelo pazi! Ne samo sebe izpostavljaš večni 
nesreči, marveč lahkoda tudi svoje otroke in otrok 
otroke. Zakaj, če tebe prehiti smrt, da ne povrneš, 
ko bi lahko, preide dolžnost na tvoje otroke, tvoje 
dediče. In če bodo oni odlašali, kakor odlašaš ti, 
prehiti smrt lahko tudi nje... In toisto reci o otrok 
otrocih... Ah, zdaj razumem, zakaj Jezus Zaheju, 
ki je bil pripravljen povrniti, ni dejal: Danes je tebi 
zveličanje došlo, marveč: Danes je teih iši zve- 
ličanje došlo — celi hiši, celi rodovini, zakaj od 
cele hiše, od cele rodovine je bila s Zahejevim 
povračilom odvrnjena nevarnost večne pogube... 


LJ 


Predragi v Gospodu! Zopet danes rečem: Bog 
nas varuj krivičneca blaga! Potem nam končno nič 
mar, ne kdo ga je dolžan povračati, ne komu ne 
koliko ne kdaj. Potem je vsa mirna naša vest. Ah, 
in bolje je malo blaga v zalogah, malo denarja v 

blagajnah — pa mirno vest v prsihl Saj tudi pri 
pičlem blagu in majhnem denarju v resnici nismo 
ubogi, če imamo mirno vest. O ne, bogati smo, 
zelo bogati. Saj z mirno vestjo imamo v srcu Boga 
najvišje dobro, največje bogastvo. Amen. J 


V. 

Predragi v Gospodul Umevno je samo po sebi, 
da si moramo zasebno lastnino, ki nam jo Bog ščiti 
s sedmo in deseto svojo zapovedjo, pridobivati po 
pošteni poti. Lastnino si pošteno pridobimo, ako si 
prilastimo take dobrine, ki nimajo lastnika; ako do- 
brine našemu imetju prirastejo; ako jih zaslužimo 
z delom; ako se pravica drugih na nas prenese po 
pogodbi, zapustnikovi volji ali po zakonu. Prvotna 
pot do imetja je prilastitev: človek si stvari, ki še 
nimajo lastnika, osvoji, sadež pobere, divjačino 
ulovi, prostor zasede, zemljišče odmeri in ogradi." 
Tako je bilo zlasti od začetka, ko je Bog prepustil 
vso zemljo človeštvu, da si je vsak človek vzel, 
kar je hotel. Dandanes je ta pot do imetja bolj 
redka, ker ima takorekoč vse že svojega lastnika. 
Pač pa pridobivamo mnogo reči po prirasti: čigar 
je zemlja, tega je zrastli živež; čigar je drevo, tega 
je sad. Druge reči pridobivamo po darilih, dedišči- 
nah, kupnih pogodbah, z eno besedo: po prenosu 
lastninske pravice od drugih lastnikov na nas. Naj- 
bolj častna pot do imelja je delo. Vsak človek ima 


— izključno pravico do tega, kar sam naredi; ako 


sredstva za delo niso njegova, n. pr. materijal, si- 


rovine, orodje, stroji, tovarne, ima pa pravico za- 


96 


htevati delež od svojih izdelkov ali plačilo za svoje 
delo v denarju, v živežu, obleki itd." — Pošteno 
pridobljeno imetje pa mora človek tudi prav rabiti. 
Prav ga rabi, če ga rabi po božji volji. Božja volja 
pa je ta, da človek rabi svoje imetje za svoje po- 
trebe, pa tudi za potrebe bližnjega. Last mora 
služiti vsem. Čeprav so pravi lastniki le nekateri, 
morajo biti lastniki po ljubezni vsi, to se pravi: tisti, 
ki imajo, morajo z dobrodelnostjo, z miloščino po- 
magati tistim, ki nimajo." O tem naj še izpregovo- 
rim v dopolnjenje nauka o zasebni lastnini, zavaro- 
vani po sedmi in deseti božji zapovedi. — 


Predragil Velika in usodna zmota je misliti, da 
nismo v vesti dolžni, s svojim premoženjem poma- 
gati bližnjemu v njegovi potrebi, marveč, da je to 
prepuščeno zgolj naši dobri volji. Dolžni smo. Ni- 
kar ne misli, pravi sv. Tomaž iz Vilanove, da je 
miloščina in preživljanje ubožcev samo stvar tvoje 
poljubne dobrodelnosti ali samo dober svet; zapo- 


ved je, ki bogatinom ukazuje dati siromakom to, 


kar jim pri njihovem stanu in premoženju ostaja." 
In zares, ali ni ljubezen do bližnjega zapoved? 
Ljubi Gospoda, svojega Boga... To je največja in 
prva zapoved. Druga pa je tej enaka: Ljubi svo- 
jega bližnjega kakor samega sebe, govori Kristus. 
(Mt 22, 37—39.) A kakšna ljubezen je ta, ki se ne 
kaže v dejanju? ki ne nasiti lačnega, ne napoji žej- 
nega, ne obleče nagega, ne obišče bolnega, ne 

sprejme popolnega? Kako ljubiš ti, bogatin, svo- 
jega bližnjega, kakor samega sebe, če lahko gle- 
daš, da ivoj brat v najhujšem mrazu nima na sebi 
ne ene tople cunjice, ko so tvoje omare polne dra- 
gocenih in ničemurnih oblek? Če lahko prenašaš, 
da siromak nima drugega kosila nego svoje solze, 
ko se tvoja miza šibi od jedil in pijač, katerih tvoj 
želodec že ne more več spravljati vase? Če si nič 
iz tega ne storiš, da tvoj bližnji nima nad seboj nili 
koščka varne strehe, ko se ti izprehajaš po neštetih 
mehko pogrnjenih, razkošnih sobah in dvoranah? 
Ali je mar ljubezen v samem praznem pomilovanju, 
v sanjavem čuvstvovanju, v lepih besedah? Otro- 
čiči, ne ljubimo z besedo, tudi ne z jezikom, ampak 
v dejanju in resnici! kliče sv. Janez. (1 Jan 3, 28.) 
O, ali vidiš, kako so telesna dela usmiljenja, kako 
je sveta dobrodelnost, miloščina — če že to ime 
hočeš —, kako je tesno združena z ljubeznijo? Če 
je torej zapoved ena, je zapoved in srčna dolžnost 
tudi druga. To so vedeli in globoko doumevali vsi 
tisti sveti kristjani — ali nismo vsi poklicani, biti 
taki? —, ki niso samo izpolnjevali stroge zapovedi 
ljubezni, ampak so delali še več: so sami stradali, 
da so tolažili glad drugim; so svoje lastno telo 
slačili, da so pokrivali zmrzle ude sirotnih; so sami 
na trdih tleh spali, da so mehko postiljali bolnikom; 
so vse svoje poprodali in razdelili med uboge; so 
sebe v sužnost uklepali, da so reševali ujetnike. 
Vsi ti dobrodelnosti niso imeli samo za dober svet, 
za stvar poljubne volje, za slučajno modo —, mar- 

več za veliko zapoved, kakor je velika in neizbežna 
ja: Ljubi svojega bližnjega kakor samega sebe! — 

Pa ne le iz ljubezni do bližnjega, marveč tudi 
že iz same vere v Boga nam mora biti jasno, da je 
pomoč potrebnemu bližnjemu, dobrodelnost, milo- 
ščina resnično naša dolžnost. Če namreč verujemo 
v Boga Stvarnika, ki je naredil vse reči, moramo 
verovati tudi v Boga Ohranjevavca, ki skrbi po oče- 
lovsko za vse svoje stvari, zlasti še za vse ljudi, 
bogate in uboge. A kako skrbi tudi za uboge, če 
jim pa ni dal, od česar bi živeli, se oblačili, svoje 
družine vzdrževali, vse svoje potrebščine krili? — 
Treba je reči, da je ali božja previdnost pomanjk- 
ljiva, ali pa, da skrbi Bog za siromake po bogatinih; 
da hoče, naj tisti, katere je obsul z zemeljskimi do- 
brinami, le-te delijo z onimi, katerim jih ni dal. Prvo 
je Boga nevredno, zato mora biti resnično to drugo. 
O vi vsi, ki imate časnih blager na preostajanje, 
nikar torej ne mislite, da je neskončna Modrost 
nakupičila premoženje v vaših rokah samo zato, 
da ste vi bogati in prešernil Ne mislite, da je pu- 
stila siromake brez vseh življenskih sredstev samo 
zato, da vi tem udobneje živite, da imate vi toliko 
več za razkošje in uživanje in greh! Ne, ne, pre- 
dragi! Zato je Bog dal enim več, nego potrebujejo, 
da se drugih, katerim ni dal, usmiljujejo. Naložil jim 
je premoženje, pa jim je naložil tudi skrb za te, ki 
so brez premoženja. Saj je ob stvarjenju sveta tudi 
zbral množino voda v morju — ne samo zato, da 
bi ž njimi napolnil one zemeljske globine in brezdna 

in ustvaril v njih neizmerno kraljestvo morskih ču- 
des, marveč ludi zato, da bi se to veliko vodovje 
z izhlapevanjem pretvarjalo v oblake in v podobi 
dežja napajalo reke in potoke in po njih vse žejne 
pokrajine zemlje. In takisto je zaprl morje luči v 
solnčno oblo, obešeno pod nebo — ne zato, da bi 
bila vsa druga nebesna telesa okrog nje in ves svet 
pod njo v temi, marveč prav zato, da bi mesec in 
druge zvezde in zemlja dobivale od nje o pravem 
času potrebne svetlobe in bi vse hvalile Stvarnika 
v njegovi previdnosti in modrosti — — — 

Zato pa je že jasno, moji častiti poslušavci, da 
dela zoper božjo voljo in zoper svojo dolžnost, da 
dela greh, kdor ima zemeljske dobrine, pa ne pozna 
dobrodelnosti, ne deli miloščine poirebnemu bliž- 
njemu, prezirajoč tudi izrecno božjo besedo, ki 
ukazuje pri Ekleziastiku: Miloščine ne odteguj ubo- 
gemu in svojih oči ne obračaj od siromaka! Ne za- 
ničuj lačnega človeka in ne jezi reveža v njegovi 
potrebi (s tem, da mu nič ne daš)! Ne žali srca 
revnega človeka in ne odlašaj daru njemu, ki je v 
stiski! Ne odrekaj prošnje stiskanemu in ne obračaj 
svojega obraza od revežal (Sir 4, 1—4) — Sveti 
očetje primerjajo kristjane, ki ne poznajo dolžnosti 
dobrodelnosti, s krivičniki, ki se pregrešujejo nad 
tujo lastnino. Vedi, pravi sv. Avguštin, da, če nič 
ne daš od tega, kar v obilici imaš, da kradeš in po 
krivici zadržuješ tuje blago. In sv. Ambrož: Nič večji 
greh ni bližnjemu vzeti, kar je njegovega, nego 
ubogemu ne dati, česar potrebuje, ako mu lahko 

še 

daš, ker v obilici imaš. In sv. Janez Krizostom, go- 
voreč o bogatinu in ubogem Lazarju, trdo pribija: 
Bogatin ni uropal denarja ubožcu, ampak od svo- 
jega mu ni.dal, in prav to je rop, če od svojega 
premoženja nič vbogajme ne daš. Ne čudi se temu, 
saj Sv. Pismo tako zatrjuje. Tole namreč pravi Go- 
spod po svojem preroku Judom: Zemlja je rodila 
sadove in vi niste oddali desetine, rop ubogega je 
v vaših hišah... Zato vas prosim, pomislite vendar, 
da je prav to, nič dati siromakom, kakor, uropati jim 
njihovo in prikrajšati jim življenje..." — 

Toda morda bi dejal kdo: Zakaj pa Bog ni na- 
ravnost poskrbel tudi za uboge? Zakaj ni dal ze- 
meljskih dobrin v last vsem, da bi ne bilo treba 
siromakom kruha šele iskati, in bogatinom dajati 
jim ga? Kdo si, o človek, da dvigaš svojo misel 
zoper božje naredbe! Vse, kar Bog naredi, prav 
naredi. Tudi to je prav naredil, da so bogatini in 
ubožci na svetu. Najlepše, najvišje namene je imel 
Bog pri tem. Sv. Bazilij in sv. Ambrož omenjata ne- 
katere. Prvič je hotel Bog bogatim in ubogim dati 
primerno sredstvo za nabiranje zasluženja: bogatim 
usmiljenje, ubogim potrpljenje. Drugič je hotel člo- 
veško družbo na zemlji kar najtesneje med seboj 
zvezati: bogatini naj bi bili siromakom skrbni očetje, 
siromaki pa bogatinom vdani otroci. Tretjič je hotel, 
da bi ljudje tembolj gotovo njega, Najvišjega, za 
njegove darove častili in hvalili. Če bi namreč ljudje 
imeli vsi enako zemeljskih dobrin, bi nihče ne bil 
Bogu hvaležen, ker bi takorekoč ne vedeli, da jim 

Bog kaj daje, kakor n. pr. solnčne svetlobe skoraj 
nihče nima za kak poseben dar božji, ker jo vsi 
imamo. Tako pa premožni lahko Boga hvali, ker 
dima, kar ubogi nima, in ubogi ga lahko hvali, ko 
mu Bog po premožnem iz njegovih stisk pomaga. — 
Tako imenovana svela očeta? — Seveda, mi pa 
smo zemeljski in meseni dovolj, da takih vzvišenih 
misli božjih nič ne razumemo in se zato pregrešno 


- nad božjo modrostjo in previdnostjo pritožujemo! — 


x 


Predragi v Gospodu! Če me vprašate, komu 
naj zlasti delimo miloščino in koliko, vam rečem, 
da se to nasplošno ravna po naših močeh in po 
bližnjikovih potrebah. Uvaževati moramo tudi, da 
smo bolj dolžni podpirati tiste, ki so z nami v ožji 
zvezi ali vsaj bolj navezani na našo pomoč že 
zato, ker drugi njihove revščine ne poznajo. Potem 
so še nekatera pravila, ki naj urejujejo našo do- 
brodelnost. Tako smo v skrajni sili bližnjikovi, ko je 
zaradi pomanjkanja v nevarnosti njegovo življe- 
nje, dolžni dati bližnjemu toliko, da si življenje reši, 
tudi če si moramo pritrgati pri tem, kar sami po- 
frebujemo. V težki, pa ne ravno skrajni bedi, smo 
si dolžni za bližnjega pritrgati od tega, kar imamo 
sami za udobnost in zložnost svojega stanu. V 
navadni potrebi pa smo dolžni dajati bližnjemu le 
od tega, kar imamo tako odveč, da nam preostaja 
tudi od naše zložnosti in udobnosti. — Vsa ta na- 
vodila so prava in lepa, a težko jih je imeti zmerom 

po besedi pred očmi in vsak posamezen slučaj 
po njih pretehtali. Zato je najbolje, da sploh radi 
podpiramo potrebnega bližnjega, kolikor le mo- 
remo, tako da vsak izmed nas Po svojem stanu 
in premoženju velja za usmiljenega in dobrodel- 
nega kristjana. Kdor ljubi Boga in bližnjega in si 
resno prizadeva v vseh rečeh izpolniti voljo božjo, 
njega bo že Bog razsvetljeval, da bo tudi pri svoji 
dobrodelnosti hodil pravo pol. Zmerom se — zlasti 
pri današnjih potrebah — prej bojmo, da storimo 
premalo, nego da storimo preveč; in to pomnimo, 
da je zaradi samopašne zapravljivosti in razuzda- 
nosti obubožalo že veliko ljudi, zaradi dobrodel- 
nosti in miloščine pa še nič. Zato: Kakor premoreš, 
tako bodi usmiljen! je naročal stari Tobija svojemu 
sinu, in vsakemu izmed nas velja ioisto: Kakor 
premoreš, tako bodi usmiljen! (Tob 4, 8.) Mislimo, 
da bo nekoč ob vesoljni sodbi Sin božji izrekel 
strašno prekletstvo nad tistimi, ki bodo prišli pre- 
denj brez dobrih del usmiljenja: Proč izpred mene, 
prekleti, v večni ogenj... Zakaj lačen sem bil, mn 
mi niste dali jesti; žejen sem bil, in mi niste dali 
piti; popolnik sem bil, in me niste sprejeli; nag 
sem bil, in me niste oblekli... (Mt 25, 4.) Da, brez 
usmiljenja bo sojen, kdor ne izkazuje usmiljenja 
(Jak 2, 13); blagor pa usmiljenim, zakaj ti bodo 
usmiljenje dosegli. (Mt 5, 7.) Amen. 


Osma zapoved: 
Ne pričaj po krivem zoper svojega bližnjega! 


Predragi v Gospodu! Ostane nam za premi- 
šljevanje še osma božja zapoved: Ne pričaj po 
krivem zoper svojega bližnjega! Tako, kakor se 
glasi, prepoveduje pred sodnijsko ali drugo go- 
sposko izjaviti za resnico, kar ni res. To namreč 
se pravi po krivem pričati." Ker se pričevanje 
pred oblastjo navadno vrši pod prisego, tisti, kdor 
po krivem priča, tudi po krivem prisega, in 
že smo videli pri drugi božji zapovedi, kako velik 
greh je to. Pa tudi brez prisege je krivo pričevanje 
vselej greh. Sv. Pismo ga navaja med tistimi grehi, 
ki jih Bog posebno črti, kakor so: uboji, prešuštva, 
nečistovanja, tatvine, bogokletstva. (Mt 15, 19) O 
dveh možeh, ki sta po krivem pričala zoper pošte- 
njaka Nabota, pravi tretja knjiga Kraljev, da sta 
bila otroka hudičeva (3 Kr 21, 13), in hudobna 
starca, ki sta hotela s krivim pričevanjem pogubiti 
nedolžno Suzano, sta bila kamenjana. (Dan 13.) — 
Toda osma božja zapoved ne prepoveduje samo 
krivega pričevanja, marveč vse grehe zoper res- 
nico in zoper bližnjega čast in dobro ime." Zoper 
resnico greši zlasti, kdor laže, in moj Bog, koliko 
je dandanes laži na svetu! Laže se v šali in se to 
imenuje zabava; laže se v sili in se to imenuje 

potreba; laže se pri igri in velja za pretkanost; 
laže se pri kupčiji in velja za reklamo. Laže se 
doma, laže med otroki v šoli, laže v plesni dvo- 
rani, laže tudi v cerkvi pred oltarjem, kjer se izme- 
njavajo poročni prstani. Ženin laže nevesti, nevesta 
ženinu, mož Ženi, žena možu in otroci obema, 
očelu in materi; posel laže gospodarju, podložnik 
predstojniku in obratno, prijatelj prijatelju... in 
tako dalje —, grozno je tol" In vendar vam mo- 
ram jaz danes pokazati, kako gnusobna in Bogu 
zoprna reč je laž! — b 


Predragi! Lažnik, 1. j. človek, ki vedoma 
drugače govori, kakor misli," zlorablja dragoceni 
dar govora. Dar govora nam je namreč Bog dal 
zato, da ž njim razodevamo svoje misli. Beseda, 
na Jeziku. porojena, ne sme biti drugega, nego 
izraz misli, spočete v duši. Takšen je naravni red 
in volja Sivarnikova. Lažnivi človek pa ta red krši, 
to voljo prelamlja: govori, izraža nekaj, česar ni- 
ma na misli — vedoma, hotoma — in skruni s tem 
naravno svetost človeške besede. Tako je laž 
naravnost pregreha zoper človeško naravo. — 

. Je pa tudi zločin nad človeško družbo. Saj 
izpodkopuje medsebojno zaupanje, ki smo si ga 
ljudje drug drugemu dolžni in brez katerega se 
morajo vezi človeške skupnosti nevarno zrahljati. 
Ljudje smo na svetu drug na drugega navezani, 
zato moramo biti drug do drugega odkritosrčni, 

resnični, ne pa neodkriti, lažnivi. Kar je v prometu 
denar, to je v človeškem medsebojnem občevanju 
resnica. Zato pa je tudi laž, ki je potvorba resnice, 
v človeški družbi po priliki to, kar je ponarejeni 
denar v promefju. Kakšne nepregledne škode ima 
lahko zaradi nje posameznik in človeška družba!" 

Zato se ni čuditi, moji častiti poslušavci, da so 
grdobijo te pregrehe spoznali in odločno obsojali 
že pogani. Plutarh imenuje laž pregreho sužnjev. 
Laž, pravi, je pregreha sužnjev in bi jo morali vsi 
ljudje sovražiti. Drug pogan zagotavlja, da mu je 
lažnik osovražen kakor peklensko brezdno, in Ari- 
stotel primerja lažnike s kačami, rekoč: Pred 
ljudmi, ki niso odkritosrčni in preprosti, marveč 
pripravljeni lagati in varati, je treba bežati kakor 
pred kačami. Pri Perzih sta veljali dve stvari za 
posebno brezčastni: dolgove delati in lažnivo 
govoriti. Svoj stud nad lažjo kažejo stari poganski 
pisatelji zlasti tudi tako, da resnicoljubne može do 
zvezd povzdigujejo. Tako n. pr. Kornelij Nepos v 
življenju Aristidovem in Epaminondovem ne pozabi 
poudariti te plemenite poteze na njihovih značajih: 
da moža celo v šali nista nikoli lagala." — 

A če so zamelali laž pogani, ker je očividno 
protinaravna in človeški družbi pogubna pregreha, 
koliko bolj jo moramo obsojati kristjani, ki nam 
sveli luč prave vere. Sv. Anzelm, sam zgled naj- 
čistejše ljubezni do resnice, si ni mogel misliti, da 
bi kristjan lagal. Ko so ga nekoč opozorili, naj 
nikar ne verjame nekaterim znanim lažnjivcem, je 

odvrnil: Kaj! ali niso to kristjani? Kako bi mogli 
lagatil"" Resnično, ali mar kristjani ne vemo, odkod 
je laž? kdo je njen začetnik? Od hudobnega duha 
je, satan je njen oče. Znana nam je vsem tista po- 
gubonosna prva laž na zemlji. — Zakaj ne jesta od 
drevesa sredi raja? je prigovarjala kača (bil je 
hudobni duh) prvima človekoma. Jejta in ne bojta 
sel Ne bosta umrla, marveč oči se bodo vama 
odprle in bosta kakor bogova. (l. Moz 3, 4—5) O 
strašna laž, ki je pahnila človeka iz raja zemlje 
med trnje in osat, jest svoj kruh v potu svojega 


obraza, dokler se ne povrne v zemljo, iz katere je 


vzeti Kristus sam imenuje zaradi nje hudobnega 
duha ubijavca od začetka ter sploh lažnika in 
očeta laži. On je bil že od začetka ubijavec, govori 
pri sv. Janezu, in ni obstal v resnici, ker resnice ni 
v njem. Kadar govori laž, govori iz svojega, ker je 


lažnik in oče laži. (Jan. 8, 44.) Ali ne padajo te be-. 


sede težko na naše duše? Kristjani! ali ni izrečeno 
v teh besedah nekaj groznega? Kaj pa? To, da 
je vsak lažnik podoben njemu, ki je oče laži — 
satanu... ' 


Prečudno je, moji častiti poslušavci, s kako 


irdimi izrazi obsoja Sv. Pismo laž na neštetih ' 


mestih. Grd madež je na človeku laž, pravi modri 
Sirah (Sir 20, 26), in v knjigi Pregovorov je zapi- 
sano: Lažnive ustnice so Gospodu gnusoba (Preg 
12, 22), in zopet pri Sirahu: Boljši je tat kakor 
laži navajen človek. (Sir 20, 27) In prečudno je, 
kako pravični Bog večkrat strašno kaznuje laž. V 

5. poglavju četrte knjige Kraljev beremo to-le 
dbo: 

koč Neki Naman, vojskovodja sirskega kralja, je 
bil mož mogočen, hraber in bogat, toda na svojo 
veliko bridkost — gobav. Kaj bi storil in kaj bi 
dal, da bi te nesreče ne bilol V svoji stiski je slišal 
o čudežnih delih preroka Elizeja in brž se mu je 
porodilo upanje, da bi ga utegnil nemara ta prerok 
ozdraviti. Odpravi se tedaj na pot v Samarijo, da 
bi zaprosil pomoči pri možu božjem. Njegovo za- 
upanje ni bilo osramočeno. Prerok mu je zapo- 
vedal umiti se v Jordanu sedemkrat, in ko je šel 
ter se umil, se je popravilo njegovo meso — pravi 
Sv. Pismo — kakor meso mladega dečka, in je bil 
očiščen. Poln hvaležnosti se vrne Naman k pre- 
roku, pripozna naglas pravega Boga Izraelovega 
in ponudi Elizeju bogatih darov za ozdravljenje. 
Toda Elizej noče vzeti ničesar. Kakor k šase 
živi Gospod, pred katerim stojim, pravi, ne vza- 
ničti In ko ma je Naman silo delal, se tudi ni vdal. 
— Vse to pa je videl in slišal Giezi, služabnik 
prerokov. Le-tega je prevzela izkušnjava. Zaho- 
telo se mu je dragocenih daril — in kaj je storil? 
Ko je Naman odšel, je tekel za njim, ga dohitel, 
da je le-ta stopil z voza in mu prišel naproli, s 
ko je bil pri njem, mu je dejal Giezi: Moj gospo! 

(namreč Elizej) me je poslal k tebi, rekoč: Prav 
zdaj sta prišla k meni z Efrajmovega gorovja dva 
mladeniča izmed preroških sinov; daj mi zanju 
talent srebra in dvoje prazničnih oblačil! — To je 

"bila prva laž. Zakaj Elizej služabnika 

in vse, kar je ta govoril, je bilo nere 
ozdravljeni Naman je verjel beseda 
mesto enega dva talenta srebra in 
se je vrnil Giezi v hišo prerokovo j 
zaklad. Ko pa ga je Elizej vprašal, o 
se je zlagal vdrugič, rekoč: Nikamo 
hlapec. Toda zdaj je udarila palica božja. Poln 
preroškega duha reče Elizej lažnivemu služab- 
niku: Ali ni bilo Moje srce vpričo, ko (si pohitel 
za Namanom in) se je mož vrnil s svojega voza 
tebi naproti? Zdaj ledaj si prejel srebro in prejel 
oblačila, da si kupiš oljnikov in vinogradov in ovac 
in volov in hlapcev in dekel. Pa judi gobe Nama- 
nove se bodo prijele tebe in tvojega zaroda na 
vekomaj, t. j. dokler bo kdo tvojih potomcev ži- 
vel... In glej, strašni čudežl služabnik je šel od 
preroka z gobami posut, bel kakor sneg. — 

Kaj pravite, kristjani moji? Jaz vem, da ni 
vsaka laž smrtni greh. Smrtni greh je tedaj, če se 
po nji hudo onečasti Bog, kakor je to pri lažeh 
zoper vero in Cerkev in služabnike Cerkve; tedaj, 
če se napravi velika škoda bližnjemu na njegovi 
časti, dobrem imenu, premoženju; tedaj, če nastane 
vsled nje veliko pohujšanje. Pa čeprav ni vsaka 
laž smrtni greh, je pa vsaka v svojem bistvu pre- 
greha zoper človeško naravo, pregreha zoper za- 
upanje, ki mora vladati v človeški družbi, ter oma- 
deževanje podobe božje v človeški duši. Ni vsaka 
laž smrtni greh... toda kako lahko naraste pri 


ni bil poslal, 
snično. Toda 
m ter dal na- 
obleki. Vesel 
n je skril svoj 
dkod je prišel, 
r ni bil šel tvoj 

laži iz malega veliko. Človek, navajen enkrat majh- 
nih laži, se ne bo bal čedalje večjih in sramot- 
nejših, tako dolgo, da bo v vsi resnobi kakor meč 
visela nad njim ona grozna beseda Skrivnega 
razodetja: Vsi lažniki bodo imeli svoj delež v 
jezeru, kjer gori žvepleni ogenj; to je druga smrt. 
(Raz 21, 8.) 


x 


Predragi! Ali naj govorim še posebej o listi 
laži, ki je laž v dejanju, o hlimbi ali hinav- 
ščini, ki se z njo pregreši, kdor se dela bolj- 
šega in pobožnejšega kakor je v resnici?" Komu 
ni jasno, da je nasplošno še grša in še bolj grešna 
kakor navadna laž, zlasti zato, ker meče krivične 
sence na pravo krepost in pobožnosi? Ljudje raz- 
krinkajo hinavca, čigar življenje je v nasprotju z 
njegovim svetohlinskim vedenjem, in so koj pri- 
pravljeni govoriti: Glejte, taki so vsi li pobožneži, 
ti katoličani, ti cerkveni ljudje! Molijo, hodijo v 
cerkev, prejemajo zakramente, a vse to je samo 
njihova zunanja plat; po svoji noiranjosti ke me 
jeni ničvredneži ... To so sicer krivične Baja si ži 
ne gre od enega ali drugega hinavskega h ma 
sklepati na vse tiste, ki se v resnici a a 
pobožnost in krščansko življenje. Vendar E za 
škodo povzročajo take sodbe, kašo VE a e 
škodo veri in Cerkvi in nemočnim dušam! s Re 
so te škode oni lažniki v dejanju. Zato je zase 
Jezus klical tako hudo gorje nad pismarje in 

zeje, ki so bili hinavci. In zato, moji častiti po- 
slušavci, se bomo mi zelo zelo varovali vsake 
hinavščine, pa tudi sploh vsake laži. Več biti nego 
se zdeti, ne pa več zdeti se nego biti! In resnico 
ljubiti, kakor so jo ljubili od nekdaj vsi veliki ljudje, 
zlasti še svetniki. Sv. Janeza Kancija so nekoč na 
poti napadli razbojniki, mu vzeli popotno brašno 
in ga vprašali, če ima pri sebi še kaj drugega. 
Odgovoril je, da ne —, in so ga pustili dalje iti. 
Kmalu pa se je svetnik domislil, da je bil pozabil 
par zlatnikov, ki jih je imel zašite v obleki. Obrne 
se, hiti za roparji, jih doide in jim pove, da se je 
bil v svojem odgovoru zmotil. Taka resnicoljubnost 
je celo razbojnike ganila tako, da so dali svetniku 
nazaj vse, kar so mu bili vzeli." Tako bi morali 
ljubiti resnico vsi kristjani, če ljubimo Boga. Zakaj 
resnica je božji odsvit, Bog je Resnica. Amen. 


Osma božja beseda prepoveduje krivo pričati 
in sploh žaliti resnico z besedo ali z dejanjem, z 
lažjo ali hlimbo. To smo zadnjič videli. Prepove- 
duje pa tudi kakorkoli grešiti zoper bližnjega čast 
in dobro ime. Čast in dobro ime bližnjega je v tem, 


"da ga imajo ljudje za poštenega, značajnega, kre- 


postnega človeka; da priznavajo njegove dobre 
lastnosti in vrline ter ga čislajo, kakor zasluži. 
Osebna čast je za vsakega človeka velika dobrina. 
Sv. Pismo sčdmo pravi: Dobro ime je boljše kakor 
obilno bogastvo. (Preg 22, 1.) Zato ne smemo niko- 
mur škodovati na časti in dobrem imenu. A žal, da 
se v jem oziru zopet le preveč greši! Malo je ljudi, 
pravi sv. Hieronim, ki bi se obvarovali grehov 
zoper bližnjikovo čast... Celo taki, ki se srečno 
otepajo drugih pregreh, se zapletajo v to kot v 
poslednjo zanko hudobnega duha." Premislimo od 
grehov častikraje le najbolj navadne, in sicer danes 
dva greha v mislih: krivo natolcevanje in predrzno 
sodbo, prihodnjič pa dva v besedah: obrekovanje 
in opravljanje. — 
x 

Predragi! S krivim natolcevanjem 

greši, kdor brez zadostnega vzroka sumi o bližnjem 


Knjiga postave. Ill, s s 

kaj hudega. Pomnimo: Kdor sumi; ni namreč 
treba, da bi zagotovo mislil. In pa: Kdor sumi brez 
zadostnega vzroka; kar z zgledi razložim. 
Vzemite gospodarja, ki mu zmanjka bankovca iz 
denarne miznice. Ako gospodar misli, da mu je 
morda izmaknila bankovec služkinja, natolcuje. To 
natolcevanje pa ni krivo natolcevanje, če se je že 
poprej kdaj izkazalo, da služkinja ni docela po- 
štena. V tem slučaju ima namreč gospodar za- 
dosten vzrok sumiti, da je bankovec izginil v roke 
služkinje. Če pa je bila služkinja dotlej popolnoma 
zanesljiva in neoporečna, je gospodarjevo natol- 
cevanje krivo, ker gospodar nima zadostnega 
razloga za svoj sum. Podobno: Ti sklepaš kupčijo 
z nekim človekom. Če bi bil ta človek tebe že več- 
krat prej ogoljufal, in bi ti sam pri sebi premišljeval, 
da te utegne zopet pri tej kupčiji ukaniti, bi ti sicer 
sumil o njem nekaj hudega, a ga ne bi natolceval 
krivo, ker bi imel zadosti vzroka za svoje domne- 
vanje. Če bi se pa bil ta človek do tebe vselej po- 
šteno in pravično obnašal, in bi ti zdaj o njem na- 
enkrat mislil, da te bo morda prevaril, bi bil tvoj 
sum neopravičen, brez zadostnega razloga, in torej 
krivo natolcevanje. In toisto recite, če bi domnevali, 
da vas kdo sovraži, opravlja, obrekuje, ali, da je 
vaš bližnji sploh velik grešnik, itd. — To je krivo 
natolcevanje. — 

Kaj pa je predrzna sodba? Predrzna 
sodba pa je, če kdo bližnjemu kaj hudega brez 
zadostnega razloga pripisuje kot gotovo in rese 

nično. Predrzna sodba se torej od krivega natol- 
cevanja razlikuje v toliko, da krivi natolcevavec o 
bližnjiku samo sumi, to je z negotovostjo misli, da 
je ali bo kaj hudega storil, predrzni sodnik pa mu 
hudo z gotovostjo prisodi, in to brez zadostnega 
vzroka. Zopet naj nekateri zgledi predrzno sodbo 
pojasnijo. Predrzno so sodili pobožnega Joba nje- 
govi prijatelji, ki so za gotovo mislili, da mora biti 
Job velik skriven grešnik, ker ga je Bog s tolikimi 
nadlogami obiskal. — Predrzno so sodili farizeji 
Jezusa. Ko je šel v Cahejevo hišo, so ga imeli za 
grešnika, cestninarjem enakega, zakaj godrnjali so, 
češ da se je ustavil pri grešnem človeku (Lk 19, 7). — 
Prav tako je bila predrzna sodba tista, s katero so 
zlohotni ljudje obsodili apostole, ko so jih na bin- 
koštno nedeljo po prihodu Sv. Duha slišali srčno in 
neustrašeno oznanjati velika dela božja. Rekli so 
namreč posmehovaje o njih: Novega vina so se na- 
pili (Apd 2, 13). — Včasih se zgodi, da kdo dalje 
časa kleči v izpovednici. Nekateri ljudje, ki to vi- 
dijo, mislijo: Ta človek ima gotovo prav posebne 
grehe nad seboj. Tudi to je predrzna sodba. Tisti 
človek lahko v tej ali oni zadevi daljšega pouka ali 
svčta potrebuje in se zato pri izpovednici dalje ča- 
sa mudi. — Predrzne sodbe pa človek ni samo ta- 
krat kriv, kadar brez pravičnega vzroka zatrdno 
misli, da je bližnji kak greh res storil, ampak tudi 
takrat, kadar ga preosiro sodi. Nekdo vidi človeka 
vinjenega. Ali more o njem koj misliti: Ta človek je 
pijanec? Ne more, ker ga še ni nikoli prej videl ta- 


se 

kega, in ker se lahko najbolj zmememu in ireznemu 
človeku že zaradi kake telesne slabosti pripeti, da 
ga kdaj pijača proti njegovi volji omoti. Kdor bi to- 
rej človeka, ki ga slučajno vidi omotenega, tebi nič 
meni nič obsodil: Ta človek je pijanec! — bi sodil 
presirogo, bi sodil predrzno. — Ako pa ima kdo 
opravičen vzrok prisojati bližnjemu kaj hudega kot 
gotovo in resnično, sodba seveda ni predrzna. Mi- 
slite si, da zasliši hišni gospodar ponoči ropot v 
svoji hiši. Vstane, prižge luč in zasači tujega člo 
veka, ki se je skozi okno priplazil v hišo. Gospodar 
ima zadosten vzrok soditi: Gotovo je, da je hotel 
ta človek krasti. Taka sodba je resnica, ne pre- 
drznost." — : 

Vsi vemo, moji častiti poslušavci, da je krivega 
natolcevanja in predrzne sodbe vse polno med na- 
mi. Brez zadostnega vzroka se o bližnjiku vsako- 
vrstno hudo sumi in sodi vsevprek. Kaj pravite, od- 
kod je to? To je iz pomanjkanja ljubezni. Kdor ljubi 
svojega bližnjega, ta svojim lastnim očem komaj 
verjame, če tudi vidi kaj slabega na njem, nikar da 
bi ga brez vzroka sumničil ali predrzno sodil. Potem 
je to iz napuha. Napuh in poviševanje samega sebe 
želita ponižati bližnjega: zato sumimo hudo o njem, 
zato mu slabosti, grehe, napake, vse slabo, brez 


vzroka prisojamo. Dalje izvirata krivo natolcevanje ' 


in predrzno obsojanje iz hudobnega, izprijenega 
srca. Kdor je sam goljuf, sumi in misli, da tudi drugi 
goljufajo, če morejo; kdor je sam suženj nečistosti, 
sumi in sodi, da tudi drugi ne morejo čisto živeti. 


4, 

Kdor sam ni hudoben, pravi sv. Gregor, tudi drugih 
po krivem ne natolcuje. Hudobni človek pa si mi- 
sli in rad verjame, da so tudi drugi ravno tako hu- 
dobni kakor on. Prav posebno pa prihajata krivo 
natolcevanje in predrzna sodba iz jeze, sovraštva 
in nevoščljivosti do bližnjega. Prav radi verjamemo 
nerodnosti drugih, pravi sv. Tomaž Akvinski, ker 
nevoščljivost, jeza in sovraštvo hočejo tako imeti. 
Kako kalni, umazani studenci so to, moji častiti 
poslušavcil" — 

Kaj pa, ali sta krivo natolcevanje in predrzna 
sodba zelo grešna? Vsekako sta oba zoper lju- 
bezen in zoper pravičnost in marsikaj hudega lah- 
ko povzročita oba. Vendar moramo reči, da je krivo 
natolcevanje navadno samo odpustljiv greh, ker ž 
njim naravnost ne ukrademo bližnjemu dobrega 
imena, marveč le samo dvomimo o njegovem po- 
štenju. Utegne pa postati natolcevanje tudi smrtni 
greh, zlasti kadar je združeno z nevoščljivostjo, 
škodoželjnostjo in sovraštvom. Vselej pa je natol- 
cevanje tem večji greh, čim dalje časa traja, čim 
večja je pregreha, katero kdo na bližnjem sumi, in 
čim imenitnejša in čislanejša je oseba, ki jo kdo 
natolcuje. Nobeden od vas naj ne misli hudega v 
svojem srcu zoper svojega prijatelja! opominja Go- 
spod po preroku. (Cah 8, 17.) Posebno pregrešno bi 
bilo krivo natolcevanje, če bi človek svojo neute- 
meljeno sumnjo tudi drugim ljudem pravil, in bi 
bližnji zaradi tega trpel veliko škodo. — Nasplošno 
pa je predrzna sodba večji greh nego krivo natol- 

cevanje. Zakaj poštenje in dobro ime bližnjega je 
gotovo bolj oškodovano, če mu kdo zatrdno in za- 
gotovo kaj hudega prisodi, nego če se mu samo 
kaj hudega o njem dozdeva. Razentega človek, ki 
bližnjega predrzno sodi, posega v pravice tistega 
Boga, ki je naš edini in pravi Sodnik. Lepo uči 
sv. apostol Jakob: Kdor govori zoper brata ali brata 
sodi — pravi —, govori zoper postavo in sodi po- 
stavo (ker namreč postava ukazuje brata ljubiti). Če 
pa postavo sodiš, nisi vršitelj postave, ampak 
sodnik. Eden je postavodajavec in sodnik: on, ki 
more oteti in pogubiti. Kdo pa si ti, ki sodiš bliž- 
njega? (Jak 4, 12—13). Sveti apostol hoče reči: Kdo 
je tebe, o človek, postavil za sodnika nad druge 
ljudi? Kako si upaš ti sam od sebe prilastiti si moč, 
da druge sodiš, ko ima to oblast vendar samo Bog 
in komur jo je on dal? In zares, tudi Kristus zatrjuje, 
da nima noben človek pravice lahkomiselno soditi 
drugih, ker je vsa sodba pridržana Njemu, od kate- 
rega je tudi vsa postava. Ne sodite, govori, da ne 
boste sojeni; zakaj s kakršno sodbo sodite, s tako 
boste sojeni (Mt 7, 1). Zato je predrzna sodba sama 
po sebi velikokrat smrtni greh. V vseh slučajih pa 
velja tudi glede nje, podobno kakor glede krivega 
— natolcevanja, da je pregrešna tembolj, čimbolj ne- 
zadostni so vzroki, da človek predrzno sodi, čim- 
bolj trdno in gotovo bližnjemu hudo prisodi, čim 
frdovratnejše pri taki sodbi vztraja, čim večje je 
zlo, katerega obdolži bližnjega, čim imenitnejši je 
obsojeni bližnjik in čim manj ohrani tak predrzen 

sodnik svojo sodbo samo v svojem srcu, marveč 
Jo razglaša tudi drugim ljudem." 


x 


Moji častiti poslušavci! Varujmo se krivega na- 
tolcevanja in predrznih sodeb! Navadimo se vse- 
lej le dobro misliti o svojem bližnjem, dokler nismo 
jasno prepričani o nasprotnem. Prizadevajmo si za 
svojo lastno dobroto in plemenitost, saj kdor je sam 
dober in plemenit, ne sumi po krivem — smo slišali 
reči sv. Gregorja — in ne sodi predrzno svojega 
brata. Glejmo, da bomo imeli v srcu pravo ljubezen 
do bližnjega, tisto, ki ne misli hudega, se ne veseli 
krivice, veseli se pa resnice, vse opraviči, vse ve- 
ruje (. j. ni nezaupljival, vse upa, vse prenaša 
(4 Kor 13, 6—7). Ne povprašujmo radovedno po 
zmotah in pogreških drugih, če nas naš stan ali 
naša služba k temu ne obvezujeta. Zakaj rado- 
vednost je mati natolcevanja in predrznih sodb. 
Tudi tega, kar brez poizvedovanja večkrat o tem 
in onem bližnjem slabega slišimo, nikar vsega brž 
ne verjemimo. So namreč ljudje, ki vsepovsod in 
v vsera le slabo vidijo; ki tudi dobrim dejanjem 
bližnjega vrednost in veljavo izpodkopavajo, češ, 
da dela bližnji iz hinavščine, iz častihlepnosti, la- 
komnosti, sebičnosti. Če se takih ljudi ne ogibljemo 
in njihovega govorjenja od sebe ne odbijamo, se 
bosta krivo natolcevanje in predrzna sodba kmalu 
utihotapila v naše srce... Ne presojajmo bližnjega 
prehitro. Hitra sodba je velikokrat napačna sodba. 

Zato vsaka sodnija, ki ljubi resnico in pravico, na- 
tančno preiskuje, zaslišuje tožnika in toženca, pre- 
tehtuje vse okoliščine, preden sodbo izreče. Sled- 


njič ne sodimo po vnanjem videzu, ki tolikrat toli-. 


krat vara. Ne sodite po videzu, govori Kristus, mar- 
več sodite pravično! (Jan 7, 24.) Amen. 


IL. 


Predragi v Gospodu! Mnogo bolj kakor krivo 
natolcevanje in predrzna sodba, ki sta pregrehi v 
mislih, škodujeta bližnjega časti in dobremu imenu 
opravljanje in obrekovanje, ki sta pregrehi v be- 
sedah. Z opravljanjem greši, kdor brez zadostnega 
vzroka razodeva resnične napake bližnjega; z obre- 
kovanjem pa, kdor pripoveduje o bližnjem kake iz- 
mišljene napake ali njegove resnične napake po- 
večuje." Takoj vidite, da je obrekovanje po svojem 
bistvu hujše od opravljanja. Ono si napake, sla- 
bosti, pregrehe, slabe lastnosti, ki jih o bližnjem 
širi, na celem izmišljuje ali jih vsaj pretirava, napi- 
huje, iz majhnih velike dela. Obrekovanje je torej 
lažnivo slabo govorjenje o bližnjem. Opravljanje pa 
je nedovoljeno širjenje resničnih napak bližnjega, 
je govorjenje o slabostih bližnjega brez dobrega, 
poštenega vzroka. Obojega je svet prepoln. Kakor 
da bi ne bilo na svetu ne zapovedi ljubezni ne za- 
povedi pravičnosti; kakor da bi morali biti najnižji 
nagibi človeškega srca najvišje merilo človeških 


. dejanj; kakor da bi bili te vrste grehi odpustljivi kar 


tako, meni nič, tebi nič! — 

Predragi! Poglejmo najprej, kako zelo greši 


zoper ljubezen do bližnjega, kdor mu z oprav- 


ljanjemali obrekovanjem krade čast, skru- 
ni dobro ime! Zapoved ljubezni do bližnjega pravi 
kratko: Ljubi svojega bližnjega kakor samega sebe 
(Mk 12, 31). Nam samim pa je gotovo zelo trpko, če 
nam kdo jemlje čast in pošteno ime z opravljanjem 
ali obrekovanjem. Kako ne! Ali nismo zadnjič čuli 
govoriti Sv. Pismo, da je dobro ime boljše kakor 
obilno bogastvo! (Preg 22, 1.) Da, pa tudi boljše je 
kakor lepota, boljše kakor telesno zdravje, boljše 
kakor učenost... Svetloba oči razveseljuje dušo, 
pravi Sv. Pismo vdrugič, dobro slovilo omasti kosti. 
(Preg 15, 30). Osebna čast in dobro ime sta zlasti 
— ako pustimo vse drugo ob strani — sta 
neizogiben predpogoj za uspešno delovanje v člo- 
veški družbi in potemtakem predpogoj za časno in 
večno srečo sdmo. Zase potrebujemo življenja, je 
dejal sv. Avguštin, za druge pa dobrega imena." 
Zato gotovo ne želimo sami zase, da bi kdo raz- 
našal naše slabosti in napake, naše skrivne grehe; 
da bi taiste povečane irosil v svet ali širil o nas 
celo neresnične, izmišljene stvari. Česar pa no- 
čemo, da bi nam drugi storili, tega tudi mi ne sto- 
rimo drugim! Če z opravljanjem ali obrekovanjem 
krademo čast svojim sovražnikom in protivnikom, 
je to nizkotno maščevanje; če jo krademo ljudem, 
ki nam niso nič dobrega in nič hudega storili, je to 
krutost razbojnika, ki napade in ubije neznanega 
popotnika; če pa jo krademo prijateljem, je to grda 

nehvaležnost in sramotno izdajstvo. Same črne pre- 
grehe zoper ljubezen do bližnjega!" 

Pa tudi zoper pravico greši, kdor opravlja ali 
obrekuje. Kakor do življenja in do pošteno pridob- 
ljenega časnega premoženja, tako ima vsak človek 
pravico tudi do svojega dobrega imena. Opravlji- 
vec, obrekljivec tepta to pravico. Obrekljivec pač 
čisto gotovo; zakaj kdor o bližnjem laže, izmišljene 
pregrehe širi ali resnične povečuje, ta očividno ro- 
pa bližnjemu dobro ime. Zato trdo svari Sv. Pismo: 
Boj se, moj sin, Gospoda in kralja in ne druži se 
z obrekovavci (Preg 24, 21). Obrekovavec je ljudem 
gnusoba. (Tam 9.) — Zaradi njihovega krivičnega 
početja Bog obrekovavce včasih že tukaj na zemlji 
nezaslišano kaznuje. Sv. Berta (f 725) se je po smrti 
svojega moža umaknila v samostansko samoto. Sta- 
novitno se je branila, da bi dala svojo hčer Jederi, 
ki se je bila takisto Bogu posvetila, v zakon ne- 
kemu grofu Rotgarju. Ko je le-ta hotel rabiti silo, 
mu je nekoč v cerkvi pogumno nasproti stopila, 
rekoč: Moja hči je nevesta Kristusova; mar se boš 
ti predrznil uropati jo takemu ženinu? ... Grof se je 
srdil in mislil na maščevanje. Kaj je storil? Šel je 
in obrekel Berto pri kralju Thierryju ll., češ, da je 
zvezana z nezadovoljneži in revolucijonarji v fran- 
kovskem kraljestvu. Berto ugrabijo iz samostana 
in jo tirajo pred kralja. Pa tudi Rotgar mora pred 
kralja, da vpričo obdolženke ponovi svoja grda 
obrekovanja. In glej! le-tam hudobnež naenkrat 
oslepi in z grozo pripozna, da je to kazen za nje- 

govo hudobijo." — Pa ne samo obrekljivec, marveč 
ludi opravljivec greši zoper pravico. Ali pa mi po- 
vej, neprijatelj moj, kdo ti je dal oblast brez za- 
dostnega vzroka obešati na veliki zvon moje, če- 
prav resnične napake, in mi jemati dobro ime pri 
vseh tistih, ki mojih pregreh še ne poznajo? Krasti 
mi osebno čast, do katere imam pravico — čuješ, 
pravico! — pri vseh ljudeh, pri katerih je nisem 
zapravil sam? Ti praviš: Kdor se je pregrešil, tega 
smemo za grešnika zaznamovati pred vso javnostjo; 
ta je izgubil pravico do dobrega imena... Počasi, 
dragi! Ni tako. Pravico do dobrega imena v jav- 
nosti izgubim le z javnimi hudobijami, nikakor pa 
ne, če imam nad seboj skrivne napake in slabosti, 
ki, recimo, vrhutega še nikomur ne škodujejo ne. 
A če bi tudi res bilo, da bi tudi s skritimi slabostmi 
človek izgubil pravico do javnega spoštovanja, po- 
vej, neprijatelj moj: ali pa ima že vsak posameznik 
oblast, na meni takorekoč izvršiti obsodbo ter me 
izročiti javni sramoti? Nikakor nel Saj je razbojnik, 
ubijavec n. pr. izgubil pravico do življenja, pa ga 
vendar ne sme kar na svojo pest usmrtiti vsak, kdor 
si bodi! — 

Vprašate: Ali potemtakem nikoli ni dovoljeno 
razodeti resničnih skrivnih napak bližnjega? Pač; 
celo dolžnost je lahko, če je za to zadosten vzrok. 
Zadostni vzroki, da smemo ali včasih celo moramo 
govoriti o napakah bližnjega, so n. pr. takile: da se 
bližnji poboljša — in tako je prav, razkriti napake 
otrok staršem, podložnih predstojnikom; ali, če je 

z napakami, pregrehami bližnjega ogrožen občni 
blagor — in tako je prav, naznaniti pristojnim obla- 
slem vse, kar je naperjenega proti dobrobiti člo- 
veške družbe v verskem ali državljanskem oziru; 
slednjič, če je v nevarnosti naša lastna sreča ali 
sreča bližnjega — in tako sme n. pr. gospodar, ki 
je videl na svojem poslu nezvestobo, posvariti pred 
takim poslom drugega gospodarja; in sin, hči smeta 
povedali očetu, materi, da ju hlapec, dekla zale- 
zujeta in zavajata v greh. Pa tudi v teh in morda še 
v drugih podobnih slučajih je pomniti, da je treba 
prej poizkusiti z drugimi sredstvi, zlasti z osebnim 
opominjevanjem dotičnih grešnikov, in še-le potem, 
če drugo ne pomaga, smemo govoriti, toda samo 
tistim, katerim je mar, in samo toliko, kolikor je res 
potreba. — sm 

Drugače pa ne, predragi! Verjemite, da mi vsi 
premalo premišljujemo, kako brez ljubezni in kako 
krivični smo, ko opravljamo, obrekujemo bližnjega. 
In premalo se zavedamo mi vsi skupaj, kako nizki 
in ničvredni so največkrat nagibi, iz katerih to de- 
lamo. Res, zakaj lažemo o drugih? zakaj govorimo 
slabe reči, ki jih nikoli ni bilo? Zakaj raznašamo 
skrite grehe drugih? Zakaj tako radi hudo namiga- 
vamo, morda celo s hinavsko pohvalo, kakor če 
pravimo: O, pošten mož, dober mož — ampak 
kakšen je bil včasihl... Ugledna rodovina — toda 
kdor ve, kar jaz vem... no, pustimo tol! Ni vse 
zlato, kar se sveti... in tako dalje. Zakaj tako, pri- 
jatelji? iz kakšnih vzrokov? O, sramujmo se! Ali 

ne iz grde nevoščljivosti — ker ne moremo pre- 
nesti, da so drugi boljši nego mi, uglednejši nego 
mi, da so več dosegli mimo nas? Ali ne iz škodo- 
željnosti, iz mržnje, sovraštva, maščevalnosti? Ali 
ne iz grdega hlepenja po lastnih dobičkih, časteh, 
odlikah? ... Izprašajmo si vest! Poglejmo se v 
zrcalo, da vidimo, kakšni smo! Grdi smo mnogokrat, 
zelo podli smo. Kaj čuda, če veliki in sveti možje 
obrekljivce in opravljivce prispodabljajo nelepim 
stvarem: tistim hroščem, ki najrajši po blatu rijejo; 
tistim muham, ki najrajši na gnilobo sedajo; šče- 
netom, ki iz mesnic kosti in nečedno meso nosijo; 
hijenam, ki se boje luči in mrtva trupla iz grobov 
vlačijo ..."? 

Toda bodisi, da so te prispodobe prehude. Kaj 
pa je z odpuščanjem teh grehov, ki so tem večji, 
čim večja je škoda, ki jo prizadenejo bližnjemu in 
jo je kdo nameraval ali vsaj naprej videl? To ni 
tako preprosta stvar. Ni zadosti, spovedati se; tudi 
obžalovali pri spovedi, ni zadosti; tudi še trden 
sklep imeti: nikoli več! ni zadosti. Kaj pa je še tre- 
ba? Treba je popraviti, vrniti dobro ime vsem, ka- 
terim smo ga vzeli; pri vseh, pri katerih smo ga 
vzeli; v tisti meri, v kateri smo ga vzeli... O ljudje 
božji, vsi vi, ki bližnjega brez misli opravljate ali 
obrekujete, ali veste vi, kako težko je to: ranjeno 
čast zaceliti, ubito dobro ime zopet v življenje zbu- 
diti? Kako boste popravili, kar ste hudega naredili? 
Pojdite v zvonik in stresite iz zvonika ob vetrovnem 
vremenu vrečo drobnega ptičjega perja. Naglo ga 

raznese veter na vse strani. Dobro. A zdaj pa poj- 
dite in poberite skupaj to perje, da ga denete nazaj 
v vrečo in jo zopet napolnite... Ali bo to mogoče? 
ali se vam to kdaj docela posreči? Pač težko. In 
tako je s hudobnimi govoricami, raziresenimi o bliž- 
njiku. Kakor bi jih nesel veter, se razprše od usti do 
ust. In večajo se, rastejo... Ali bo lahko, ustaviti 
jih? pobrati iz vseh ust, iz vseh sic in glav? storiti 
jih neškodljive, pripraviti jih ob veljavo in tako vrniti 
bližnjiku njegov dobri sloves? Težko bo. —lin težko 
bo povrniti škodo, ki je zasegla bližnjega zaradi 
ukradene časti. Ukradeš čast poštenemu obrtniku; 
naročniki ga zapuste — kako boš popravil škodo? 
Ukradeš čast vestnemu uradniku; nikamor več ne 
more napredovati v službi — kako boš popravil 
škodo? Ukradeš čast gorečemu duhovniku; verniki 
se začno ogibati cerkve, pridige, sv. zakramentov 
— kako boš popravil škodo, dušno, večno škodo? 
Kako boš popravil? Kako boš povrnil? Kako boš 
zadobil odpuščanje in milosi? Kako rešil svojo 
ubogo dušo?... 
x 


Predragi v Gospodu! Bogonadahnjen lepo moli 
psalmist v 140. psalmu: Pone, Domine, custodiam 
ori meo — Deni, o Gospod, stražo na moja usta in 
trdno zaporo na moje ustnice, da se ne nagne moje 
srce k hudobnim besedam (Ps 140, 3—1. Tudi mi 
večkrat tako prosimo, da bodo z božjo pomočjo 
naša usta neomadeževana od opravljanja in obre- 

kovanja. Naša usta... Pa tudi naša ušesa! Tudi po- 
slušati nikarmo z veseljem besed, ki kradejo bliž- 
njemu čast! Zakaj svetniško modro pravi sv. Ignacij: 
Če bi ne bilo pripravnih poslušavcev, bi ljudje tudi 
ne govorili o napakah bližnjega. In sv. Bernard do- 
stavlja: Nočem razsoditi, kdo je bolj kazni vreden: 
tisti, ki čast bližnjega s hudobnim govorjenjem skru- 
ni, ali tisti, ki tako govorjenje posluša. En sam raz- 
loček je med njima: prvi ima hudobnega duha na 
jeziku, drugi pa v ušesih." Amen. 


IV. 


Predragi v Gospodu! Današnji govor je zadnji 
o božjih zapovedih. Ker namreč deveta in deseta 
zapoved ne obsegata bistveno drugega nego šesta 
in sedma, marveč se ž njima uravnavajo le tudi še 
naše želje in misli glede čistega življenja in časnega 
premoženja, zato je s končano osmo zapovedjo za- 
vršena obravnava o vseh božjih zapovedih. Treba 
pa je, da prav dokončamo osmo zapoved, pogledati 
še, kaj ta zapoved zapoveduje. Katekizem pravi: 
Osma božja zapoved zapoveduje prvič, povsod in 
vselej resnico govoriti in odkritosrčen biti: drugič, 
varovati, spoštovati in braniti, kolikor mogoče, bliž- 
njega čast in dobro ime." To dvoje še ob kratkem 
razložimo ter pridenimo nekaj besed o skrbi za 
svojo lastno osebno čast! — 


Predragi! Povsod in vselej govorimo resnico, 
če na vsakem kraju in ob vsaki priložnosti, kadar 
govorimo, govorimo tako, kakor mislimo. Povsod 
in vselej moramo govoriti resnico, ker je to odločna 
volja božja. Ne lagajte! je Bog zapovedal Mozesu 
(3 Moz 19, 11). Opustite laž in govorite vsak s svo- 
jim bližnjim resnico, ker smo udje med seboj! opo- 

minja v božjem imenu apostol. Modri Sirah pa go- 
vori: Po nobeni ceni ne govori zoper besedo res- 
nice, in sramuj se, ako si se po nevedoma zlagal 
(Sir 4, 30). Resnico govoriti smo dolžni Bogu Očetu, 
ki nas je ustvaril in je Pravir vse resnice; Bogu Sinu, 
ki nas je odrešil in je Pot in Resnica; Bogu Sv. Duhu, 
ki nas je posvetil in je Duh resnice. Pa tudi ljubezen 
do bližnjega nas veže, da govorimo vsekdar res- 
nico, ker ni mogoča med nami močna ljubezenska 
vez brez ljubezni do resnice. Nezaupanje, negoto- 
vost, nemiri in prepiri vladajo med nami brez res- 
nice. Takisto je resnicoljubnost neštetokrat zahteva 
pravice. Oblastniki in predstojniki n. pr. imajo pra- 
vico, čuti iz ust svojih podložnikov. čisto resnico. 
Podložniki, ki greše zoper resnico, greše tudi zoper 
pravico. Toisto velja zlasti tudi pri raznih medse- 
bojnih pogodbah. — 

Dasiravno pa ni nikoli dovoljeno govoriti ne- 
resnice, se vendar včasih iz pravičnih vzrokov sme 
ali celo mora resnica zamolčati ali prikriti. Ne laže 
namreč vsak, kdor resnico skriva, dasi skriva res- 
nico vsak, kdor laže. Celo v življenju svetnikov be- 
remo, da so kdaj z nedolžno zvijačo ali dvoumno 
besedo resnico prikrili, če je bilo treba. Sv. škofa 
Afanazija so iskali vojaki cesarja Julijana, da bi ga 
umorili. Na reki Nilu, po kateri je bežal, so srečali 
njegov brod, a njega niso spoznali. Vprašali so ga, 
če je škof Atanazij daleč odtam. Odgovoril je: Ne, 
ni daleč. Vojaki so razumeli odgovor tako, da jim 
je treba le še malo pohiteti in ga bodo ujeli. Pospe- 

šili so torej vožnjo v svoji smeri, Atanazij pa jim je 
v nasprotni smeri ušel. — Podobno so sv. Frančiška 
Serafskega vprašali nekoč roparji, če je na poti, na 
kateri je ravno bil, kdo mimo šel. Frančišek je vtak- 
nil roke v rokave svoje halje in je dejal: Tod skozi 
ni nihče šel." — Resnico mora zamolčati, kdor 
čuva kako skrivnost, bodisi ker mu je zaupana, bo- 
disi ker jo čuva po svoji službi, kakor so to dolžni 
spovedniki, zdravniki, uradniki itd. Tak, po skriv- 
nosti vprašan, lahko naravnost odgovori, da nič ne 
ve; kar se razume tako, da nič ne ve za druge ljudi. 
Sme pa prikriti resnico, kdor vidi, da z resnico ne 
bo nič koristil, z nje prikritiem pa kako škodo za- 
branil. Tako smemo človeku, ki bi si rad izposodil 
od nas denarja, o katerem pa naprej vemo, da ga 
nam ne bo nikoli vrnil, reči, da nimamo denarja; kar 
se zopet tako razume, da ga nimamo za posodo 
njemu, ki bi nas zanj oškodoval. — 

Sicer pa mora biti kristjan vselej in povsod od- 
kritosrčen ne samo v govorjenju, marveč tudi v de- 
janju, po vzvišenem zgledu Kristusovem, o katerem 
poudari sv. Peter, da ni storil greha in tudi zvijače 
ni bilo v njegovih ustih (4 Pet 2, 22). — 

To je eno. — Potem nam zapoveduje osma za- 
poved varovati, spoštovati in braniti bližnjega čast 
in dobro ime. Pri vseh svojih mislih, besedah in de- 
janjih moramo gledati na to, da, kolikor je na nas, 
bližnji ohrani svoje dobro ime. Če bi iz tehtnih raz- 
logov morali kdaj nastopiti proti svojemu bližnjemu, 
moramo paziti, da njegovemu dobremu imenu ne 

škodujemo bolj, nego je zaradi pravice neobhodno 
potrebno. To se pravi bližnjega čast in dobro ime 
varovati. Spoštovati bližnjega čast in dobro ime pa 
se pravi, priznavati bližnjega vrline in dobre last. 
nosti, njegovo vernost, bogo- in človekoljubnost, 
njegovo poštenje, značajnost itd., priznavati vsa le- 
pa svojstva njegova tudi po zunanje, tako da iz 
našega govorjenja o bližnjem, iz našega vedenja 
do njega vsi ljudje lahko vidijo, kako cenimo bliž- 
njega v svojem srcu. Kdor pa bližnjega dobro ime 
varuje in spoštuje, ta ga bo tudi branil, to se pravi, 
da bo preprečil ali vsaj zavrnil, kjer in kolikor bo 
mogel, vsako obrekovanje in opravljanje bližnjega, 
da bo bližnjega napake in slabosti opravičeval in 
pokrival s plaščem krščanske ljubezni. Opravljivca 
ali obrekljivca bo posvaril, zapustil bo njegovo 
družbo; če pa je ne bi mogel zapustiti ali, če ne bi 
kazalo, posvariti njega, ki bi o bližnjiku slabo go- 
voril, bo povedal sam kako dobro lastnost bližnjega 
ali pa bo izkušal pogovor zasukati na druge stvari. 
So taki ljudje, ki v resnici tako delajo, redki so, a 
neizrečeno prijetni, in dobro je človeku, bivati v 
njihovi bližini. 

Ako -pa nam osma božja zapoved zapoveduje 
skrbeti za čast in dobro ime bližnjega, nam zapo- 
veduje tudi skrbeti za svojo lastno čast in dobro 
ime, kakor nam to skrb zabičuje tudi modri Sirah, 
rekoč: Skrbi si za dobro ime; zakaj ono ti bo dalje 
ostalo kakor lisoč dragih in velikih zakladov (Sir 
41, 15). Skrbeti moramo kristjani za svoje dobro ime 

predvsem zaradi Boga in vere in Cerkve božje. Če 
bi namreč živeli tako, da bi bili po pravici nečastni 
in zloglasni pri poštenih ljudeh, bi delali s tem tudi 
sramoto Bogu in sveti veri in Cerkvi — tako pač, 
kakor dela nečasten, zloglasen sin sramoto svojemu 
očetu, svoji materi in vsem lepim družinskim iz- 
ročilom. — Potem si moramo prizadevati za svoje 
dobro ime zaradi ljudi. Saj smo vsi dolžni dajati dru- 
gim ljudem dober zgled, kar pa ni mogoče, če za- 
pravimo ali omadežujemo svojo čast in dobro ime. 
V tem zmislu pravi apostol: Skrbimo za dobro ne 
le pred Gospodom, ampak tudi pred ljudmi (2 Kor 
8, 21). — Lastna čast in dobro ime nam morata biti 
pri srcu zlasti zaradi izpolnjevanja stanovskih dolž- 
nosti. Zakaj le tedaj bomo te lahko in uspešno iz- 
polnjevali, če bomo na svoji časti in imenu neoma- 
deževani. Mislite si brezčastnega očeta, zloglasno 
mater —: kako bosta vršila svoje dolžnosti do 
otrok, ko ju otroci ne morejo spoštovati? Mislite 
si uradnika, zdravnika, učitelja, duhovnika —: kako 
bodo vsi ti s pridom delovali v svojem stanu, če so 
omadeževani, brez dobrega imena? Zato je vsak 
sleherni kristjan dolžan tako živeti, da se nihče ne 
more po pravici dotikati njegovega poštenja. Če 
pa nam kdo po krivici jemlje čast in dobro ime, se 
smemo in večkrat tudi moramo braniti. Kristus sam 
se je branil, ko so mu očitali, da s pomočjo Belce- 
buba izganja hudobne duhove (Mt 12,"27). Apostol 
Pavel je branil svojo čast pred velikim zborom, pred 
cesarskimi namestniki, pred cesarjem. Prvi kristjani 

so se zagovarjali, ko so jih pogani obrekovali, in 
učeni možje so spisali cele knjige, da so v njih bra. 
nili spoznavavce vere Kristusove proti klevetam, ki 
so letele nanje. Tako se smemo in, če so okoliščine 
take, moramo tudi mi potegovati za svojo čast na 
vsak dovoljen način, tudi pred sodnijo, če je treba. 
Na dovoljen način, pravim, kajti jasno je kristjanu, 
da ne bo reševal svoje časli s tem, kar je zoper 
božjo postavo — ne z dvobojem, kakor smo pri 
peti zapovedi videli, ne s kakršnimkoli drugačnim 
maščevanjem, da bi n. pr. povračal opravljanje z 
opravljanjem, obrekovanje z obrekovanjem, sploh 
hudo s hudim. Vse to je nekrščansko. — 


LJ 


Toliko, predragi v Gospodu! sem moral še na- 
zadnje povedati o osmi božji zapovedi. In zdaj skle- 
nimo nauke o vseh božjih zapovedih! Tisti, ki ste 
sledili njihovemu razlaganju, boste pač morali pri- 
znati, da so božje zapovedi, da je dekalog temelj, 
na katerega mora biti postavljena zgradba ureje- 
nega in bogodopadljivega človeškega življenja. Vse 
uravnavajo: naše razmerje do Boga, do bližnjega, 
do nas samih. Telo in dušo, življenje, zdravje, pre- 
moženje, čast posameznega človeka ščitijo in za 
srečo družin, občin, držav, človeške družbe skrbe. 
V srečno večnost nas usmerjajo in časnosti ne po- 
zabljajo. Vso voljo božjo nam odkrivajo. Zato pa 
naj bo človeški pogled zmerom uprt v dvoje kame- 
nitih plošč s postavo božjo. Te besede, ki jih danes 

zapovem, naj bodo v tvojem srcu, je dejal Bog izra- 
elskemu ljudstvu, potem ko mu je na Sinaju slovesno 
proglasil svoje zapovedi. Pripoveduj jih svojim otro- 
kom ter jih premišljuj, ko sediš v svoji hiši, ko hodiš 
po poti, ko legaš, ko vstajaš (5 Moz 6, 6—7). To 
povelje velja še bolj za nas kristjane. Toda ni za- 
dosti, zapovedi božje v srcu imeti, jih poznati — 
treba jih je izpolnjevati. Ali morda to ni mogoče? 
Ali Bog ž njimi preveč od nas zahteva? Ali zahteva 
preveč, če nam zapoveduje vanj verovati, upati, ga 
ljubiti, moliti, mu služiti? Ali zahteva preveč, če 
nam veleva, njegovo ime spoštovati, njegove praz- 
nike posvečevati? Kaj ni vse to samo po sebi 
umevno, ko je Bog naš Stvarnik in Gospod? ln 
dalje: Ali ni čisto v skladu z našim razumom spo- 
štovati 'tiste, ki so nam dali življenje in skrbe za 
našo časno in večno srečo? In ali ni samo ljubezen 
za naš obstoj in našo blaginjo narekovala Bogu: 
Ne ubijaj! Ne prešuštvuj! Ne kradi! Ne pričaj po kri- 
vem zoper svojega bližnjega? In zadnji dve zapo- 
vedi: ali bomo dejali, da Bog zahteva preveč, če 
prepoveduje tudi želje in misli, iz katerih se rode 
dejanja, ki ogrožajo človeško rast in blagostanje? 

Ne, predragi! Vse, kar Bog od nas terja v svo- 
jih zapovedih, vse je prav, vse je naše dobro. Iz- 
polnjujmo tedaj zapovedi božje, izpolnjujmo jih! Saj 
niso res težke. Njegove zapovedi niso težke, pravi 
sv. Janez (1 Jan 5, 3), to pa zlasti zato ne, ker nas 
podpira v njihovem izpolnjevanju božja milost. Po- 
gumno in zvesto tedaj vršimo, kar Bog zapoveduje! 

Tako kažemo Bogu ljubezen svojo: Kdor ima moje 
zapovedi in jih izpolnjuje, ta je, ki me ljubi, govori 
Kristus (Jan 14, 21). Zavedajmo se, da nam bo Bog 
povračal po tem, kako bomo živeli po njegovih za. 
povedih. Kakor Izraelcem govori tudi nam vsem: 
Glej, pred vaše oči denem blagoslov in prekletstvo; 
blagoslov, ako boste pokorni zapovedim ' Gospoda, 
svojega Boga; prekletstvo, ako ne boste pokorni 
zapovedim Gospoda, svojega Boga, temveč odsto- 
pite od pota, ki vam ga zdaj kažem. Na pričo 
kličem nebo in zemljo, da sem pred vas postavil 
življenje in smrt, blagoslov in prekletstvo (5 Moz 
11, 26; 30, 19). Amen. 


Opombe. 

? Prim. P. Bernhard Maria Dr. Lierheimer, O. S. B., Die 
zehn Gebote Gottes. II. 3. Aufl. Regensburg 1896. Nationale 
Verlagsanstalt (friiher Manz). Str. 16. 

% Drim.- Schmitt, o. c., str. 9—10. 

" Glej: O dveh grehih. Trinajst govorov za moralo. V 
Ljubljani 1922. Prodajalna KTD H. Ničman. Str. 7 nsl. 

10 G]. Veternik, o.c., str. 325. 

ti Prim. Vel. katek., vpr. 456. 

12 Prim. Fr. Hunolt, S. )., Christliche Sittenlehre. Ill. Bd. 
Der bose Christ. 1. Regensburg 1878. Georg Jos. Manz. Sir. 255. 

18 Prim. C. M. Wermelskirchen, Katechetische Predigien. 
1. Bd. 6/7. Aufl. Limburg a. L. 1914. Gebr. Steffen. Str. 319 nsl. 

sa Gl. Wermelskirchen, o. c., lll. Bd. Von den Gnaden- 
mitteln. Str. 396. Prim. tudi v sledečem o. c. str. 397 nsl. 

15 Gl. Wermelskirchen, l.c, 

48 Prim. Razlaganje keršanskega katoliškega nauka, kte- 
rega je spisal po drugih spisih duhoven Ljubljanske škofije. 
V Celovcu. Natisnila Jan. 8: Fried. Leon. l.-Il, str. 661. 

17 Prim. P. ). Hoffmann, S. )., Die Ehe im Lichte des 
Glaubens und der Vernunft. 2. Aufl. 1928. Verlag des Johannes- 
bundes. Leutesdorf a. Rhein. Sir. 7. 

1% Drim. Das Hirtenschreiben der Bischofe (Deutschlands) 
im Jahre 1913. — Schilgen, Im Dienste..., str. 90 nsl. 

1" Prim. Vel. katek., vpr. 438. 

% Prim. H. Schilgen, S. )., Junge Helden. Str. 115 nsl. 

% Prim. Simon Gregorčič, Poezije. 1. 2. natis. V Ljubljani 
1885. Ig. v. Kleinmayr 8: Fed. Bamberg. Sir. 91. 

22 Schilgen, Junge Helden, Str. 122 nsl. 

2 Prim. Allioli-Wolf, k ps. 50, 12 vrsti, pod črto 16. 

%% Prim. Vel. katekizem, vpr. 439. 

S Ep. Il. adv. Vigil.; prim. Lierheimer, o. c., str. 187. 

?$ Prim. Dr. Fr. Ušeničnik, Pastoralno bogoslovje. ll. V 
Ljubljani 1920. Jugoslov. knjigarna. Str. 555. 

"7 Prim. Wermelskirchen, o. c., 341—343. 

?% Veternik, o. c., str. 329, 

" Prim. Mich. Gaiterer, S. ]., Im Glaubenslichi. Christliche 


Gedanken iiber das Geschlechtsleben. 6. Aufl. Innsbruck 1928. 
Rauch. Str. 22 nsl. 


% Veternik, str. 348. 

% Prim. Vel. katekizem, vpr. 441 in 473. 

" Prim. Aleš Ušeničnik, Sociologija. V Ljubljani 1940. 
Kat. bukvarna. Str. 246, 249, 

% Prim. W. Wilmers, Lehrbuch d. Religion. 7. Aufl. Ill. Bd. 
Miinster i. W. 1911. Aschendorffsche Buchhandlung. Str. 349. 

% Prim. A. Ušeničnik, o. c., str. 95. 

% Prim. A. Ušeničnik, o. c., sir. 103. — Prim. tudi Wil- 
mers, o, c., str. 243 nsl. 

2€ A, Ušeničnik, o. c., sir. 104. 

37 Vel. katek., vpr. 442, 

Prim. Vel. katek. vpr. 443—444, 

% Vel. katek., vpr. 445, 

% Prim. Vel. katek., vpr. 446. 

% Vel. katek., vpr. 448. 

% Vel. katek., vpr. 449, 


1925. 


1911. 

43 Vel. katek., vpr. 450. 

% Prim. Breviar. Rom. Dmca. IL. Adv. Respons. Ill. 
% Prim. Fr. Hunolt, Sittenlehre, II. Bd., str. 180. 

46 Prim. Jere-Pečjak-Snoj, Sveto pismo N. Z. Ljubljana 
Sir. 227, pod črto 2. 

47 Glej: O dveh grehih, str. 82—83, 

% Prim. Hunolt, o. c., str. 183 nsl. 

49 Prim. Vel. katek., vpr. 451. 

5 Vel. katek., vpr. 452. 

St Prim. Dr. Gregor Pečjak, Katoliška etika. V Ljubljani 
Katol. bukvarna. Str. 147—148. 

5? Drim. Hunolt, o. c., str. 198. 

53 Hunoli, o. c., str. 214. 

% Prim. A. Ušeničnik, Sociologija, str. 97. 

55 Prim. Pečjak, Etika, sir. 120—121. 

56 A. Ušeničnik, o. c., sir. 104. 

5? Pri Hunoltu, Sittenlehre, IL, str. 257. 

5% Prim. Hunolt, o. c., str. 360 nsl. 

5? Prim.,Hunolt, o. c., str. 266. 

% Prim. Vel. katek., vpr. 455. 

4 Prim. Vel. katek., vpr. 454. 

8 Gl. ]. Klug, Ein Sonntagsbuch, IL, str. 198. 


- 5 Prim. Vel. katek., vpr. 456. 


% prim. Wilmers, Lehrbuch d. Religion. IL, str. 387. 

% Prim. Wilmers, o. c., str. 388. 

% Prim. Wilmers, l. c., pod črto. 

57 Vel. katek., vpr. 457. 

% Prim. Wilmers, o. c., str. 388, pod črto 7. 

% Drim. Wilmers, o. c., str. 396. 

" Drim. A. Veternik, Razlaga, str. 387. 

"4 Prim. Razlaganje keršanskega katol. nauka...., str. 965 


in 966. 


"? Prim. Razlaganje ..., str. 976 nsl. 
"8 Prim. Vel.katek., vpr. 462 in 461. La 
S Prim. A. Kiihni, Lehrbuch der kathol. Religion. H. 


SiHenlehre. Wien 1906. Pichler's Witwe 8: Sohn. Str. 114. 

% Prim. Wilmers, Ill., str. 396 nsl. passim. 

7% Wilmers, o. c., str. str. 401, pod črto. 

7? Prim. Spirago, Kalhol. Volkskatechismus, 11—17. Taus. 
Trantenau 1895. II. Teil, str. 114. 

"8 Drim. Kiihnl, o. c., str. 116. 

7" Vel. katek., vpr. 468. 

$0 Drim. A. Veternik, o. c., str. 404. 

S! Prim. Veternik, sir. 405. 


V isti založbi je izšlo istega avtorja: 


Brez vere. Devet govorov o neveri. (Broš. 6 Din, 
polplatno 18 Din, platno 30 Din.) 


Za resnico. Osemnajst obrambnih govorov. (10 Din, 
20 Din, 35 Din.) 


O dveh grehih. Trinajst govorov za moralo. (12 Din, 
22 Din, 40 Din.) 

Začetek in Konec. Petnajst govorov o Življenju 
našega življenja. (16 Din, 26 Din, 40 Din.) 
Velika skrivnost. Sedemnajst govorov o zakonu. 

(18 Din, 28 Din, 45 Din.) 
O ljubezni. Dvanajst samaritanskih govorov. (6 Din, 
- 26 Din, 40 Din.) 
Kam greš? Sedem govorov o božjih klicih. (10 Din, 
20 Din, 33 Din.) 
Vstajenje duše. Petindvajset govorov za prerod. 
(28 Din, 38 Din, 45 Din.) 
Mesto na gori. Štirinajst govorov o Cerkvi. (18 Din, 
28 Din, 40 Din.) 


Zgodbe o človeku. Dvajset govorov za smer živ- 
ljenja. (28 Din, 38 Din, 50 Din) 


Žena s Solncem. Štirinajst govorov o Mariji. (18 Din, 
28 Din, 40 Din.) 


Božji dnevi. šestintrideset govorov za življenje s 
Cerkvijo. (42 Din, 54 Din, 66 Din.) 


Večna knjiga. Deset govorov o Sv. Pismu. (16 Din, 
26 Din, 40 Din.) 


Memento homo. Petnajst govorov o molitvi, delu 
in misli na smrt. (22 Din, 32 Din, 40 Din.) 


Studenci žive vode. štiriindvajset govorov o svetih 
zakramentih. (32 Din, 42 Din, 52 Din.) 


Odrešenje. Sedem govorov o Jezusovem irpljenju. 
(2 Din, 22 Din, 32 Din.) 


Jagnje božje. Dvanajst govorov o daritvi sv. maše. 
(48 Din, 28 Din, 40 Din.) 


Kralj vekov. Trinajst govorov o Bogu. (20 Din, 
30 Din, 42 Din.) 


Knjiga postave. Petinštiridese govorov o božjih 
zapovedih. l. zvezek. (22 Din, 32 Din, 42 Din 


Knjiga postave. ll. zvezek. (22 Din, 32 Dim, 42 Din.) 


